വിരിപ്പിനെ മുക്കി പെരുവെള്ളം ; കരുമാല്ലൂരിന് കരകയറണം | Ernakulam | Kerala | Deshabhimani | Wednesday Aug 14, 2019\nവിരിപ്പിനെ മുക്കി പെരുവെള്ളം ; കരുമാല്ലൂരിന് കരകയറണം\nഎം എസ് അശോകൻUpdated: Wednesday Aug 14, 2019\nമുണ്ടകനും വിരിപ്പും ഉൾപ്പെടെ ആയിരം ഏക്കറിൽ നെൽക്കൃഷിയിറക്കാനുള്ള കരുമാല്ലൂർ പഞ്ചായത്തിലെ കർഷകരുടെ സ്വപ്‌നമാണ് പെരുമഴയിൽ പൊലിഞ്ഞത്. ഒരുമാസം മുമ്പ് വിരിപ്പുകൃഷിയിറക്കിയ 450 ഏക്കറും വെള്ളത്തിലാണ്. ഞാറിനെ സമൂലം മുക്കിയ പെരുവെള്ളം അമ്പതോളം ഏക്കർ പാടശേഖരത്തിൽനിന്ന് ഇപ്പോഴും ഇറങ്ങിയിട്ടില്ല.\nജൂണിൽ ഇറക്കേണ്ട വിരിപ്പുകൃഷി മഴ വൈകിയതിനാൽ ജൂലൈയിലാണ് ഇറക്കിയത്. കഴിഞ്ഞ വർഷത്തെ പ്രളയത്തിന്റെ ദുരനുഭവമുള്ളതിനാൽ നെൽവിത്ത് മാറ്റി ഉപയോഗിച്ചു. ഉമയ്‌ക്കു പകരം പ്രതിരോധശേഷി കൂടിയ മണിരത്ന എന്ന വിത്താണ് വിതച്ചത്. നൂറു ദിവസത്തിനുള്ളിൽ കൊയ്യാൻ പാകമാകുമെന്ന പ്രത്യേകതയുമുണ്ട്. പഞ്ചായത്തിലെ നാനൂറ്റമ്പതിലേറെ വരുന്ന പാടശേഖരത്തിൽ രണ്ടുപൂ കൃഷി ചെയ്യുന്നതിലൂടെ തരിശ് തീരെയില്ലാത്ത പഞ്ചായത്തെന്ന പെരുമയിലേക്ക് ഉയരാൻ കർഷകരും ഉത്സാഹം കാട്ടി.\nപെരുമഴ എല്ലാ പ്രതീക്ഷകളെയും തകർത്തു. വെളിയത്തുനാട് പാടശേഖരത്തെ അമ്പതേക്കറോളം കൃഷി മുക്കിയ വെള്ളം ഇപ്പോഴും ഇറങ്ങിയിട്ടില്ല. ഈ ഞാറ് മുഴുവൻ നശിക്കുമെന്ന് കൃഷി ഓഫീസർ ഡി എം അതുൽ പറഞ്ഞു. വെളിയത്തുനാട് പാടത്തുനിന്നുള്ള തോടുകളിലെ സ്വാഭാവിക നീരൊഴുക്ക് നിലച്ചിരിക്കുകയാണ്. ഇവിടെനിന്ന് ആരംഭിക്കുന്ന കുത്തുകുഴി വെഞ്ചച്ചാൽ പുഞ്ചത്തോട് ആലങ്ങാട് പഞ്ചായത്ത് പ്രദേശത്തിലൂടെ കാരിപ്പുഴയിലേക്കാണ് വെള്ളമൊഴുക്കുന്നത്.\nകുത്തുകുഴിമുതൽ കരുമാല്ലൂർ പഞ്ചായത്ത് അതിർത്തിയിലെ പാലയ്‌ക്കൽവരെയുള്ള തോടിന്റെ ഭാഗം മുഴുവൻ മഴയ്‌ക്കുമുമ്പേ വൃത്തിയാക്കി നീരൊഴുക്ക് ഉറപ്പാക്കിയിരുന്നു. എന്നാൽ, ആലങ്ങാട് പഞ്ചായത്ത് പ്രദേശത്തെ തോട്ടിലെ കൈയേറ്റവും ശുചീകരണമില്ലായ്‌മയും നീരൊഴുക്കിന് തടസ്സമായി. നിരവധി വൻകിട ഗോഡൗണുകളും സ്വകാര്യ നിർമാണങ്ങളും തോട് കൈയേറിയതായി കർഷകർ പറയുന്നു. ആലങ്ങാട് പഞ്ചായത്തിൽ പ്രമുഖ സ്വകാര്യ ബിൽഡറുടെ ഫ്ലാറ്റിനോടു ചേർന്ന് തോട് വൻതോതിൽ കൈയേറി. തോട് നികത്തിയാണ് ഫ്ലാറ്റിന്റെ ചുറ്റുമതിൽ നിർമിച്ചത്. കർഷകരുടെ പരാതിയെ തുടർന്ന് ചുറ്റുമതിൽ പൊളിക്കാൻ ബിൽഡറോട് ആവശ്യപ്പെട്ടിട്ടും ചെയ്‌തിട്ടില്ല. ആലങ്ങാട് ഭാഗത്തെ തടസ്സങ്ങളും കൈയേറ്റങ്ങളും നീക്കിയാലേ വെളിയത്തുനാട്ടിൽ നെൽക്കൃഷി നടത്താനാകൂ.\nവെള്ളത്തിനടിയിലായ മറ്റിടങ്ങളിലെ ഞാറിൽനിന്നുള്ള വിളവ് കുറയും. പതിരാകാനുള്ള സാധ്യതയും ഏറെയാണെന്ന് കൃഷി ഓഫീസർ പറഞ്ഞു.\nഅറുപത്തെട്ടുകാരനായ തട്ടാരുപറമ്പിൽ കുഞ്ഞീന വെളിയത്തുനാട്ടിൽ ഏഴേക്കർ നിലം പാട്ടത്തിനെടുത്താണ് കൃഷിയിറക്കിയത്. മുഴുവൻ വെള്ളത്തിനടിയിലാണ്. മുമ്പൊന്നും പ്രദേശത്ത് വെള്ളക്കെട്ട് ഉണ്ടായിരുന്നില്ലെന്നും പുഞ്ചത്തോട്ടിലെ കൈയേറ്റമാണ് ഇപ്പോഴത്തെ കൃഷിനാശത്തിന് കാരണമെന്നും കുഞ്ഞീന പറഞ്ഞു. കുഞ്ഞാപ്പ, അബ്‌ദുൾറഹ്‌മാൻ എന്നീ കർഷകരും പാട്ടഭൂമിയിൽ ഇറക്കിയ കൃഷിയും വെള്ളത്തിലാണ്.\nകരുമാല്ലൂരെ നൂറ്റമ്പത് ഏക്കറോളം പാടത്ത് നടാനുള്ള ഞാറ് നേഴ്‌സറിയിൽ ഇരിക്കുകയാണ്. 18–-20 ദിവസത്തിനുള്ളിൽ ഇവ നടേണ്ടതാണൈങ്കിലും 27 ദിവസം കഴിഞ്ഞിട്ടും അതിനായിട്ടില്ല. അതിനി നട്ടാലും പ്രതീക്ഷിക്കുന്ന വിളവ് കിട്ടില്ലെന്നും കൃഷി ഓഫീസർ പറഞ്ഞു. കരുമാല്ലൂർ, പുറപ്പിള്ളിക്കാവ് പ്രദേശത്തെ പച്ചക്കറിക്കൃഷിയും മഴയിൽ നശിച്ചു. പാവൽ, പീച്ചിൽ, മുളക്, വെണ്ട, പയർ തുടങ്ങിയവ കൃഷിചെയ്‌ത പന്ത്രണ്ട് ഏക്കറോളം ഭൂമിയിലെ പച്ചക്കറിയാണ് വീണത്. 12,000 വാഴകളും ചീഞ്ഞുപോയി. ഒട്ടേറെ ജാതിമരങ്ങളും വീണിട്ടുണ്ട്.\nകഴിഞ്ഞ പ്രളയത്തിൽ കരുമാല്ലൂരിന് ഒന്നേകാൽ കോടി രൂപയുടെ കൃഷിനാശമാണുണ്ടായത്. ഇത്തവണത്തെ കണക്കെടുക്കാൻ വെള്ളമിറങ്ങണം. കഴിഞ്ഞവർഷം ജില്ലയിൽ ആദ്യം നഷ്‌ടപരിഹാരം കിട്ടിയത് കരുമാല്ലൂരിലായിരുന്നെന്ന് കർഷകസംഘം വെളിയത്തുനാട് മേഖലാ സെക്രട്ടറി സലാം നമ്പ്യാട്ട് പറഞ്ഞു. ഇക്കുറിയും കൃഷിനാശത്തിന്റെ വിവരങ്ങൾ ശേഖരിച്ച് അധികൃതർക്ക് സമർപ്പിക്കാനുള്ള പ്രവർത്തനത്തിലാണ് കർഷകസംഘം.


ഇന്ത്യന് വനിതാ ടീം ഏഷ്യാ കപ്പ് ഹോക്കി കിരീടം നേടി. | General Arabia Newspaper Malayalam\nഇന്ത്യന് വനിതാ ടീം ഏഷ്യാ കപ്പ് ഹോക്കി കിരീടം നേടി.\nഎഷ്യാ കപ്പ് ഫൈനലില് ചൈനയെ പെനാള്‍ട്ടി ഷൂട്ടൗട്ടില് തകര്‍ത്ത് ഇന്ത്യ വനിതാ ടീം ചാമ്പ്യന്‍മാരായി. ഷൂട്ടൗട്ടില് അവസരരങ്ങളെല്ലാം ഇന്ത്യന് താരങ്ങള് വിജയകരമായി ഉപയോഗിച്ചു., ചൈനയുടെ ഒരു ഷോട്ട് പാഴായി. നാലിനെതിരെ അഞ്ചു ഗോളുകള്‍ക്കാണ് ഇന്ത്യയുടെ വിജയം.\nപുരുഷ ടീം ഏഷ്യാകപ്പില് കിരീടം നേടിയതിനു പിന്നാലെയാണ് വനിതാ ടീമും ഏഷ്യന് ചാമ്പ്യന്‍മാരാരുന്നത്. ഡെല്‍ഹിയില് നടന്ന മത്സരത്തില് 25 ാ5 ാം മിനിറ്റില് ഇന്ത്യയാണ് ആദ്യ ഗോള് നേടിയത്. എന്നാല്, താമസിയാതെ ചൈന ഗോള് മടക്കി. നിശ്ചിത സമയം കഴിഞ്ഞിട്ടും മത്സരത്തിന് ഫലം കാണാതെ വന്നപ്പോള് ഷൂട്ടൗട്ടിലേക്ക് നീങ്ങുകയായിരുന്നു. എന്നാല്,കരുത്തരായ ചൈനയെ ഇന്ത്യന് വനിതകള് അവസാന നിമിഷം കീഴടക്കുകയായിരുന്നു. പതിമൂന്നു വര്‍ഷങ്ങള്‍ക്കു ശേഷമാണ് ഇന്ത്യന് വനിതാ ടീം ഏഷ്യാകപ്പ് നേടുന്നത്.\nഇരു വിഭാഗത്തിലും ഒരേ വര്‍ഷം ചാമ്പ്യന്‍മാരാകുന്ന ടീമെന്ന ബഹുമതിയും ഇന്ത്യക്ക് ലഭിച്ചു,. ഇതിനു മുമ്പ് ദക്ഷിണ കൊറിയ മാത്രമാണ് ഈ നേട്ടം കൈവരിച്ചിരുന്നത്.\nടൂര്‍ണമെന്റില് ഉടനീളം ഇന്ത്യന് വനിതകള് മികച്ച പ്രകടനമാണ് കാഴ്ചവെച്ചത്. ഒരു മത്സരം പോലും തോല്‍ക്കാതയുള്ള അപരാജിത മുന്നേറ്റത്തിന് തടയിടാന് കലാശക്കളിയില് ചൈന ശ്രമിച്ചെങ്കിലും ഫലം കണ്ടില്ല.\nTags : Asia Cup Hockey


ബിജുവിന്റെ രഹസ്യമൊഴി... മന്ത്രി ബാബുവിന് 10 കോടി | Bar Bribe Case: Biju Ramesh's secret statement revealed - Malayalam Oneindia\nബിജുവിന്റെ രഹസ്യമൊഴി... മന്ത്രി ബാബുവിന് 10 കോടി\nPublished: April 22 2015, 15:26 [IST]\nതിരുവനന്തപുരം: ബാര് കോഴ കേസില്‍മജിസ്‌ട്രേറ്റിന് മുന്നില് ബിജു രമേശ് നല്‍കിയ രഹസ്യ മൊഴി പുറത്ത്. വാര്‍ത്താ ചാനലുകളാണ് ബിദുവിന്റെ മൊഴിയുടെ പകര്‍പ്പ് പുറത്ത് വിട്ടത്.\nമന്ത്രി കെ ബാബുവിന് 10 കോടി രൂപ കോഴ നല്‍കിയെന്നാണ് ബിജു രമേശ് നല്‍കിയിരിക്കുന്ന മൊഴിയില് പറയുന്നത്. കെഎം മാണിയ്ക്ക് പണം കൊടുത്ത കാര്യവും മൊഴിയില് പറയുന്നുണ്ട്.\nബാര് ലാസന്‍സിനുള്ള ഫീസ് കുറച്ച് നല്‍കുന്നതിനായാണ് കെ ബാബുവിന് പണം നല്‍കിയത്. ഇത് പ്രകാരം ഫീസ് തുക കുറച്ച് നല്‍കിയിട്ടുണ്ടെന്നും മൊഴിയിലുണ്ട്. ബാര് ഉടമയായ കൃഷ്ണദാസ് ആണ് പണം കൈമാറിയതെന്നും മൊഴിയില് പറയുന്നുണ്ട്.\nകെഎം മാണി അഞ്ച് കോടി രൂപയാണ് ആവശ്യപ്പെട്ടതെന്ന് രഹസ്യ മൊഴിയിലും ബിജു രമേശ് ആവര്‍ത്തിയ്ക്കുന്നുണ്ട്. അമ്പത് ലക്ഷം പാലായിലെ വീട്ടില് വച്ചും 35 ലക്ഷം തിരുവനന്തപുരത്ത് വച്ചും നല്‍കിയെന്നാണ് പറയുന്നത്.\nകെ ബാബുവിന് പണം നല്‍കിയത് സംബന്ധിച്ച് നേരത്തേ വിഎസ് അച്യുതാനന്ദനും ആക്ഷേപം ഉന്നയിച്ചിരുന്നു. കെ ബാബുവിനെ കൂടാതെ രണ്ട് കോണ്‍ഗ്രസ് മന്ത്രിമാര് കൂടി കോഴ വാങ്ങിയിട്ടുണ്ടെന്നായിരുന്നു ആരോപണം. ഈ വിഷയത്തില് വിജിലന്‍സിന് വിഎസ് പരാതി നല്‍കിയിരുന്നെങ്കിലും അന്ന് കേസെടുത്തിരുന്നില്ല.\nഎന്നാല് ഇപ്പോള് സ്ഥിതി അതല്ല. 164 -ാം വകുപ്പ് പ്രകാരം മജിസ്‌ട്രേറ്റിന് മുന്നില് നല്‍കിയ രഹസ്യ മൊഴി പ്രകാരം ബാബുവിനെതിരെ കേസെടുക്കാതിരിയ്ക്കാനാവാത്ത സ്ഥിതിയാണ്.\nബാറുടമയുടെ ജല്‍പനങ്ങള് എന്നാണ് മന്ത്രി കെ ബാബു ബിജു രമേശിന്റെ മൊഴിയെ കുറിച്ച് പ്രതികരിച്ചത്. അടുത്ത ആഴ്ച ബിജു രമേശിനെതിരെ കേസ് കൊടുക്കുമെന്നും അദ്ദേഹം അറിയിച്ചു.\nbar bribe k babu biju ramesh km mani ബാര് കോഴ കെ ബാബു ബിജു രമേശ് കെഎം മാണി\nBar Bribe Case: Biju Ramesh's secret statement revealed.\nStory first published: Wednesday, April 22, 2015, 15:26 [IST]


ആരാധകരെ കോരിത്തരിപ്പിച്ച് സാമന്തയുടെ പുതിയ ഫോട്ടോ ഷൂട്ട്. - Heal Of News\nആരാധകരെ കോരിത്തരിപ്പിച്ച് സാമന്തയുടെ പുതിയ ഫോട്ടോ ഷൂട്ട്.\nമികച്ച കഥാപാത്രങ്ങൾക്ക് ജീവൻ നൽകി ദേശീയതലത്തിൽ വരെ ശ്രദ്ധ നേടിയ താരമാണ് സാമന്ത. അഭിനയിച്ച ഭാഷകളിൽ മാത്രമല്ല എല്ലാ ഭാഷകളിലെയും നിരവധി ആരാധകരാണ് താരത്തെ ഫോളോ ചെയ്യുന്നത്. മികച്ച നടി എന്നതിലുപരി മികച്ച മോഡൽ കൂടിയാണ് താരമെന്ന ഇതിനോടകം തെളിയിച്ചതാണ് സ്റ്റൈലുകൾ ഫോളോ ചെയുന്നതിൽ തെന്നിന്ത്യയിൽ സമാന്തയെ കാവച്ച് വയ്ക്കാൻ മറ്റൊരു താരം ഉണ്ടോ എന്ന് ചോദിച്ചാൽ സംശയമാണ്. ഇതിനോടകം തന്നെ മികച്ച കഥാപാത്രങ്ങൾക്ക് ജീവൻ നൽകാൻ തരത്തിന് സാധിച്ചിട്ടുണ്ട്.\nസിനിമയിൽ വന്ന ആദ്യ ചിത്രത്തിന്റെ വിജയത്തിനു ശേഷം തിരിഞ്ഞു നോക്കേണ്ടി വന്നിട്ടില്ല. ഏറ്റവുമൊടുവിലായി മലയാളത്തിന്റെ സ്വന്തം സൂഫിയയായ ദേവി മോഹന്റെ കൂടെ ശാകുന്തളം എന്ന സിനിമയിലാണ് സാമന്ത അഭിനയിച്ചുകൊണ്ടിരിക്കുന്നത് നിരവധി ചിത്രമാണ് താരത്തിനായി അണിയറയിൽ ഒരുങ്ങുന്നത് അതിനിടയിൽ ഭർത്താവായ അഗ്നിയുമായി താരം വേർപിരിയുകയാണെന്ന വാർത്തയും പുറത്തുവരുന്നുണ്ട്.\nവലിയ ആരാധകർ പിന്തുണയുള്ള സാമന്തയുടെ ഏറ്റവും പുതിയ ചിത്രങ്ങളാണ് സോഷ്യൽ മീഡിയയിൽ വൈറലായി കൊണ്ടിരിക്കുന്നത്. വളരെ ജെനുവിൻ ആയ സ്റ്റൈലിൽ ഗ്ലാസ് കൊണ്ട് വർക്ക് ചെയ്ത് നെറ്റ് തുണിയിൽ അതീവ സുന്ദരിയായ ആണ് താരം നിൽക്കുന്നത്. ഏതു വസ്ത്രത്തിലും മതി സുന്ദരിയാണെന്ന് സാമന്ത ഇതിനോടകം തെളിയിച്ചതാണ്. ഈ പുതിയ ചിത്രവും ആരാധകർ ഇരുകയ്യും നീട്ടിയാണ് സ്വീകരിച്ചിരിക്കുന്നത്. പുതിയ ചിത്രവും വസ്ത്രധാരണവും മികച്ചതാണെന്ന് പറഞ്ഞുകൊണ്ട് നിരവധി ആരാധകരാണ് ഫോട്ടോയ്ക്ക് താഴെ കമന്റ് കളുമായി എത്തിയിരിക്കുന്നത്.


കേന്ദ്രസേനയെ നോക്കുകുത്തിയാക്കി ബംഗാളിൽ മൂന്നാംഘട്ട വോട്ടെടുപ്പിൽ വ്യാപക അക്രമം – Nerariyan | News\nഅറ് സ്ഥാനാർഥി ഉൾപ്പെടെ നിരവധി പേർക്ക് പരിക്ക്.\nകേന്ദ്രസേനയെ നോക്കുകുത്തിയാക്കി പശ്ചിമ ബംഗാളിൽ മൂന്നാംഘട്ട വോട്ടെടുപ്പിൽ വ്യാപക അക്രമം.തൃണമൂൽ, ബിജെപി അക്രമത്തിൽ രണ്ടുപേർ കൊല്ലപ്പെട്ടു. അറ് സ്ഥാനാർഥി ഉൾപ്പെടെ നിരവധി പേർക്ക് പരിക്ക്.\nആക്രമണദൃശ്യം പകർത്തിയ മാധ്യമ പ്രവർത്തകർക്കുനേരെയും കൈയേറ്റമുണ്ടായി. ഉൾബേരിയ സൗത്ത്, ഉൾബേരിയ നോർത്ത്, അരംബാഗ്, ഡയമണ്ട് ഹാർബർ, ശ്യാംപുക്കുർ, ഹരിപാൾ, താരകേശ്വർ, ദുബ്രാജ്പുർ സേഹട്ട, ഖനാകുൾ, കാനിങ് പൂർവ, ഉദ്നാരായൺപുർ എന്നിവിടങ്ങളിൽ വ്യാപക അക്രമസംഭവങ്ങളുണ്ടായി.\nഡയമണ്ട് ഹാർബറിലെ സിപിഐ എം സ്ഥാനാർഥിയും എസ്എഫ്ഐ സംസ്ഥാന പ്രസിഡന്റുമായ പ്രതീക് ഉർ റഹ്മാനുനേരെ തൃണമൂലുകാരുടെ ആക്രമണശ്രമമുണ്ടായി. സിപിഐ എം സംയുക്ത മോർച്ച ബൂത്ത് ഏജന്റുമാരെ ആക്രമിച്ച് ഇറക്കിവിട്ടു. ചിലയിടങ്ങളിൽ എതിർവിഭാഗം സ്ഥാനാർഥികളെ തടഞ്ഞ് വാഹനം തകർത്തു. പലയിടത്തും പൊലീസ് ലാത്തിവീശി. നിരവധി സ്ഥലങ്ങളിൽ വോട്ടെടുപ്പ് തടസ്സപ്പെട്ടു.\nTags: featured newswest bengal electionകേന്ദ്രസേനബംഗാളിൽ


മൗലിദ് പരാമര്‍ശങ്ങളുടെ പ്രാമാണികത-7: പ്രവാചകരുടെ മാതാപിതാക്കള് പിഴച്ചവരോ? – SUNNIVOICE | FORTNIGHTLY\nHome / 2018 / 2018 APR 01 / മൗലിദ് പരാമര്‍ശങ്ങളുടെ പ്രാമാണികത-7: പ്രവാചകരുടെ മാതാപിതാക്കള് പിഴച്ചവരോ?\nമൗലിദുകളിലെ ആരോപണവിധേയമാകുന്ന ഒട്ടുമിക്ക ഭാഗങ്ങളും ഇതുവരെ നാം ചര്‍ച്ച ചെയ്തു. ഇനി ഏറെ വിമര്‍ശിക്കപ്പെടുന്ന ഇബ്‌റാഹീം നബി(അ)യുടെയും മുത്ത് റസൂലി(റ)ന്റെയും മാതാപിതാക്കളെക്കുറിച്ച് വിശദീകരിക്കാം. ഈ രണ്ടു മഹാപ്രവാചകന്മാരുടെയും മാതാപിതാക്കള് നരകാവകാശികളാണെന്നാണ് ബിദ്അത്തുകാര് കാലങ്ങളായി പ്രചരിപ്പിച്ചുകൊണ്ടിരിക്കുന്നത്. അവരെ മഹത്ത്വവവല്‍ക്കരിക്കുന്ന പരാമര്‍ശങ്ങള് ഉള്‍ക്കൊള്ളുന്നതിനാല് മൗലിദുകള് അസ്വീകാര്യമാണെന്നും മതവിരുദ്ധര് വാദിക്കുന്നു. ഈ അര്‍ത്ഥത്തില് ചിന്തിച്ചാല് വിശുദ്ധ പരമ്പരകളിലൂടെയാണ് തിരുനബി(സ്വ)യുടെ വിശുദ്ധ യാഥാര്‍ത്ഥ്യം കടന്നുവന്നതെന്ന ഒട്ടുമിക്ക മൗലിദുകളിലെയും പരാമര്‍ശം അബദ്ധമാകുമല്ലോ. എന്താണ് വസ്തുത? നമുക്ക് പ്രമാണങ്ങളിലേക്ക് ചെല്ലാം.\nചോദ്യം: നബി(സ്വ)യുടെ പിതൃപരമ്പരയില്‍പെട്ട ഇബ്‌റാഹിം നബി(അ)യുടെ പിതാവ് ആസര് തനി ബിംബാരാധകനാണ്. വിശുദ്ധ ഖുര്‍ആന് പറയുന്നു: ‘ഇബ്‌റാഹിം തന്റെ പിതാവ് ആസറിനോട് പറഞ്ഞ സന്ദര്‍ഭം ഓര്‍ക്കുക. വിഗ്രഹങ്ങളെ നിങ്ങള് ദൈവമായി സ്വീകരിക്കുകയാണോ? നിങ്ങളെയും നിങ്ങളുടെ ജനതയെയും വ്യക്തമായ വഴികേടിലായി ഞാന് കാണുന്നു’ (സൂറത്തു അന്‍ആം 74). ഇതോടെ നബി(സ്വ)യുടെ കുടുംബ പരമ്പര കളങ്കരഹിതമാണെന്ന് പറയുന്നതിനര്‍ത്ഥമില്ലെന്നു മനസ്സിലായില്ലേ?\nമറുപടി: ഖുര്‍ആന് പറഞ്ഞ ആസര് ഇബ്‌റാഹിം നബി(അ)യുടെ പിതാവായിരുന്നില്ല. പിതൃവ്യനായിരുന്നുവെന്നാണ് പണ്ഡിതന്മാര് ഇതിനു നല്‍കുന്ന മറുപടി. അല്ലാമാ ആലൂസി വിശദീകരിക്കുന്നു: ‘അഹ്‌ലുസ്സുന്നയുടെ പണ്ഡിതരില് ഭൂരിഭാഗവും ആസര് ഇബ്‌റാഹിം നബി(അ)യുടെ പിതാവല്ലെന്ന പക്ഷക്കാരാണ്. നബി(സ)യുടെ പിതാമഹന്മാരില് അവിശ്വാസിയായ ഒരാള് പോലുമില്ല. കാരണം നബി(സ്വ) പറയുന്നു: ‘സംശുദ്ധമായ ആളുകളുടെ മുതുകിലൂടെ വിശുദ്ധരായ സ്ത്രീകളുടെ ഗര്‍ഭപാത്രങ്ങളിലേക്ക് എന്നെ നീക്കം ചെയ്യപ്പെട്ടുകൊണ്ടേയിരുന്നു.’ സത്യനിഷേധികളെ കുറിച്ച് സംശുദ്ധര് എന്ന് പറയാന് പാടില്ല. മുശ്‌രിക്കുകള് നജസാണെന്നാണല്ലോ ഖുര്‍ആനിന്റെ പ്രഖ്യാപനം (റൂഹുല് മആനി: 7/194,95).\nഹാഫിള് ജലാലുദ്ദീന് സുയൂഥി(റ) വിശദമായി എഴുതുന്നതിങ്ങനെ: ആസര് ഇബ്‌റാഹിം നബിയുടെ പിതാവല്ലായിരുന്നുവെന്നതിന് തെളിവുകള് പലതാണ്. നബിമാരുടെ പിതാക്കന്മാര് ഒരിക്കലും അവിശ്വാസികളാവുകയില്ല എന്നതാണിതില് പ്രധാനം. തിരുനബി(സ്വ)യുടെ നൂറിനെ സ്രഷ്ടാവിനെ സാഷ്ടാംഗം ചെയ്യുന്നവരിലൂടെ മാത്രം കൈമാറപ്പെട്ടു എന്ന് സൂചിപ്പിക്കുന്ന ശുഅറാഅ് സൂറത്തിലെ 219-ാം സൂക്തം ഇക്കാര്യമാണ് വിളിച്ചോതുന്നത്. ഇബ്‌റാഹിം നബി(അ)യുടെ പിതാവടക്കമുള്ള നബി(സ്വ)യുടെ കുടുംബ പരമ്പരയിലെ എല്ലാവരും തൗഹീദില് വിശ്വസിച്ചവരാണെന്ന് പ്രസ്തുത ആയത്ത് തറപ്പിച്ച് പറയുന്നു. ഇബ്‌നു അബീശൈബയും ഇബ്‌നുല് മുന്‍ദിറും ഇബ്‌നു അബീഹാതിമും നിരവധി പരമ്പരകളിലൂടെ ഉദ്ധരിച്ചത് ഇതിനോട് ചേര്‍ത്തു വായിക്കുക. സൂറത്തു അന്‍ആമിലെ 74-ാം ആയത്തിന്റെ തഫ്‌സീറില് ഇബ്‌നുല് മുന്‍ദിര്(റ) ഇബ്‌നു ജുറൈജില് നിന്ന് സ്വഹീഹായ സനദോടെ ഉദ്ധരിച്ചിരിക്കുന്നത് കാണാം: ആസര് ഇബ്‌റാഹിം നബി(അ)യുടെ പിതാവല്ല. ഇബ്‌റാഹിം നബിയുടെ പിതാവിന്റെ പേര് തീറഖ് അെല്ലങ്കില് താറഖ് ബിന് ശാരിഖ് ബിന് നാഖൂര് ബ്ന് ഫാത്വിം എന്നാകുന്നു. ഇമാം സുദ്ദി(റ)യില് നിന്ന് സ്വഹീഹായ സനദോടെ ഇബ്‌നു അബീഹാതം ഉദ്ധരിക്കുന്ന സംഭവവും ഇതിന് ഉപോല്‍ബലകമാണ്. ഇബ്‌റാഹിം നബിയുടെ പിതാവ് താറഖാണ് എന്നദ്ദേഹം സ്ഥിരീകരിക്കുന്നു. ‘അബ്’ എന്ന പദം പിതൃവ്യന് എന്ന അര്‍ത്ഥത്തെ കുറിക്കാന് അറബികള് വ്യാപകമായി ഉപയോഗിക്കുന്നുണ്ട് എന്നാണിതിന്റെ ന്യായീകരണം (മസാലികുല് ഹുനഫാ പേ: 33).\nഇമാം ഇബ്‌നുല് മുന്‍ദിര്(റ) തന്റെ തഫ്‌സീറില് സുലൈമാനുബ്ന് സര്‍ദില് നിന്നുദ്ധരിക്കുന്നു: ഇബ്‌റാഹിം നബി(അ)യെ തീയിലേക്കെറിയാന് ആബാലവൃദ്ധം ജനങ്ങളും വിറകുശേഖരിക്കാന് തുടങ്ങി. തീയിലേക്കെടുത്തറിയുമെന്നായപ്പോള് ഇബ്‌റാഹിം(അ) പറഞ്ഞു: ‘എനിക്കല്ലാഹു മതി, കാര്യങ്ങളേല്‍പ്പിക്കാന് അവനത്രെ ഏറ്റവും നല്ലവന് (സൂറത്തുല് അമ്പിയാഅ് 69) അല്ലാഹുവിന്റെ കല്‍പന പ്രകാരം തീ തണുപ്പും രക്ഷയുമായി മാറുകയും ഇബ്‌റാഹിം നബി ഒരു പോറലുമേല്‍ക്കാതെ രക്ഷപ്പെടുകയും ചെയ്തു. അപ്പോള് ഇബ്‌റാഹിം നബിയുടെ പിതൃവ്യന് പറഞ്ഞു: ഞാന് നിമിത്തമാണ് ഇബ്‌റാഹിം നബി രക്ഷപ്പെട്ടത്. അപ്പോള് ഒരു തീനാളം അദ്ദേഹത്തിന്റെ കാല്‍പാദത്തില് പതിക്കുകയും അയാള് എരിഞ്ഞമരുകയുമുണ്ടായി. പ്രസ്തുത സംഭവത്തില് ‘അമ്മ്’ അഥവാ പിതൃവ്യന് എന്ന പദം തന്നെയാണ് പ്രയോഗിച്ചിട്ടുളളത് (റൂഹുല് മആനി 7/194, മസാലികുല് ഹുനഫാ: പേ: 34).\nഇബ്‌റാഹിം നബിയുടെ ‘അമ്മ്’ (പിതൃവ്യന്) ആണ് ആസര് എന്ന് ബോധ്യപ്പെട്ടല്ലോ. എങ്കില് എന്തുകൊണ്ട് വിശുദ്ധ ഖുര്‍ആന് ‘അബ്’ എന്ന് പ്രയോഗിച്ചു എന്ന സംശയമുയര്‍ന്നു വരും. അറബികള് സാധാരണയായി പിതൃവ്യന് എന്ന് അര്‍ത്ഥം കുറിക്കാന് ‘അബ്’ എന്ന പദം ഉപയോഗിക്കാറുണ്ട്. (സഹോദരന്റെ മകനെ ‘യാ ബുനയ്യ’ എന്ന് വിളിക്കലും അറബി ഭാഷയില് സാധാരണമാണ്). അല്ലാഹു പറയുന്നു: ‘മരണാസന്നനായ യഅ്ഖൂബ് നബി(അ) മക്കളോട് ചോദിച്ചു: എനിക്ക് ശേഷം നിങ്ങള് ആരെയാണ് ആരാധിക്കുക? അവര് പറഞ്ഞു. നിങ്ങളും നിങ്ങളുടെ പിതാക്കന്മാരായ ഇബ്‌റാഹിം നബിയും ഇസ്മാഈല് നബിയും ഇസ്ഹാഖ് നബിയും ആരാധിച്ച അല്ലാഹുവിനെയാണ് ഞങ്ങളാരാധിക്കുക (അല് ബഖറ-133). ഇസ്മാഈല് നബി(അ), യഅ്ഖൂബ് നബി(അ)യുടെ പിതാവല്ല, പിതൃവ്യനാണ്. എന്നിട്ടും അല്ലാഹു പ്രയോഗിച്ചത് (ആബാഅ്) എന്ന പദമാണ്.\nശൈഖ് സനാഉല്ലാ അല് മള്ഹരി(റ) പറയുന്നു: ‘സ്വഹീഹായ അഭിപ്രായ പ്രകാരം ഇബ്‌റാഹിം നബിയുടെ പിതൃവ്യനാണ് ആസര്. അറബികള് സാധാരണയായി പിതൃവ്യന് എന്ന പദം കുറിക്കാന് പിതാവ് എന്നര്‍ത്ഥം വരുന്ന അബ് പ്രയോഗിക്കാറുണ്ട്. അല്ലാഹു ഖുര്‍ആനില് (അല് ബഖറ 133) സ്വീകരിച്ച ശൈലി ഇതിനു തെളിവാണ്. ആസറിന്റെ യഥാര്‍ത്ഥ പേര് നാഖൂര് എന്നായിരുന്നു. ആദ്യം അല്ലാഹുവിനെ ആരാധിച്ചിരുന്നുവെങ്കിലും നംറൂദിന്റെ മന്ത്രിയായതോടെ ഭൗതിക നേട്ടം കൊതിച്ച് തന്റെ പിതാമഹന്മാരുടെ മതമൊഴിവാക്കുകയായിരുന്നു ഇയാള്. ഇമാം റാസി(റ) ആസര് ഇബ്‌റാഹിം നബിയുടെ പിതൃവ്യനാണ്, പിതാവല്ല എന്ന് പറഞ്ഞിട്ടുണ്ട്. പൂര്‍വസൂരികളില്‍പെട്ട വലിയ ഒരു സംഘം ഇതേ അഭിപ്രായക്കാരാണ്. ഇമാം സുര്‍ഖാനി(റ) പറയുന്നു: ശിഹാബുല് ഹൈതമി വ്യക്തമാക്കിയത് പോലെ ആസര് ഇബ്‌റാഹിം നബി(അ)യുടെ പിതൃവ്യനാണ് എന്ന വിഷയത്തില് ചരിത്ര പണ്ഡിതന്മാരും അഹ്‌ലുല് കിതാബും ഏകാഭിപ്രായക്കാരാണ്. ഇമാം റാസി(റ)യും ഇക്കാര്യം സ്ഥിരീകരിച്ചിട്ടുണ്ട്. ഇമാം സുയൂഥി(റ) പറയുന്നു: ഇബ്‌റാഹിം നബിയുടെ പിതാവ് താറഖ് ആണെന്നാണ് ഇബ്‌നു അബ്ബാസ്(റ), മുജാഹിദ്(റ), ഇബ്‌നു ജരീര്(റ), സുദ്ദി(റ) എന്നിവര് പറഞ്ഞിട്ടുള്ളത്. തഫ്‌സീറു ഇബ്‌നില് മുന്‍ദിറില് ഇക്കാര്യം സ്ഥിരീകരിക്കുന്ന ഒരു അസര് ഞാന് കണ്ടിട്ടുണ്ട്. ആസര് എന്ന പദം പരിചയപ്പെടുത്തി ‘അല് ഖാമൂസ്’ രേഖപ്പെടുത്തുന്നു: ‘ഇത് ഇബ്‌റാഹിം നബിയുടെ പിതൃവ്യന്റെ പേരാണ്. പിതാവിന്റെ പേര് താറഖ് എന്നാണ്’ (തഫ്‌സീറുല് മള്ഹരി 3/256).\nഇബ്‌നു അബ്ബാസ്(റ)വില് നിന്ന് വിവിധ പരമ്പരകളോടെ ഉദ്ധരിക്കുന്നു: ‘ഇബ്‌റാഹിം നബിയുടെ പിതാവിന്റെ പേര് ആസര് എന്നല്ല, താറഖ് എന്നാണ്.’ ഇതേ ആശയം അദ്ദുര്‍റുല് മന്‍സൂറിന്റെ മൂന്നാം വാള്യം 43-ാം പേജിലും ഇബ്‌നു കസീര് രണ്ടാം വാള്യം 100-ാം പേജിലും കാണാം.\nഇമാം ഇബ്‌നു ഹജര്(റ) എഴുതുന്നു: ‘ആസര് യഥാര്‍ത്ഥത്തില് ഇബ്‌റാഹിം നബിയുടെ പിതൃവ്യനാണ്. അറബികള് പിതൃവ്യനെയും അബ് എന്നാണ് പേര് വിളിക്കാറുള്ളത്. അല്ലാഹു സൂറത്തുല് ബഖറയിലെ 133-ാം ആയത്തിലും ഇതേ പ്രയോഗം നടത്തിയിട്ടുണ്ട്. യഅ്ഖൂബ് നബി(അ)യുടെ പിതൃവ്യനായ ഇസ്മാഈല് നബിയെ അബ് എന്ന് പരിചയപ്പെടുത്തി (അല്‍മിനഹുല് മക്കിയ്യ 1/152).\nമുഹമ്മദ് ബ്‌നു കഅബ്(റ), ഖതാദ(റ), മുജാഹിദ്(റ), ഹസന്(റ) തുടങ്ങിയവരില് നിന്ന് ഉദ്ധരിക്കപ്പെടുന്നു: ആസര് ഒരു സത്യവിശ്വാസിയായി കാണാന് ഇബ്‌റാഹിം നബി(അ)ക്ക് നല്ല ആഗ്രഹമുണ്ടായിരുന്നു. ശിര്‍ക്ക് വെടിയില്ലെന്ന് കണ്ടപ്പോള് ഇബ്‌റാഹിം നബി(അ) പിന്തിരിഞ്ഞു. (ഇബ്‌റാഹിം നബിയെ തിയ്യിലിട്ട ആ ദിവസത്തില് തന്നെയായിരുന്നു ആസറിന്റെ അന്ത്യമെന്ന് നേരത്തെ പറഞ്ഞത് മറക്കാതിരിക്കുക). തീയിലിട്ട സംഭവം കഴിഞ്ഞയുടന് ഇബ്‌റാഹിം(അ) ശാമിലേക്ക് യാത്ര തിരിച്ചു. വര്‍ഷങ്ങള്‍ക്കു ശേഷം മിസ്‌റിലേക്ക് പലായനം ചെയ്തു. മിസ്‌റില് വെച്ചാണ് ഹാജര്(റ)യെ സേവകയായി ലഭിക്കുന്നത്. പിന്നീട് അദ്ദേഹം ശാമിലേക്ക് തന്നെ തിരിച്ചുപോയി. ആ സമയത്താണ് ഹാജറ ബീവി(റ)യെയും മകന് ഇസ്മാഈല്(അ)നെയും മക്കയില് കൊണ്ടുചെന്നാക്കാന് അല്ലാഹുവിന്റെ കല്‍പന വരുന്നത്. ഭാര്യയെയും മകനെയും വിജനമായ ഭൂമിയില് തനിച്ചാക്കി ഇബ്‌റാഹിം നബി(അ) ‘ഞങ്ങളുടെ രക്ഷിതാവേ, നീ എനിക്കും എന്റെ മാതാപിതാക്കള്‍ക്കും എല്ലാ വിശ്വാസികള്‍ക്കും വിചാരണനാളില് പൊറുത്തു തരണേ എന്ന് പ്രാര്‍ത്ഥിക്കുന്നു (സൂറത്തു ഇബ്‌റാഹിം 41). മാതാപിതാക്കള് കാഫിറാണെങ്കില് അവര്‍ക്ക് വേണ്ടി ഇബ്‌റാഹിം നബി(അ) ദുആ ചെയ്യുമോ? ഈ സംഭവം വിശദീകരിച്ച് ഇമാം സുയൂഥി(റ) പറയുന്നു: പിതൃവ്യനായ ആസര് മരിച്ച ശേഷവും ഇബ്‌റാഹിം നബി(അ) പിതാവിന് വേണ്ടി ഇസ്തിഗ്ഫാര് നടത്തിയിട്ടുണ്ട്. അവിശ്വാസിയായതു കാരണം ഇബ്‌റാഹിം നബി(അ) ഇസ്തിഗ്ഫാര് നിര്‍ത്തിയെന്നു ഖുര്‍ആന് വ്യക്തമാക്കിയത് സ്വന്തം പിതാവിനെ കുറിച്ചല്ലെന്നും പിതൃവ്യനെ കുറിച്ചാണെന്നും ഇതില് നിന്നും ബോധ്യമായി. ഹാഫിള് ഇബ്‌നു സഅദ് ഉദ്ധരിക്കുന്നു: ഇബ്‌റാഹിം നബി(അ)ക്ക് ഇസ്മാഈല്(അ) ജനിക്കുന്നത് 90-ാം വയസ്സിലാണ്. ത്വബഖാതില് അദ്ദേഹം തന്നെ കലബി(റ)വില് നിന്നും ഉദ്ധരിക്കുന്നു: ബാബിലോണില് നിന്നും ശാമിലേക്ക് പലായനം ചെയ്തത് 37-ാം വയസ്സിലായിരുന്നു. തിയ്യിലിടല് കൃത്യം കഴിഞ്ഞയുടനെയാണല്ലോ പലായനവും പിതൃവ്യന്റെ മരണവുമുണ്ടായത്. ഇസ്മാഈല് നബി(അ) ജനിച്ച ശേഷമാണ് മക്കയിലേക്ക് പോയതും മാതാപിതാക്കള്‍ക്ക് വേണ്ടി ദുആ ചെയ്തതും. അതായത് ആസര് മരിച്ച് 50-ലേറെ വര്‍ഷങ്ങള്‍ക്ക് ശേഷവും ഇബ്‌റാഹിം നബി(അ) മാതാപിതാക്കള്‍ക്ക് വേണ്ടി പ്രാര്‍ത്ഥിച്ചിട്ടുണ്ട് (അല് ഹാവി ലില് ഫതാവാ: 2/214,215).\nആസര് തന്നെയാണ് ഇബ്‌റാഹിം നബിയുടെ പിതാവെന്ന് സമ്മതിച്ചാല് തന്നെ നബി(സ്വ)യുടെ നൂര് ഒരു കാഫിറിലൂടെ കടന്ന് പോയെന്ന് പറയാന് യാതൊരു ന്യായവുമില്ല. അല്ലാമാ അശ്ശൈഖ് മുഹമ്മദ് നൂവി അല് ജാവി(റ) പറയുന്നു: നബി(സ്വ)യുടെ നൂര് മുതുകിലായിരിക്കെ അവരുടെ പിതാമഹന്മാരില് ഒരാളും വിഗ്രഹാരാധകരായിട്ടില്ല. അതില് നിന്നവര് സംശുദ്ധരാണ്. അതേസമയം അവിടുത്തെ നൂര് കടന്ന് പോയതിന് ശേഷം വിഗ്രഹാരാധനയടക്കം അവിശ്വാസത്തിന്റെ വിവിധ പ്രവണതകള് അവരില് നിന്നുണ്ടായേക്കാം (തഫ്‌സീറുല് മുനീര് 1/272).\nആസര് ആദ്യകാലത്ത് സത്യവിശ്വാസിയായിരുന്നുവെന്ന് തഫ്‌സീറുല് മള്ഹരിയില് നിന്നു നാം നേരത്തെ ഉദ്ധരിച്ചതോര്‍ക്കുക. ഇമാം സ്വാവിയും ഇക്കാര്യം വ്യക്തമാക്കുന്നുണ്ട് (ഹാശിയതു സ്വാവി അലാ തഫ്‌സീര് ജലാലൈന് 2/23,24). ചുരുക്കത്തില്, ആസര് വിശ്വാസിയാണെന്ന പ്രബല അഭിപ്രായമനുസരിച്ചും അല്ലെന്ന ദുര്‍ബല വീക്ഷണമനുസരിച്ചും നബി(സ്വ)യുടെ നൂര് അവിശ്വാസികളിലൂടെ വന്നിട്ടില്ലെന്ന് വ്യക്തമായി.\nഇന്ന അബീ വഅബാക ഫിന്നാര്\nനബി(സ്വ)യുടെ മാതാപിതാക്കള് നരകത്തിലാണെന്ന് പ്രചരിപ്പിക്കുന്നവര് വ്യാപകമായി ദുരുപയോഗം ചെയ്യുന്ന ഒരു ഹദീസ് ഭാഗമാണ് ‘എന്റെയും താങ്കളുടെയും പിതാക്കള് നരകത്തിലാണ്’ എന്നത്. ഇതു ദുര്‍വ്യാഖ്യാനിച്ചാണ് പുണ്യറസൂല്(സ്വ)യുടെ മാതാപിതാക്കള് അവിശ്വാസികളാണെന്ന അധര്‍മം ഇവര് പ്രചരിപ്പിക്കുന്നത്.\nഇതിനും അഹ്‌ലുസ്സുന്ന മറുപടി നല്‍കിയിട്ടുണ്ട്. നബി(സ്വ)യുടെ മാതാപിതാക്കള് നരകത്തിലെല്ലന്ന് പറഞ്ഞവരൊക്കെ ഈ ഹദീസ് കണ്ടവരാണ്. വിശദീകരിക്കാം. ഇമാം മുസ്‌ലിം(റ) തന്റെ സ്വഹീഹില് ഉദ്ധരിക്കുന്ന ഹദീസിന്റെ പൂര്‍ണ രൂപം ഇങ്ങനെയാണ്:\nعن أنس أن رجلا\nقال: يا رسول االله أين أبي؟. قال:\nفي النار فلما قفى دعاه\nفقال: إن ابي وأباك في النار،اهــ\n(شرح مسلم: 2/81 ،رقم الحديث: 347)\n(ഒരാള് നബി തങ്ങളോട് ചോദിച്ചു. എന്റെ പിതാവ് എവിടെയാണ്? അവിടുന്ന് പറഞ്ഞു: നരകത്തിലാണ്. ശങ്കിച്ചു നിന്ന അയാളോട് തിരുനബി(സ്വ) പറഞ്ഞു: നിന്റെ മാത്രമല്ല, എന്റെ അബ് നരകത്തിലാണ്. നബി(സ്വ)യുടെ പിതാവ് നരകാവകാശിയാണെന്ന് ഇതില്‍നിന്നും മനസ്സിലായില്ലേ?\nഎന്നാല് ഇതില് പിതാവ് നരകത്തിലാണെന്ന് കേട്ട് വ്യസനിച്ചയാളുടെ ദുഃഖം പങ്കുവെക്കുക മാത്രമാണ് നബി(സ്വ) ചെയ്തത്. പ്രസ്തുത ഹദീസ് വ്യാഖ്യാനിച്ച ഇമാം നവവി(റ) ശറഹു മുസ്‌ലിമില് രേഖപ്പെടുത്തുന്നു. ‘ആപത്തില് പങ്കുചേരുക വഴി മനസ്സിന് സാന്ത്വനമേകുകയാണ് ഈ ഹദീസില് നബി(സ്വ) ചെയ്തത്. ഇമാം ഇബ്‌നു ഹജര്(റ) പറയുന്നു: ഈ ഹദീസില് പ്രതിപാദിച്ച അബ് എന്ന പദത്തിന്റെ ഉദ്ദേശ്യം പിതാവ് അല്ല. മറിച്ച് നബി(സ്വ)യുടെ പിതൃവ്യനാണ്. അറബികള് അമ്മ് (പിതൃവ്യന്) എന്ന പദത്തിനു പകരം അബ് എന്ന പദം സര്‍വസാധാരണമായി ഉപയോഗിക്കാറുണ്ട് (ഇബ്‌നു ഹജര് അല് ഹൈതമി-അല്‍മിനഹുല് മക്കിയ്യ പേ: 153).\nഇതനുസരിച്ച് നബി(സ്വ) പറഞ്ഞത് തന്റെ പിതൃവ്യനെ കുറിച്ചാണ്. നരകാവകാശിയായ പിതൃവ്യന് നബി(സ്വ)ക്കുണ്ടല്ലോ? ഇതു മുഖേന നബി(സ്വ)യുടെ മാതൃപിതൃ പരമ്പര അവിശ്വാസികളാണെന്ന് വരില്ലന്ന് സ്പഷ്ടം.\nനബി(സ്വ) അവിടുത്തെ ഭൗതിക ജീവിതത്തില് ഏറ്റവും കടപ്പെട്ടിരിക്കുന്നത് മാതാപിതാക്കളോടാണല്ലോ. അവരെ ഇസ്‌ലാമിന്റെ പടിക്ക് പുറത്തിരുത്തുന്നതും സത്യനിഷേധികളോടൊപ്പം നരകാവകാശികളായി അവരുമുണ്ടാകുമെന്നു പറയുന്നതും യഥാര്‍ത്ഥ വിശ്വാസിക്ക് ഊഹിക്കാന് കഴിയുന്നതിലുമപ്പുറമാണ്. സൃഷ്ടികളില് ഏറ്റവും ഉത്തമരായ നബി(സ്വ)യുടെ മാതാപിതാക്കള് സത്യനിഷേധത്തില് മരണപ്പെട്ടവരാണെന്നു പറയുന്നതിലപ്പുറം ഒരു നാണക്കേട് അവിടുത്തെ സംബന്ധിച്ച് വരാനില്ലെന്ന് തീര്‍ച്ച. നബി(സ്വ)ക്കെതിരായി ഒരു വിരലനക്കാന് പോലും അനുവദിക്കാത്ത നമ്മുടെ മഹാന്മാരായ മുന്‍ഗാമികള് ഈ പിഴച്ച വാദത്തെ ശക്തമായി പ്രതിരോധിച്ചിട്ടുണ്ട്. മാലികീ പണ്ഡിതനായ അബൂബക്കര് ഇബ്‌നു അറബിയോട് നബി(സ്വ)യുടെ മാതാപിതാക്കള് നരകത്തിലാണെന്ന് പറഞ്ഞ ഒരാളെ കുറിച്ച് ചോദിച്ചപ്പോള് അദ്ദേഹം പ്രതിവചിച്ചു: അയാള് ശപിക്കപ്പെട്ടവനാണ്. കാരണം വിശുദ്ധ ഖുര്‍ആനില് അല്ലാഹു പറയുന്നു; അല്ലാഹുവിനെയും അവന്റെ പ്രവാചകരെയും വേദനിപ്പിക്കുന്നവരെ ഇരുലോകങ്ങളിലും അല്ലാഹു ശപിച്ചിരിക്കുന്നു. അവര്‍ക്ക് കഠിന ശിക്ഷ തയ്യാര് ചെയ്തിട്ടുമുണ്ട് (അല് അസ്ഹാബ് 57). തിരു നബി(സ്വ)യുടെ മാതാപിതാക്കള് നരകത്തിലാണെന്ന് പറയുന്നതിലപ്പുറം വലിയ ഒരക്രമവും അവിടത്തോട് ചെയ്യാനില്ല (അര്‍റസാഇലുത്തിസ്അ്: പേ. 201).\n‘ശേഷം അങ്ങയുടെ നാഥന് തങ്ങളിഷ്ടപ്പെടുന്നത് (എല്ലാ നന്മയും) നല്‍കും. അങ്ങനെ തങ്ങള് തൃപ്തിയടയുകയും ചെയ്യും (അള്ളുഹാ-5) എന്ന് അല്ലാഹു പറയുന്നു. സ്വന്തം ഉമ്മയും ഉപ്പയും നരകയാതന അനുഭവിക്കുമ്പോള് സ്വര്‍ഗീയാനുഭൂതികളാസ്വദിച്ച് തിരുനബി തൃപ്തിയടയുമെന്ന് ഊഹിക്കാന് നമുക്ക് കഴിയുമോ?\nഇമാം സുര്‍ഖാനി(റ) അല് മവാഹിബില് പറയുന്നത് കാണുക: നബി(സ്വ)യുടെ മാതാപിതാക്കള് അവിശ്വാസികളാണെന്ന വാദം വലിയ പിഴവാണ്. അത്തരക്കാരില് നിന്നും നാം അല്ലാഹുവിനോട് കാവല് ചോദിക്കുന്നു. ഈ വാദം സ്ഥാപിക്കാനാരെങ്കിലും തുനിഞ്ഞാല് നബി(സ്വ)യെ ബുദ്ധിമുട്ടാക്കിയെന്ന കാരത്താല് അയാളുടെ വിശ്വാസം നഷ്ടപ്പെടാനിടയാകും. അബൂനഈം(റ) ഹില്‍യതില് പ്രസ്താവിക്കുന്നതു കാണാം: നബി(സ്വ)യുടെ മാതാപിതാക്കള് നരകത്തിലാണെന്ന് പറഞ്ഞ ഉദ്യോഗസ്ഥനോട് ദേഷ്യപ്പെട്ട് ഉമറുബ്‌നു അബ്ദില് അസീസ്(റ) മുഴുവന് വകുപ്പുകളില് നിന്നും അദ്ദേഹത്തെ പിരിച്ചുവിട്ടു (അര്‍റസാഇലുത്തിസ്അ് പേ: 201).\nഇമാം ത്വബ്‌റാനി ഉദ്ധരിക്കുന്ന ഹദീസില് ഇങ്ങനെ കാണാം: ‘അബൂജഹ്‌ലിന്റെ മകന് ഇക്‌രിമ(റ) നബി(സ്വ)യോട് പരാതി പറഞ്ഞു: നബിയേ, ജനങ്ങള് എന്റെ പിതാവിനെ ചീത്തവിളിക്കുന്നുണ്ട്. ഇതുകേട്ട നബി(സ്വ) അനുയായി വൃന്ദത്തോടാജ്ഞാപിച്ചു: ‘മരിച്ചവരുടെ കാര്യം പറഞ്ഞ് നിങ്ങള് ജീവിച്ചിരിക്കുന്നവരെ വിഷമിപ്പിക്കരുത്.’ ഇക്‌രിമയുടെ പിതാവ് അബൂജഹ്ല് സത്യനിഷേധിയും നരകാവകാശിയുമാണെന്നതില് ഒരാള്‍ക്കും തര്‍ക്കമില്ല. അങ്ങനെയുള്ള (മരിച്ചു പോയ) അബൂജഹ്‌ലിനെ ചീത്തവിളിക്കുന്നത് മകന് ഇക്‌രിമ(റ)ക്ക് വിഷമമുണ്ടാക്കുന്നതിനാല് അത് അപമര്യാദയാണെന്ന് പ്രവാചകര്(സ്വ) പഠിപ്പിച്ചെങ്കില് ശിര്‍ക്കിന്റെയും കുഫ്‌റിന്റെയും ചെറിയൊരു സംഭവം പോലും ഉദ്ധരിക്കപ്പെടാനില്ലാത്ത തിരുനബിയുടെ മാതാപിതാക്കളെ കാഫിറാക്കി സായൂജ്യമടയുന്നവരുടെ പ്രവര്‍ത്തനം എങ്ങനെ ന്യായീകരിക്കാനാകും? അബൂലഹബിന്റെ മകള് തിരുനബി(സ്വ)യോട് സമാനമായൊരു പരാതി ഉന്നയിച്ചത് അല് മന്‍ഹലില് കാണാം. മഹതി പറഞ്ഞു: ചിലര് എന്നെ ഹമ്മാല (വിറകു വാഹക)യുടെ മകള് എന്നാണു വിളിക്കുന്നത്. ഇതുകേട്ടു നബി(സ്വ) എഴുന്നേറ്റു നിന്ന് ദേഷ്യത്തോടെ പറഞ്ഞു: എന്റെ കുടുംബക്കാരെയും തറവാടികളെയും ആരെങ്കിലും ദ്രോഹിച്ചാല് അവന് എന്നെ ദ്രോഹിച്ചിരിക്കുന്നു. എന്നെ ആരെങ്കിലും ദ്രോഹിച്ചാല് യഥാര്‍ത്ഥത്തില് അവര് അല്ലാഹുവിനോടാണ് വേണ്ടാവൃത്തി ചെയ്യുന്നത്.’ നബി(സ്വ)യുടെ കുടുംബത്തെ ചീത്തവിളിക്കുന്നവരുടെ ദുര്‍ഗതി ഇതില് നിന്നു വ്യക്തമാണല്ലോ.\nഏറ്റവും ചുരുങ്ങിയത് നബി(സ്വ)യുടെ മാതാപിതാക്കള് വഫാത്തായിട്ടുണ്ടല്ലോ. മരണപ്പെട്ടവരെ ചീത്തവിളിക്കുന്നത് നബി(സ്വ) ഹദീസുകളില് വ്യക്തമായി നിരോധിച്ച കാര്യമാണ്. ഒരു തെളിവുമില്ലാതെ നടത്തുന്ന ഈ ആരോപണം അങ്ങേയറ്റം ഖേദകരമാണെന്ന കാര്യത്തില് തര്‍ക്കമുണ്ടാകാനിടയില്ല. അവിടുത്തെ മാതാപിതാക്കളെ കാഫിറുകളാക്കാന് നാക്കിട്ടടിക്കുന്നവര് ഇക്കാര്യമെങ്കിലും ഓര്‍ത്താല് നന്ന്. അല്ലാമാ ഇസ്മാഈലുല് ഹിഖി(റ) പറയുന്നു: യഥാര്‍ത്ഥ മുസ്‌ലിമിന്റെ കടമ, നബി(സ്വ)യുടെ തറവാടിന്റെ മഹത്ത്വത്തിനും ബഹുമാന്യതക്കും ക്ഷതമേല്‍പ്പിക്കുന്ന കാര്യങ്ങളില് നിന്നും അവന്റെ നാവിനെ പിടിച്ചുവെക്കലാണ് (തഫ്‌സീറു റുഹുല് ബയാന് 6/313).\nബിദഇകള്‍ക്കു കൂടി സ്വീകാര്യനായ അല്ലാമാ ആലൂസി പറയുന്നു: ‘നബി(സ്വ)യുടെ മാതാപിതാക്കള് സത്യവിശ്വാസികളാണെന്നതിന് ഈ ആയത്ത് (സൂറത്തുശ്ശുഅറാഅ് 219) തെളിവാക്കപ്പെട്ടിരിക്കുന്നു. അഹ്‌ലുസ്സുന്നയിലെ പ്രമുഖരായ നിരവധി പണ്ഡിന്മാര് ഇതേ അഭിപ്രായക്കാരാണ്. അവിടുത്തെ മാതാപിതാക്കള് കാഫിറുകളാണെന്ന് പറഞ്ഞവരുടെമേല് ഞാന് കുഫ്‌റിനെ പേടിക്കുന്നു (തഫ്‌സീറു റൂഹുല് മആനി 19/138).\nوأنا أخشى الكفر على من يقول فيهما رضي\nاالله عنهم بضد ذلك، اهـ (روح المعاني:19/138(\nഇമാം ഇബ്‌നു ഹജര്(റ) പറയുന്നു: ‘അമ്പിയാക്കളല്ലാത്ത നബി(സ്വ)യുടെ മാതാപിതാക്കളിലൊരാളും കാഫിര് (സത്യനിഷേധി) ആയിട്ടില്ല എന്നാണ് ഇവ്വിഷയകമായി വന്ന മുഴുവന് ഹദീസുകളുടെയും ആശയം (ചില ഹദീസുകള് പ്രത്യക്ഷത്തില് എതിരാണെന്ന് തോന്നാമെങ്കിലും). കാരണം ഒരു കാഫിറിനെ കുറിച്ച് അയാള് മുഖ്താറാണെന്നോ (തിരഞ്ഞെടുക്കപ്പെട്ടവന്) കരീമാണെന്നോ (മാന്യന്) പറയാന് കഴിയില്ല. മുശ്‌രിക്കുകള് നജസാണെന്നാണ് ഖുര്‍ആനിക പ്രഖ്യാപനം. നബി(സ്വ)യുടെ പിതാക്കള് മുഖ്താറുകളും കരീമുകളുമാണെന്നും മാതാക്കള് വിശുദ്ധകളുമാണെന്നും നിരവധി ഹദീസുകള് വ്യക്തമാക്കിയിട്ടുമുണ്ട്. ഇസ്മാഈല് നബി(അ)യുടെ കാലത്തിനു ശേഷം വന്ന ദഅ്‌വത്ത് എത്താത്ത ഫത്‌റത്തിന്റെ ആളുകളായിരുന്നു അവര്. ഫത്‌റത്തിന്റെ കാലക്കാര് മുസ്‌ലിംകളുടെ ഗണത്തിലാണെന്ന് ഖുര്‍ആന് വ്യക്തമായി പ്രഖ്യാപിച്ചതുമാണല്ലോ (അല് മിനഹുല് മക്കിയ്യ 151).\nനബി(സ്വ)യുടെ മാതാപിതാക്കളെ അല്ലാഹു പുനര്‍ജീവിപ്പിക്കുകയും അവര് നബിയുടെ പ്രവാചകത്വം അംഗീകരിക്കുകയും ചെയ്തതായി ചില ഹദീസുകളില് വന്നിട്ടുണ്ട്. ഇബ്‌നു ശാഹിന്(റ), ദാറുഖുത്‌നി(റ), ഇബ്‌നു അസാക്കിര്(റ), ഖത്വീബ്(റ), ഇബ്‌നു സദിന്ന്‌സ്(റ) എന്നിവര് ആഇശാ ബീവി(റ)യില് നിന്നുദ്ധരിക്കുന്നു: ‘അല്ലാഹു നബി(സ്വ)യുടെ ഉമ്മയെ ജീവിപ്പിച്ചു. അവര് നബിയെകൊണ്ട് വിശ്വസിച്ചു. ശേഷം മരിക്കുകയും ചെയ്തു.’ ഈ ഹദീസ് ഹസനിന്റെ പരിധിയിലാണുള്ളത്. മുഹിബ്ബുത്ത്വിബ്‌രി(റ), ഹാഫിള് ഇബ്‌നു നാസ്വിര് അദ്ദിമശ്ഖി(റ), ഹാഫിള് ഇബ്‌നു ഹജര്(റ), ഇമാം സുയൂഥി(റ), ഇമാം സ്വലീഹുസ്സ്വഫ്ദി(റ), ഇബ്‌നുല് മുനീര്(റ) തുടങ്ങിയ ഹദീസ് പണ്ഡിതരും അവരുടെ പിന്‍ഗാമികളും ഇക്കാര്യം വ്യക്തമാക്കിയിട്ടുണ്ട്. നബി(സ്വ)യോടുള്ള ആദരവായിട്ടാണ് അല്ലാഹു ഇപ്രകാരം ചെയ്തിട്ടുള്ളത്. അതിനെല്ലാം പുറമെ പ്രവാചകന്മാരോ പ്രവാചക സന്ദേശങ്ങളോ അപ്രാപ്യമാവുകയും വിസ്തൃതമാവുകയും ചെയ്ത കാലഘട്ടമായിരുന്നു അവരുടേത്. ഭൂമിയിലെ അവസാനത്തെ പ്രവാചകന് വാനവാസം തുടങ്ങിയിട്ട് അഞ്ഞൂറ് വര്‍ഷം കഴിയുകയും ഇലാഹീ ഗ്രന്ഥമായ ഇഞ്ചീല് വലിയതോതില് തിരുത്തലുകള്‍ക്ക് വിധേയമാവുകയും ചെയ്തിരുന്നു. സത്യവും മിഥ്യയും വേര്‍തിരിക്കാനോ അത്തരമൊരു ശ്രമത്തിന്റെ പടിപ്പുരയില് എത്താനോ അവര്‍ക്ക് കഴിയുമായിരുന്നില്ല. സാങ്കേതികമായി ഈ കാലഘട്ടത്തെ ‘ഫത്‌റത്തി’ന്റെ കാലമെന്ന് പറഞ്ഞുവരുന്നു. മുന് പ്രവാചകന്റെ സന്ദേശങ്ങള് മാറ്റിമറിക്കപ്പെടുക വഴി തനതായ മാര്‍ഗം അറിയപ്പെടാതിരിക്കുകയും മറ്റൊരു പ്രവാചകന് അയക്കപ്പെടുകയും ചെയ്യുന്നതിന്റെ ഇടയിലുള്ള കാലത്തിനാണ് ഫത്‌റത്തിന്റെ കാലമെന്ന് പറയുന്നത്.\nഖുര്‍ആനില് കാണാം: ‘വേദക്കാരേ, ദൂതന്മാരുടെ ആഗമനം നിലച്ച ഒരുഘട്ടത്തില് സത്യം വ്യക്തമാക്കിക്കൊണ്ട് നമ്മുടെ ദൂതന് നിങ്ങളുടെ അടുത്ത് വന്നിരിക്കുകയാണ്. സന്തോഷ വാര്‍ത്ത അറിയിക്കുകയോ താക്കീത് നല്‍കുകയോ ചെയ്യുന്ന ഒരാളും നിങ്ങളുടെ അടുത്ത് വന്നിട്ടില്ലെന്ന് നിങ്ങള് പറയാതിരിക്കാന് വേണ്ടിയാണിത്. ഇപ്പോള് സന്തോഷ വാര്‍ത്ത അറിയിക്കുകയും താക്കീത് നല്‍കുകയും ചെയ്യുന്ന ഒരാള് നിങ്ങളുടെ അടുത്ത് വന്നിരിക്കുന്നു. അല്ലാഹു എല്ലാ കാര്യത്തിനും കഴിവുള്ളവനാണ് (മാഇദ 19).\nഇത്തരക്കാരെ മൂന്ന് വിഭാഗമായിട്ടാണ് പണ്ഡിതന്മാര് വിശദീകരിച്ചിട്ടുള്ളത്. ഒന്ന്: പുറം നാട്ടിലും മറ്റും സഞ്ചരിച്ച് ജനങ്ങളുമായി ഇടപഴകാനും മറ്റും സൗകര്യം നേടുക വഴി മുന് പ്രവാചകന്റെ ശരീഅത്ത് നിയമങ്ങള് അറിയുന്നവരും എന്നിട്ടും ശിര്‍ക്കും മറ്റു തെറ്റുകളും ചെയ്ത് ജീവിച്ചവര്. രണ്ട്: ഏതെങ്കിലും നിലയില് സൗകര്യം കിട്ടി അറിഞ്ഞ് നന്നായി ജീവിച്ചവര്. മൂന്ന്: ഇതിലൊന്നും സൗകര്യം കിട്ടാതെ ശിര്‍ക്കോ തൗഹീദോ തെറ്റോ ശരിയോ അറിയാതെ ജീവിച്ചവര്. എ: ഇവരില് ശിര്‍ക്കും അല്ലാത്ത തെറ്റുകളും ചെയ്തവര് ഉണ്ടാവാം. ബി: ഇവരില് ശിര്‍ക്ക് അല്ലാത്ത തെറ്റുകള് ചെയ്തവര് ഉണ്ടാവാം. സി: അതൊന്നും ചെയ്യാതെ മാന്യമായി ജീവിച്ചവര് ഉണ്ടാവാം.\nഎങ്ങനെയായാലും അവരുടെ പ്രവര്‍ത്തനങ്ങള്‍ക്ക് ശിക്ഷയില്ല എന്നാണ് ഖുര്‍ആന് പറയുന്നത്: ‘ദൂതരെ അയക്കപ്പെടാത്ത ഒരു ജനതയും ശിക്ഷിക്കപ്പെടുന്നതല്ല (ഇസ്‌റാഅ് 15).\nചുരുക്കത്തില്, മൂന്ന് വിഭാഗവും വിജയികളുടെ കൂട്ടത്തില് പെട്ടവരാണെന്നാണ് ഖുര്‍ആനും ഹദീസും പഠിപ്പിക്കുന്നത്. ഇതില് നബി(സ്വ)യുടെ മാതാപിതാക്കള് മൂന്നാമത്തേതിലോ രണ്ടാം വിഭാഗത്തിലോ പെട്ടവരാണെന്ന് ഭിന്നാഭിപ്രായം പ്രകടിപ്പിച്ചിട്ടുണ്ടെങ്കിലും രക്ഷപ്പെട്ടവരാണെന്നതില് തര്‍ക്കമില്ല (മസാലികുല് ഹുനഫാ).\nഇബ്‌നു തൈമിയ്യ ഇതു സംബന്ധമായി ഫതാവയില് പറയുന്നത് കാണുക: പ്രവാചകന് വരുന്നതിന് മുമ്പ് ജനങ്ങള് ജാഹിലിയ്യത്തില് ചെയ്ത പ്രവര്‍ത്തനങ്ങള് ശിര്‍ക്ക് ആണെങ്കില് പോലും ശിക്ഷയില്ല. ഇതാണ് സലഫുകളിലെയും ഖലഫുകളിലെയും ഭൂരിപക്ഷത്തിന്റെ നിലപാട്.\nഇതൊക്കെ ഉദ്ധരിച്ച് കൊണ്ട് ഹാഫിള് സ്വലാഹുദ്ദീന്(റ) പറയുന്നു: തിരുനബി(സ്വ)യുടെ പിതാവ് 18-ാം വയസ്സില്, പ്രവാചകര് ഗര്‍ഭാവസ്ഥയിലായപ്പോള് തന്നെ വഫാത്തായി. മാതാവ് നബി(സ്വ)യുടെ ചെറുപ്രായത്തില് തന്നെ മരിച്ചു. മറ്റു പ്രവാചകരെയോ അവരുടെ സന്ദേശങ്ങളെയോ പറ്റി അറിയാന് സൗകര്യം കിട്ടുന്നതിന് മുമ്പുതന്നെ 18-ാം വയസ്സില് പിതാവ് വഫാത്തായത് കൊണ്ട് ആഖിറത്തില് വിജയിക്കുന്നവരുടെ കൂട്ടത്തിലാണ് നബിയുടെ പിതാവ് ഉള്‍പ്പെടുക (അബുല് ഹസനില് മാവര്‍ദിയുടെ അഅ്‌ലാമുന്നുബുവ്വ, റസാഇല്). ഫത്‌റത്തിന്റെ കാലത്ത് മരിച്ചുപോയ മാതാപിതാക്കള്‍ക്ക് വേണ്ടി നബി(സ്വ) ശഫാഅത്ത് ചെയ്യുമെന്നും അതുകൊണ്ട് തന്നെ അവര് രക്ഷപ്പെടുന്നവരാണെന്നും ബുഖാരി, മുസ്‌ലിമിലെ പ്രസിദ്ധമായ ശഫാഅത്തിന്റെ ഹദീസുദ്ധരിച്ച് ഇമാം സുയൂഥി(റ) റസാഇലില് ഉപന്യസിച്ചത് കാണാം. ഇതേ ആശയം തഫ്‌സീര് ഇബ്‌നു ജരീര്, അബൂസഈദ്, അബ്ദുല് മലിക് അല് ഖര്‍ഖൂശിയുടെ ശറഫുന്നുബുവ്വ, മുഹിബ്ബുത്ത്വബ്‌രിയുടെ ദഖാഇറുല് ഇഖ്ബാ ഫീ മനാഖിബി ദവില് ഖുര്‍ബാ, തമാമുര്‍റാസിയുടെ അല് ഫവാഇദ് എന്നിവയില് കാണാം.\nമാത്രമല്ല, ആമിനാ ബീവി(റ) വഫാത്താകുന്ന സമയം നബി(സ്വ)യുടെ മുഖത്ത് നോക്കി കണ്ണീരൊലിപ്പിച്ച് ചില കാര്യങ്ങള് പറഞ്ഞതായി അബൂ നുഐം ഉദ്ധരിച്ചിട്ടുണ്ട്: ഇബ്‌റാഹിം നബി(അ)യുടെ ദീനുമായി ഹറമിലും ഹില്ലിലും മോനെ റബ്ബ് ദൂതനാക്കുമെന്നും അതിനാല് ബിംബാരാധനയില് ജനതക്ക് കൂട്ട് നില്‍ക്കരുതെന്നും മഹതി ഉപദേശിച്ചു (ദലാഇലുന്നുബുവ്വ, അസ്സുബുലുല് ജലിയ്യ, മസാലിക്). ബിംബങ്ങളെ ഭത്സിക്കുകയും അതിനെതിരില് മുന്നറിയിപ്പ് നല്‍കുകയും ചെയ്തതു കൊണ്ട് ശിര്‍ക്കിനെതിരില് നബി(സ്വ)യുടെ മാതാപിതാക്കള് ജാഗ്രത പാലിച്ചിരുന്നുവെന്ന് ഇതില് നിന്നെല്ലാം മനസ്സിലായല്ലോ. പ്രമാണങ്ങളുടെ ഈ ശൃംഖലയുള്ളത് കൊണ്ടാണ് പൂര്‍വകാല മുസ്‌ലിംകളെല്ലാം തിരുനബി(സ്വ)യുടെ മാതാപിതാക്കളെ കുറിച്ചും വിശുദ്ധരാണെന്ന് പറയുന്നത്. അത് തന്നെയാണ് മൗലിദുകളില് പരാമര്‍ശിക്കുന്നതും.\nനബി(സ്വ)യുടെ മാതാപിതാക്കള് സ്വര്‍ഗസ്ഥരാണെന്ന് സമര്‍ത്ഥിക്കുന്ന പൂര്‍വികരും ആധുനികരുമായ മഹാപണ്ഡിതര് രചിച്ച നൂറിലധികം ഗ്രന്ഥങ്ങള് ലഭ്യമാണ്. ഇമാം സുയൂഥി(റ) തന്നെ ഇതുസംബന്ധമായി പന്ത്രണ്ട് കിതാബുകള് രചിച്ചിട്ടുണ്ട്. ഇമാം ഗസ്സാലി(റ)നെ പോലുള്ള പ്രമുഖരും ഈ ആശയം തെളിയിച്ച് ഗ്രന്ഥം രചിച്ചു. ദീന് പഠിച്ച പൂര്‍വഗാമികള് ഇത്രമേല് പ്രാധാന്യത്തോടെ കൈകാര്യം ചെയ്ത ഒരു പ്രശ്‌നം, നബി(സ്വ)യെ അപകീര്‍ത്തിര്‍ത്തിപ്പെടുത്തും വിധം വലിച്ചുനീട്ടുന്നതില് മതനിരാസവും പ്രവാചക വിദ്വേഷവുമല്ലാതെ എന്തു പ്രചോദനമാണ് ബിദ്അത്തുകാര്‍ക്ക് ലഭിക്കുന്നത്?\n← Previous Story സിറിയയിലെ ദുരന്തം: ചോര മണക്കുന്നതാരെയൊക്കെ?\nNext Story → ഇമാം നവവി(റ)യുടെ ജ്ഞാനദര്‍ശനം


ഹണിമൂൺ യാത്രക്കിടെ ഖത്തറിൽ അറസ്റ്റിലായ ഇന്ത്യൻ ദമ്പതികൾ ജയിൽ മോചിതരായി | Indian couple arrested in Qatar during their honeymoon has been released from jail – News18 Malayalam\nഹണിമൂൺ യാത്രക്കിടെ ഖത്തറിൽ അറസ്റ്റിലായ ഇന്ത്യൻ ദമ്പതികൾ ജയിൽ മോചിതരായി\n2019 ജൂലൈ ആറിനാണ് യുവതിയും ഭർത്താവും ഖത്തറിലേക്ക് പറന്നത്. വിമാനത്താവളത്തിൽ ഇറങ്ങിയ ഉടനെതന്നെ ഇവരെ പൊലീസ് അറസ്റ്റ് ചെയ്യുകയായിരുന്നു...\nindian couple jailed in qatar\nഹണിമൂണിനായി ഖത്തറിൽ എത്തി ലഹരി മരുന്ന് കേസിൽ പിടിയിലായ ഇന്ത്യൻ ദമ്പതികളെ ഖത്തർ അപ്പീൽ കോടതി മോചിപ്പിച്ചു. കുറ്റവാളികളല്ലെന്ന് ബോധ്യപ്പെട്ടതിനാൽ വെറുതെ വിടുകയായിരുന്നു. ഖത്തറിലെ സുഹൃത്തിന് നൽകാനായി ബന്ധു കൊടുത്തയച്ച പാക്കറ്റിൽ മയക്കുമരുന്ന് കണ്ടെത്തിയതിനെ തുടർന്നായിരുന്നു നവ ദമ്പതികളെ അറസ്റ്റ് ചെയ്തത്. പത്തു വർഷത്തെ തടവു ശിക്ഷക്ക് വിധിക്കപ്പെട്ട ഇവർ ഒന്നര വർഷമായി ജയിലിലായിരുന്നു.\nഹണമൂണിനായി ഖത്തർ ടൂർ പാക്കേജ് സമ്മാനിച്ച ബന്ധുവാണ് ദമ്പതികളെ കുടുക്കിലാക്കിയത്. മുംബൈ സ്വദേശിനിയായ ഒനിബയും ഭർത്താവുമാണ് ബന്ധുവിനാൽ ചതിക്കപ്പെട്ടത്. ടൂർ പാക്കേജായി ടിക്കറ്റ് സമ്മാനിച്ച തബസ്ലം എന്ന ഉറ്റ ബന്ധു ഖത്തറിലെ സുഹൃത്തിന് സമ്മാനിക്കാൻ നൽകിയ പൊതിയിൽ നാലു കിലോ ഗ്രാം ഹാഷിഷ് ആയിരുന്നു ഉണ്ടായിരുന്നത്. ഖത്തറിലെ ഹമദ് അന്താരാഷ്ട്ര വിമാനത്താവളത്തിൽ ഇറങ്ങിയ ഉടൻ ദമ്പതികൾ അറസ്റ്റിലായി.\n2019 ജൂലൈ ആറിനാണ് മുംബൈയിൽനിന്ന് ഒനിബയും ഭർത്താവും ഖത്തറിലേക്ക് പറന്നത്. വിമാനത്താവളത്തിൽ ഇറങ്ങിയ ഉടൻ ഇവരെ പൊലീസ് അറസ്റ്റ് ചെയ്തു. ഇവരുടെ ലഗേജിൽ ഹാഷിഷ് ഉണ്ടെന്ന വിവരം നേരത്തെ തന്നെ പൊലീസിന് ലഭിച്ചിരുന്നു.\nAlso Read- ലൈംഗികബന്ധത്തിന് മുൻപ് എടുത്ത സെൽഫി! ബ്രിട്ടീഷ് പ്രധാനമന്ത്രിയുടെ അടുക്കളയിൽ നിന്നുള്ള ചിത്രം പുറത്ത് വിട്ട് അമേരിക്കൻ സംരംഭക\nവിവാഹം കഴിഞ്ഞു ഗർഭിണിയായിരിക്കെയാണ് ഒനിബയ്ക്ക് ഉറ്റ ബന്ധു വിവാഹ സമ്മാനമായി ഖത്തറിലേക്കു പോകുന്നതിനുള്ള വിമാന ടിക്കറ്റ് സമ്മാനിച്ചത്. മനസില്ലാ മനസോടെയുള്ള യാത്ര ഇങ്ങനെയൊരു കുരുക്കാകുമെന്ന് അവർ സ്വപ്നത്തിൽ പോലും പ്രതീക്ഷിച്ചില്ല. യുവ ദമ്പതികൾ ഖത്തറിലേക്ക് മയക്കുമരുന്ന് കടത്തിയെന്ന കേസിൽ മുംബൈയിൽ നാർക്കോട്ടിക്സ് കൺട്രോൾ ബ്യൂറോ നടത്തിയ അന്വേഷണം ഒനിബയ്ക്കും ഭർത്താവിനും ജയിൽ മോചിതരാകാൻ സഹായകമായി.\nYou May Also Like- ഹണിമൂൺ ആഘോഷിക്കാൻ ഖത്തറിലെത്തിയ ഇന്ത്യൻ ദമ്പതികൾ ജയിലിലായി; വിനയായത് ബന്ധുവിന്‍റെ വിവാഹ സമ്മാനം\nനാർക്കോട്ടിക്സ് ബ്യൂറോയുടെ അന്വേഷണത്തിൽ യുവ ദമ്പതികൾ കുറ്റക്കാരല്ലെന്നും, പിതൃസഹോദരിയായ തബസ്ലം ഇവരെ ചതിച്ചതാണെന്നും കണ്ടെത്തി. തബസ്ലം നേരത്തെയും മയക്കുമരുന്ന് കടത്തിയതിന് അറസ്റ്റിലായിട്ടുണ്ട്. ഇക്കഴിഞ്ഞ സെപ്റ്റംബറിൽ തബസ്ലവും നിസാം കാരയും മയക്കുമരുന്ന് കേസിൽ അറസ്റ്റിലായത് കേസിൽ ഏറെ നിർണായകമായിരുന്നു. ഇവരെ ചോദ്യം ചെയ്തതിൽനിന്നാണ് ഒനിബയുടെ കൈവശം മയക്കുമരുന്ന് നൽകിയ വിവരം പുറത്തായത്.\nAlso Read- ജീവനക്കാരന്റെ വീട്ടമ്മയായ ഭാര്യയ്ക്ക് ശമ്പളം; ആദ്യ ശമ്പളം നൽകി സോഹൻ റോയ്‌യും ടീമും\nഗർഭിണിയായിരുന്ന ഒനിബ ഖത്തർ ജയിലിൽവെച്ച് 2020 മാർച്ചിൽ ഒരു കുഞ്ഞിന് ജന്മം നൽകിയിരുന്നു. ഒനിബയുടെ മാതാപിതാക്കൾ ദമ്പതികളുടെ മോചനത്തിനായി ഖത്തറിലെ ഇന്ത്യൻ എംബസിയുടെ സഹായം തേടിയിരുന്നു. എംബസിയുടെ ഇടപെടലും ദമ്പതികളെ മോചിപ്പിക്കുന്നതിന് നിർണ്ണായകമായി. ദമ്പതികൾ ചതിക്കെടുകയായിരുന്നു എന്ന് വ്യക്തമാക്കിയാണ് അപ്പീൽ കോടതി ഇരുവരെയും വെറുതേ വിട്ടത്.\nFirst published: March 30, 2021, 20:38 IST\ngulf newsHoney moonHoney moon tripIndian Couple jailedqatar


കോഴിക്കോടിന്റെ നല്ല മനസിനു മുൻപിൽ കണ്ണുനിറഞ്ഞ് കലക്ടർ യു.വി ജോസ്\nHomeCollector Kozhikodeകോഴിക്കോടിന്റെ നല്ല മനസിനു മുൻപിൽ കണ്ണുനിറഞ്ഞ് കലക്ടർ യു.വി ജോസ്\nAdmin Friday, July 27, 2018\nകോഴിക്കോട്: കോഴിക്കോട്ടുകാരുടെ നന്മക്ക് മുൻപിൽ കണ്ണുനിറഞ്ഞ് കലക്ടർ യു.വി ജോസ്. വെള്ളപ്പൊക്കം മൂലം ദുരിതമനുഭവിക്കുന്ന ആലപ്പുഴ, കോട്ടയം ജില്ലകളിലെ സഹോദരങ്ങളെ സഹായിക്കാനാൻ ജില്ല ഭരണകൂടത്തിനോടൊപ്പം നിങ്ങൾക്കും സഹായിക്കാമെന്ന് പറഞ്ഞ് കലക്ടർ യു.വി ജോസ് ഫേയ്സ്ബുക്കിൽ പോസ്റ്റിട്ടിരുന്നു. ഈ പോസ്റ്റിൻ ആരും ശ്രദ്ധ കൊടുക്കാനിടയില്ല എന്നാണ് കരുതിയത് എന്നാൽ 24 മണിക്കൂർ തികയുന്നതിനു മുമ്പ് തന്നെ4ലോറിയിലേക്കുള്ള സാധനങ്ങൾ റെഡി.\nഅഭിനന്ദിച്ച് കലക്ടർ പോസ്റ്റ് ചെയ്ത പോസ്റ്റിന്റെ പൂർണ രൂപം\nകോഴിക്കോടിന്റെ നന്മയും സ്നേഹവും തൊട്ടറിഞ്ഞ മറ്റൊരു ദിവസം. അതിലുപരി ജില്ലയുടെ കലക്ടർ എന്ന നിലയിൽ വളരെയേറെ അഭിമാനം തോന്നിയ ദിവസം...\nആലപ്പുഴ, കോട്ടയം ജില്ലകളില് വെള്ളപ്പൊക്കം മൂലം ദുരിതമനുഭവിക്കുന്ന സഹോദരങ്ങളെ സഹായിക്കാനായി കഴിഞ്ഞ ദിവസം തീരുമാനിച്ചിരുന്നു. സാധാരണ ഗതിയിൽ ഒരു ജില്ലയുടെ ദുരിതാശ്വാസ പ്രവർത്തനങ്ങളിൽ മറ്റൊരു ജില്ല ഇടപെടാറില്ല. എന്നാലും ഇത്തരം അസാധാരണ സാഹചര്യങ്ങളിൽ പതിവ് തെറ്റിച്ച് എന്തെങ്കിലും ചെയ്യണമെന്ന് തീരുമാനിക്കുകയായിരുന്നു. അങ്ങനെ ദുരിതബാധിതർക്ക് ആത്യാവശ്യമുള്ള സാധനങ്ങൾ ഏതൊക്കെയെന്ന് മനസ്സിലാക്കി അവയുടെ ഒരു ലിസ്റ്റ് പത്രത്തിലൂടെയും ഫെയ്സ് ബുക്കിലൂടെയും നാട്ടുകാരെ അറിയിച്ചത്. 24 മണിക്കൂർ തികഞ്ഞില്ല അതിനു മുമ്പ് തന്നെ4ലോറിയിലേക്കുള്ള സാധനങ്ങൾ റെഡി. ജില്ലയിലെ നാനാതുറകളിലേയും ആളുകൾ കൈയ്യയച്ച് സഹായിച്ചു. സമ്പന്നനെന്നോ ദരിദ്രനെന്നോ വ്യത്യാസമില്ലാതെ ഒരോരുത്തരും തങ്ങൾക്കാവും വിധം സഹായം എത്തിച്ചു. ആളുകൾ ഇപ്പോഴും ഫോണിൽ ബന്ധപ്പെട്ട് കൊണ്ടിരിക്കുന്നുമുണ്ട്. സഹായിച്ച ആരുടേയും പേരുകൾ ഇപ്പോൾ പറയുന്നില്ല. എന്നാൽ ഇതിൽ ഒരാളുടെ കാര്യം ഇവിടെ പറയാതെ വയ്യ. നമ്മുടെ കണ്ണു നനയിക്കുകയും കണ്ണു തുറപ്പിക്കുകയും ചെയ്ത നമ്മുടെ സ്വന്തം പാത്തുമ്മ. തികച്ചും സാധാരണ കുടുംബത്തിൽ നന്നേ അരിഷ്ടിച്ച് കഴിയുന്ന ഉമ്മ വൈകുന്നേരം എത്തിയത് കുറച്ച് പൊതികളുമായാണ്. അന്വേഷിച്ചപ്പോഴാണ് മനസ്സിലായത്, രാവിലെ പത്രത്തിലൂടെ സഹായം നൽകുന്ന വാർത്തയറിഞ്ഞ ഉമ്മ തന്റെ വീട്ടിലാകെ ഉണ്ടായിരുന്ന കുറച്ച് അരിയും ഗോതമ്പും മില്ലിൽ കൊണ്ടു പോയി പൊടിച്ച് പാക്കറ്റിലാക്കിയാണ് വന്നതെന്ന്. എന്റെ പക്കൽ നൽകാൻ ഇതു മാത്രമേ ബാക്കിയുള്ളൂ എന്ന് പറയുമ്പോൾ അവരുടെ കണ്ണുകൾ നിറഞ്ഞിരുന്നു. കുറച്ച് കഴിഞ്ഞപ്പോൾ ഉമ്മ വീണ്ടും വന്നു., ഇത്തവണ മറ്റൊരു പൊതിയുമായി. ഉമ്മ സാധനങ്ങൾ നൽകിയ കാര്യം വീട്ടിൽ ചെന്ന് മകനോട് പറഞ്ഞപ്പോൾ അവനും നിർബന്ധം; കുറച്ച് കാലമായി താൻ സ്വരുക്കൂട്ടിവെച്ച നാണയങ്ങൾ കൂടി എടുത്ത് അതിന് കൂടി സാധനങ്ങൾ വാങ്ങിച്ച് നൽകണമെന്ന്. അവൻ കരുതിവെച്ച നാണയങ്ങൾ ഇട്ട കുടുക്ക പൊട്ടിച്ച് എണ്ണി നോക്കിയപ്പോൾ കിട്ടിയത് 218 രൂപ. അതിന്റെ കൂടെ തന്റെ കയ്യിലുള്ള 250 രൂപയും ചേർത്താണ് ബിസ്കറ്റ് വാങ്ങി വന്നത്.\nപണവും സൗഭാഗ്യങ്ങളും ഏറെ ഉണ്ടായിട്ടും അത് മറ്റുള്ളവരുമായി പങ്കിടാൻ മടിക്കുന്നവരുടെ ഇടയിൽ ഇത്തരത്തിലുള്ള വലിയ മനസ്സുകളും ഉണ്ട്. അടുത്ത നേരം കഴിക്കാൻ തനിക്ക് എന്ത് ബാക്കിയുണ്ടെന്ന് നോക്കാതെ ഉള്ളതെല്ലാം പെറുക്കിയെടുത്ത് അത്യാവശ്യക്കാർക്ക് നൽകാനുള്ള മനസ്സ്. അതാണ് കോഴിക്കോടിന്റെ മനസ്സ് - നമുക്കെല്ലാം അഭിമാനിക്കാം, അഹങ്കരിക്കാം; ഇത്തരം നല്ല മനസ്സുകളെയോർത്ത്...\nവിഷു പടക്ക വിൽപന; കൂടുതൽ നിർദേശങ്ങളുമായി അഗ്നിശമനസേന\nകാമ്പസസ് ഓഫ് കോഴിക്കേട് 2018 അവാർഡ് പ്രഖ്യാപിച്ചു.


ശബരിമല: സുപ്രീം കോടതി നടപടികളില് വ്യക്തത വരേണ്ടതുണ്ട്; വിധി എന്തായാലും നടപ്പിലാക്കും: മുഖ്യമന്ത്രി | Kerala News Today\nശബരിമല: സുപ്രീം കോടതി നടപടികളില് വ്യക്തത വരേണ്ടതുണ്ട്; വിധി എന്തായാലും നടപ്പിലാക്കും: മുഖ്യമന്ത്രി\nശബരിമല യുവതീ പ്രവേശനത്തിനെതിരായ ഹര്‍ജികളിലെ സുപ്രീം കോടതി നടപടികളോട് പ്രതികരിച്ച് മുഖ്യമന്ത്രി പിണറായി വിജയന്. സുപ്രീം കോടതി വിധി എന്തുതന്നെ ആയാലും അത് നടപ്പിലാക്കുമെന്ന് മുഖ്യമന്ത്രി പറഞ്ഞു. പുനഃപരിശോധനാ ഹര്‍ജികളിലെ സുപ്രീം കോടതി നടപടികളില് ഇനിയും വ്യക്തത വരേണ്ടതുണ്ട്. അത് വന്ന ശേഷം കൂടുതല് പ്രതികരണങ്ങള് ആകാമെന്നും മുഖ്യമന്ത്രി പറഞ്ഞു.\nകോടതി വിധി അതേപടി നടപ്പിലാക്കും. പുനഃപരിശോധനാ വിധികളില് തീര്‍പ്പാണോ അതോ ലിംഗ സമത്വം അടക്കം വിശാലമായ കാര്യങ്ങളാണോ ഏഴംഗ ബെഞ്ച് പരിഗണിക്കുന്നതെന്ന് കൂടുതല് വ്യക്തത ആവശ്യമാണ്. നിലവിലെ വിധിക്ക് സ്‌റ്റേ ഇല്ലെന്നാണ് മനസ്സിലാക്കുന്നത്. മണ്ഡലകാലം വരാനിരിക്കെ കൂടുതല് വ്യക്തത ആവശ്യമാണ്. ഇക്കാര്യത്തില് നിയമോപദേശം തേടുമെന്നും മുഖ്യമന്ത്രി കൂട്ടിച്ചേര്‍ത്തു.\n>പ്രതിഷേധങ്ങളും പ്രകോപനങ്ങളും അതിന്റെ വഴിക്ക് നടക്കും. വിധിയുടെ കാര്യത്തില് ഒരു തിടുക്കവും ഇല്ല. പുനഃപരിശോധനാ ഹര്‍ജി പരിഗണിച്ച അഞ്ചംഗ ഭരണഘടനാ ബെഞ്ചില് രണ്ട് പേര് പുനഃപരിശോധനാ ഹര്‍ജിക്കെതിരെ വിയോജിപ്പ് അറിയിച്ചിട്ടുണ്ടെന്നും മുഖ്യമന്ത്രി ചൂണ്ടിക്കാട്ടി.


കുറുമ്പന്മാരുടെ കുറുമ്പാലക്കോട്ടയും മാലിന്യങ്ങളുടെ കൂമ്പാരവും... •Tech Travel Eat\nകുറുമ്പന്മാരുടെ കുറുമ്പാലക്കോട്ടയും മാലിന്യങ്ങളുടെ കൂമ്പാരവും…\nവയനാട്ടിൽ സൂര്യോദയം മനോഹരമായി കാണുവാൻ സാധിക്കുന്ന ഒരു സ്ഥലമുണ്ട്. സോഷ്യൽ മീഡിയയിലൂടെ പ്രശസ്തമായ കുറുമ്പാലക്കോട്ടയാണ് ആ സ്ഥലം. വയനാട്ടിലെ അതിമനോഹരമായ ഒരു സ്ഥലവും കൂടിയാണ് കുറുമ്പാലക്കോട്ട ഹിൽസ്. ദിവസേന ആയിരക്കണക്കിനാളുകളാണ് ഇവിടെ സൺറൈസ് കാണാനായി എത്തുന്നത്. വായനാട്ടിലെ കുഞ്ഞ് മീശപ്പുലിമലയാണ് കുറുമ്പാലക്കോട്ട എന്നു വേണമെങ്കിൽ പറയാം.\nവയനാട്ടിൽ ഹൈനാസ് ഇക്കയുടെ കൂടെ താമസിക്കുന്നതിനിടെയാണ് കുറുമ്പാലക്കോട്ട ഞങ്ങളുടെ ചർച്ചയിൽ ഉയർന്നു വന്നത്. സോഷ്യൽ മീഡിയ വഴി പ്രശസ്തമായതോടെ വിവിധ ദേശങ്ങളിൽ നിന്നും ഇവിടേക്ക് ധാരാളം ആളുകൾ വരുന്നുണ്ട്. ചിലരൊക്കെ രാത്രി മലമുകളിൽ ടെന്റ് അടിച്ചു താമസിക്കുകയും ചെയ്യുന്നുണ്ട്. എന്നാൽ മനോഹരമായ ഈ സ്ഥലത്തിനുണ്ടായ പ്രശസ്തി സമ്മാനിച്ചത് മാലിന്യങ്ങളുടെ കൂട്ടമാണ്. സഞ്ചാരികൾ ഉപേക്ഷിക്കുന്ന പ്ലാസ്റ്റിക് അടക്കമുള്ള മാലിന്യങ്ങൾ ആരും തിരിഞ്ഞുനോക്കാനില്ലാതെ അവിടെങ്ങനെ കിടക്കുകയാണത്രെ.\nഇതെല്ലാം ചർച്ച ചെയ്തപ്പോൾ അടുത്ത ദിവസം രാവിലെ തന്നെ അവിടേക്ക് ഒന്ന് പോകണമെന്നായി. സൂര്യോദയം കാണുവാനല്ല, മറിച്ച് അവിടെയുള്ള മാലിന്യങ്ങൾ കുറച്ചെങ്കിലും നീക്കം ചെയ്യാൻ പറ്റുമോയെന്നു നോക്കുവാനാണ്. എൻ്റെ ആഗ്രഹം കേട്ടപ്പോൾ ഹൈനാസ് ഇക്കയ്ക്കും സന്തോഷമായി. അങ്ങനെ ഞങ്ങൾ പിറ്റേദിവസം രാവിലെ തന്നെ അവിടേക്ക് യാത്ര തിരിച്ചു.\nകൽപ്പറ്റയിൽ നിന്നും ഏകദേശം 18 കിലോമീറ്റർ ദൂരത്തായാണ് കുറുമ്പാലക്കോട്ട സ്ഥിതി ചെയ്യുന്നത്. കൽപ്പറ്റ – കമ്പളക്കാട് റോഡിലൂടെയാണ് അവിടേക്ക് പോകേണ്ടത്. ഓഫ്റോഡ് വാഹനങ്ങൾ മാത്രമേ മലമുകളിലേക്ക് പോകുകയുള്ളൂ. മറ്റു വാഹനങ്ങളിൽ വരുന്നവർ താഴെ വണ്ടി വെച്ചിട്ട് മുകളിലേക്ക് നടന്നു പോകേണ്ടി വരും. ഹൈനാസ് ഇക്കയുടെ ഥാർ ജീപ്പ് ആയതിനാൽ ഞങ്ങൾ മുകളിൽ വരെ അതിൽ സഞ്ചരിച്ചു.\nഞങ്ങൾ അവിടേക്ക് കയറുന്ന സമയത്ത് ധാരാളം ആളുകൾ നടന്നും ബൈക്കിലും ഒക്കെ അവിടേക്ക് പോകുന്നുണ്ടായിരുന്നു. ജീപ്പ് പോകുന്നയിടം വരെ പോയി വണ്ടി അവിടെ പാർക്ക് ചെയ്തിട്ട് ഞങ്ങൾ മുകളിലേക്ക് നടക്കുവാൻ തുടങ്ങി. സൂര്യൻ ഉദിക്കുവാൻ തുടങ്ങുന്നേയുണ്ടായിരുന്നുള്ളൂ. മുകളിൽ എത്തിയപ്പോഴാണ് ഞാൻ അന്തംവിട്ടു പോയത്. കൂടി വന്നാൽ ഒരു 50 പേരെ അവിടെ പ്രതീക്ഷിച്ച എനിക്ക് കാണാനായത് ഏകദേശം അയ്യായിരത്തോളം ആളുകളെയായിരുന്നു. സഞ്ചാരികളെല്ലാവരും സൂര്യോദയം കാണുവാനായി ഉറ്റുനോക്കി നിൽക്കുകയായിരുന്നു. അധികം വൈകാതെ നാടകത്തിനു തിരശീല ഉയരുന്നതുപോലെ സൂര്യൻ എല്ലാവരെയും നോക്കി പുഞ്ചിരിച്ചുകൊണ്ട് മുകളിലേക്ക് ഉയർന്നു വന്നു.\nസഞ്ചാരികളെല്ലാം കാഴ്ചകൾ ക്യാമറയിലും മൊബൈലിലും പകർത്തുന്ന തിരക്കിലായിരുന്നു. സൂര്യോദയം കണ്ടതോടെ ചിലരെല്ലാം തിരികെ പോകുവാൻ ആരംഭിച്ചു. ആളുകൾ മാറിക്കഴിഞ്ഞപ്പോഴാണ് മനസ്സു മടുപ്പിക്കുന്ന ആ കാഴ്ച ദൃശ്യമായി തുടങ്ങിയത്. അവിടെ എല്ലായിടത്തും പ്ലാസ്റ്റിക്ക് കുപ്പികളും, ഭക്ഷണാവശിഷ്ടങ്ങളും ഒക്കെ അടങ്ങിയ മാലിന്യക്കൂട്ടമായിരുന്നു. തിരക്ക് കുറച്ചൊഴിഞ്ഞപ്പോൾ ഞങ്ങൾ കയ്യിൽ കരുതിയ ചാക്കുകൾ പുറത്തെടുക്കുകയും മാലിന്യങ്ങൾ ഓരോന്നായി അതിലേക്ക് എടുത്തു ഇടുവാനും ആരംഭിച്ചു. ഞങ്ങളുടെ അഭ്യർത്ഥന മാനിച്ച് അവിടെ വന്ന ഒരു കൂട്ടം സഞ്ചാരികളും ഈ പ്രവൃത്തിയിൽ പങ്കുചേർന്നു.\nഇത്രയും മനോഹരമായ ഈ സ്ഥലത്ത് വന്നിരുന്നു മദ്യപിക്കുക എന്ന ഉദ്ദേശ്യത്തോടെ വരുന്നവരാണ് കൂടുതലായും ഇവിടം വൃത്തികേടാക്കുന്നത്. ധാരാളവും മദ്യക്കുപ്പികളാണ് ഞങ്ങൾക്ക് അവിടെ നിന്നും ലഭിച്ചത്. തലേദിവസം ടെന്റ് അടിച്ചു താമസിച്ചവർ വരെ അവിടെ ഭക്ഷണ സാധനങ്ങൾ അലക്ഷ്യമായി കളഞ്ഞിട്ടുണ്ടായിരുന്നു. അവയെല്ലാം ഞങ്ങൾ വൃത്തിയാക്കുകയും ചെയ്തു.\nഇത്രയും സഞ്ചാരികൾ എത്തുന്ന ഈ സ്ഥലം ടൂറിസം വകുപ്പ് തിരിഞ്ഞു നോക്കാത്തത് മൂലമാണ് ഇത്രയും മോശപ്പെട്ട രീതിയിൽ കിടക്കുന്നത്. മാലിന്യങ്ങൾ നിക്ഷേപിക്കുന്നതിനായി ഇവിടെ ഒരു ബോക്സ് പോലുമില്ലായിരുന്നു. പിന്നെങ്ങനെ ആളുകൾ വേസ്റ്റുകൾ ശരിയായ രീതിയിൽ നിക്ഷേപിക്കും? ഈ കാര്യത്തിൽ സഞ്ചാരികളെ മാത്രം കുറ്റം പറയുവാൻ സാധിക്കില്ല.\nഞങ്ങൾ പത്തോളം ചാക്കുകളുമായിട്ടാണ് ഇവിടേക്ക് വന്നത്. നിമിഷനേരങ്ങൾക്കകം ആ ചാക്കുകൾ മുഴുവനും മാലിന്യങ്ങൾ കൊണ്ട് നിറഞ്ഞു. ഞങ്ങളെക്കാൾ ആവേശമായിരുന്നു ഞങ്ങളോടൊപ്പം അവിടെവെച്ചു ചേർന്ന യുവാക്കളായ സഞ്ചാരികൾക്ക്. എല്ലാവരും ആവേശത്തോടെയായിരുന്നു അവിടം വൃത്തിയാക്കുവാനായി മുന്നിട്ടിറങ്ങിയത്. ചാക്കുകൾ നിറഞ്ഞതോടെ ഞങ്ങൾ അവയെല്ലാം ചുമന്നുകൊണ്ട് ഒരിടത്തു വെച്ചു. ഇവയെല്ലാം ഇനി കൃത്യമായ രീതിയിൽ നിർമ്മാർജ്ജനം ചെയ്യുവാനുള്ള മാർഗ്ഗങ്ങൾ ഹൈനാസ് ഇക്കയും കൂട്ടരും റെഡിയാക്കിയിരുന്നു.\nആദ്യ ഘട്ട ക്ളീനിങ് കഴിഞ്ഞു വീണ്ടും ചാക്കുകളുമായി ഞങ്ങൾ മുകളിലേക്ക് കയറി. ആ സമയംകൊണ്ട് അവിടെ വീണ്ടും മാലിന്യങ്ങൾ കുറച്ചൊക്കെ നിറഞ്ഞിരുന്നു. എന്തു പറഞ്ഞാലും നന്നാകാത്ത നമ്മുടെ ഒരു കൂട്ടം ആളുകൾ പറ്റിച്ചതാണ്. ഇതിനിടെ എൻ്റെ ചെരിപ്പ് പൊട്ടുകയും ചെയ്തു. ചെരിപ്പ് ഞാൻ മാലിന്യങ്ങൾ നിക്ഷേപിക്കുന്ന ചാക്കിൽ ഇട്ടിട്ടു നഗ്നപാദനായി നടന്നു. വീണ്ടും നിമിഷനേരങ്ങൾക്കകം ഞങ്ങളുടെ ചാക്കുകളെല്ലാം നിറഞ്ഞു. രണ്ടു മൂന്നു ടിപ്പർ ലോറികളിൽ കയറ്റിയാലും തീരാത്തയത്ര മാലിന്യങ്ങൾ അവിടെയുണ്ടായിരുന്നു.\nഞങ്ങൾ മാലിന്യങ്ങൾ നിറച്ച ചാക്കുകളെല്ലാം ഹൈനാസ് ഇക്കയുടെ വണ്ടിയിൽ കയറ്റി നിർമ്മാർജ്ജനം ചെയ്യുന്നതിനായി യാത്രയായി. ഇത്രയധികം മാലിന്യങ്ങൾ ഉണ്ടാകുമെന്നു ഞങ്ങൾ സ്വപ്നത്തിൽപ്പോലും വിചാരിച്ചിരുന്നില്ല. മാലിന്യങ്ങളുമായി ഞങ്ങൾ കൽപ്പറ്റ ടൗണിലെ മാലിന്യങ്ങൾ ശേഖരിക്കുന്ന ഒരു സ്ഥലത്തെത്തി. ഹൈനാസ് ഇക്കയുടെ സുഹൃത്ത് റമീസ് ആയിരുന്നു ഇതിനായി ഞങ്ങളെ ഹെല്പ് ചെയ്തത്. പ്ലാസ്റ്റിക് മാലിന്യങ്ങൾ ശേഖരിച്ച് സംസ്കരിച്ച ശേഷം മറ്റു സ്ഥലങ്ങളിലേക്ക് നിർമ്മാണ പ്രവർത്തനങ്ങൾക്കായി അയയ്ക്കുന്ന ചെയ്യുന്നതെന്ന് റമീസ് പറഞ്ഞു.\nഈ വീഡിയോ കുറുമ്പാലക്കോട്ടയെ നെഗറ്റീവ് ആയി കാണിക്കാനുണ്ടാക്കിയതല്ല. പകരം ഇവിടെ നടക്കുന്ന ഇത്തരം കാര്യങ്ങൾ അധികാരികളുടെ മുന്നിൽ എത്തിച്ച് ഇവിടുത്തെ കാര്യങ്ങൾ നിയന്ത്രിച്ചില്ലെങ്കിൽ മദ്യപിച്ച് അഴിഞ്ഞാടാൻ ആളുകൾ വരുന്ന ഒരു സ്ഥലം എന്ന് ഭാവിയിൽ ഇതറിയപ്പെടും. വയനാട്ടിലെ ഒരു നമ്പർ വൺ ടൂറിസം സാധ്യതയുള്ള ഈ സ്ഥലം നശിഞ്ഞ് പോകാതിരിക്കട്ടെ. ഈ വീഡിയോ നിങ്ങളുടെ കൂട്ടുകാരിലേക്ക് പരമാവധി ഷെയർ ചെയ്യുക. ഞങ്ങളോടൊപ്പം സഹകരിച്ച Discover Wayanaad, Wayanaadan FB Team തുടങ്ങിയവരോടും പിന്നെ മാലിന്യങ്ങൾ എടുക്കുവാൻ കൂടെ നിന്ന എല്ലാ കൂട്ടുകാർക്കും ഹൃദയത്തിന്റെ ഭാഷയിൽ നന്ദി.


ശൈഖ് ഖലീഫ ബിൻ സായിദ് അൽ നഹ്യാൻ ഇന്തോ-അറബ് ആത്മബന്ധത്തിന്റെ കണ്ണി, Khalifa bin Zayed Al Nahyan,Malayalam News,Sheikh Khalifa bin Zayed,Khalifa bin Zayed passed away\nശൈഖ് ഖലീഫ ബിൻ സായിദ് അൽ നഹ്യാൻ ഇന്തോ-അറബ് ആത്മബന്ധത്തിന്റെ കണ്ണി\nപാണക്കാട് സാദിഖലി ശിഹാബ് തങ്ങൾ (മുസ്‌ലിംലീഗ് സംസ്ഥാനപ്രസിഡന്റ്)\n13 May 2022, 11:22 PM IST\nഇന്തോ-അറബ് സമൂഹങ്ങൾക്കിടയിലെ ആത്മബന്ധത്തെ പുതിയകാലത്ത് ദൃഢപ്പെടുത്തിയ ഭരണാധികാരിയായിരുന്നു വിടപറഞ്ഞ യു.എ.ഇ. പ്രസിഡന്റ് ശൈഖ് ഖലീഫ ബിൻ സായിദ് അൽ നഹ്യാൻ. അദ്ദേഹത്തിന്റെ വിയോഗം നമ്മുടെകൂടി ദുഃഖമാണ്\nശൈഖ് ഖലീഫ ബിൻ സായിദ് അൽ നഹ്യാൻ\nമതങ്ങളുടെയും സംസ്കാരങ്ങളുടെയും കലവറയായ അറേബ്യയും വേദങ്ങളുടെയും ഉപനിഷത്തുക്കളുടെയും സംസ്കാരം ഉൾച്ചേർന്ന ഇന്ത്യയും തമ്മിലുള്ള ആത്മബന്ധത്തിന് ആയിരത്താണ്ടുകളുടെ പാരമ്പര്യമാണുള്ളത്. ഈ പാരമ്പര്യത്തിന് വിള്ളൽവീഴാതെ കാത്തുസൂക്ഷിക്കാൻ നമുക്കിരുവർക്കും സാധിച്ചു. സകലമനുഷ്യരും ബന്ധുക്കളാണെന്ന ആശയത്തെ ഉൾക്കൊള്ളാനും മനുഷ്യർ തമ്മിലുള്ള ആത്മബന്ധത്തെ ദൃഢപ്പെടുത്താനും കഴിഞ്ഞകാലങ്ങളിലെ ഭരണാധികാരികൾക്കായി.ഇന്തോ-അറബ് സമൂഹങ്ങൾക്കിടയിലെ ആത്മബന്ധത്തെ പുതിയകാലത്ത് ദൃഢപ്പെടുത്തിയ ഭരണാധികാരിയായിരുന്നു വിടപറഞ്ഞ യു.എ.ഇ. പ്രസിഡന്റ് ശൈഖ് ഖലീഫ ബിൻ സായിദ് അൽ നഹ്യാൻ. യു.എ.ഇ.യെ വികസനക്കുതിപ്പിലേക്ക് നയിച്ച ഭരണാധികാരി കാലത്തിന്റെ വേഗവും ലോകത്തിന്റെ മാറ്റങ്ങളും ഉൾക്കൊണ്ട് വികസനമുന്നേറ്റത്തിലൂടെ അദ്ദേഹം വിസ്മയം സൃഷ്ടിച്ചു. വികസനവിപ്ലവം സൃഷ്ടിക്കുമ്പോഴും പരിസ്ഥിതിക്ക് ദോഷമാവാതിരിക്കാൻ ശ്രദ്ധിച്ചു. വരാനിരിക്കുന്ന തലമുറകൾക്ക് കരുതിയിരിപ്പുണ്ടാക്കാൻ പ്രത്യേകം പദ്ധതികൾ ആവിഷ്കരിക്കാനും അദ്ദേഹത്തിന് സാധിച്ചു.\nമനുഷ്യസൗഹൃദത്തിന്റെ വികാസമാണ് ഏറ്റവും വലിയ വികസനമെന്ന് അദ്ദേഹത്തിന്റെ ഭരണപരിഷ്കരണങ്ങൾ സാക്ഷ്യപ്പെടുത്തുന്നു. ലോകത്തെ തങ്ങളിലേക്ക് ആകർഷിക്കാൻ പദ്ധതികൾ ആവിഷ്കരിക്കുമ്പോൾത്തന്നെ ചൂഷണരഹിതമാക്കാനും ശ്രദ്ധ ചെലുത്തി. എല്ലാവരെയും ഉൾക്കൊള്ളാനും വിവിധ വിശ്വാസാചാരങ്ങളെ ആദരിക്കാനും സാധിച്ചു. ഇന്ത്യയോട് പ്രത്യേക സ്നേഹം കാണിക്കുകയും ഇന്ത്യക്കാരെ വിശ്വാസത്തിലെടുക്കുകയും ചെയ്തു അദ്ദേഹം. ഇത് നമ്മുടെ രാഷ്ട്രപിതാവ് ഗാന്ധിജിയടക്കം ഉണ്ടാക്കിയെടുത്ത ഇന്തോ-അറബ് ചരിത്രത്തിന്റെ വർത്തമാനകാല ശേഷിപ്പായി ബോധ്യമാവും. യു.എ.ഇ.യുടെ വികസനക്കുതിപ്പിനൊപ്പം ഇന്ത്യക്കാർക്ക്, പ്രത്യേകിച്ച് ലക്ഷക്കണക്കിന് കേരളീയർക്ക് തൊഴിൽ ലഭ്യമാക്കി.ആ മുന്നേറ്റത്തിന് മാനവവിഭവശേഷി നൽകാൻ നമ്മുടെ രാജ്യത്തിനും സാധിച്ചു എന്നതിൽ നമുക്കും അഭിമാനിക്കാം. മലയാളിയുടെ സംസ്കാരത്തിലും സാഹിത്യത്തിലും ഭാഷാപ്രയോഗങ്ങളിലും ആചാരങ്ങളിലുമെല്ലാം അറേബ്യൻ സ്വാധീനം കടന്നുവന്നത് ആ ആത്മബന്ധത്തിന്റെ ബാക്കിപത്രമാണ്. കരയായും കടലായും ആകാശയാത്രയായും കാലത്തിന്റെ മാറ്റങ്ങളിലൂടെ, തലമുറകളുടെ കൈമാറ്റത്തിലൂടെ ആ ബന്ധം കൂടുതൽ ദൃഢമാവുകയാണുണ്ടായത്.\n1948-ൽ ജനിച്ച ശൈഖ് ഖലീഫ സായിദ് 2004-ലാണ് യു.എ.ഇ. പ്രസിഡന്റായത്.യു.എ.ഇ.യുടെ സമഗ്രവികസനമെന്ന ലക്ഷ്യത്തിനായി ഭരണരംഗത്ത് ഒട്ടേറെ പരിഷ്കാരങ്ങൾ അദ്ദേഹം കൊണ്ടുവന്നു. പിതാവ് ശൈഖ് സായിദ് ബിൻ സുൽത്താൻ അൽ നഹ്യാന്റെ ഭരണപാടവത്തിന്റെ പിന്തുടർച്ചയായിരുന്നു അദ്ദേഹത്തിന്റെ ഭരണനിർവഹണം.ശൈഖ് സായിദ് വിത്തുപാകിയ വികസനസ്വപ്നങ്ങൾക്ക് നിറംപകരാൻ അദ്ദേഹത്തിന് സാധിച്ചു. വികസനമുന്നേറ്റത്തോടൊപ്പം ക്ഷേമ-കാരുണ്യ പ്രവർത്തനരംഗത്തും പ്രത്യേക ശ്രദ്ധകൊടുത്തു. ഭരണീയരിൽ മാനവികതയും സാഹോദര്യവും നിലനിർത്തുന്നതിനായി ഒട്ടേറെ പദ്ധതികൾക്ക് രൂപം നൽകി.കച്ചവടാവശ്യത്തിന് ഒട്ടേറെ രാജ്യക്കാർ കേരളക്കരയിലേക്ക് കടൽ കടന്നുവന്നിട്ടുണ്ട്. കച്ചവടത്തിനായി ഇന്ത്യക്കാരും ഒട്ടേറെ രാജ്യങ്ങളിലേക്ക് പോയിട്ടുണ്ട്. എന്നാൽ, കച്ചവട-തൊഴിൽ ബന്ധങ്ങളിൽ ചൂഷണമില്ലാതെ, സൗഹൃദവും സാഹോദര്യവും നിലനിർത്തി ഇരുരാജ്യവും. ആയിരത്താണ്ടുകളുടെ ആ ആത്മബന്ധത്തിന്റെ തുടർക്കണ്ണിയായിരുന്നു ശൈഖ് ഖലീഫ ബിൻ സായിദ് അൽ നഹ്യാൻ. അദ്ദേഹത്തിന്റെ വിയോഗം നമ്മുടെകൂടി ദുഃഖമാണ്.\nContent Highlights: Rememebring Sheikh Khalifa bin Zayed\nതിരഞ്ഞെടുപ്പ് നടത്തി, 100% ശമ്പള വർധന; ശൈഖ് ഖലീഫയ്ക്ക് ആദരവുമായി ബുര്‍ജ് ഖലീഫ\nഒമാനിലും ബഹ്‌റൈനിലും മൂന്ന് ദിവസത്തെ ദുഃഖാചരണം\nവിടപറഞ്ഞത് സ്‌നേഹസമ്പന്നനായ പിതാവ്\nഎല്ലാ രാജ്യക്കാരെയും ഒരുപോലെ കണ്ട ഭരണാധികാരി -എം.എ. യൂസഫലി\nപ്രധാനമന്ത്രി നെഹ്‌റു അന്തരിച്ചു\nആദ്യ ഇന്ത്യൻ പ്രധാനമന്ത്രി ജവാഹർലാൽ നെഹ്രു ...\nതുറക്കുമ്പോൾ കിരുകിരെ ശബ്ദിക്കുന്ന ഗേറ്റ്, ...\nഎന്തുകൊണ്ട് നെഹ്രു പുനർവായിക്കപ്പെടണം?\nസ്വാതന്ത്ര്യസമരത്തിന്റെയും ദേശീയ പ്രസ്ഥാനത്തിന്റെയും ...\nഒരു 'മാന്ത്രിക'ന്റെ സൂത്രം\n1935-ൽ വടകരയ്ക്കടുത്ത് നാദാപുരത്തുനടന്ന ഒരു ...


പ്രവചനങ്ങളൊക്കെ ഇഷ്ടമാണ്,എങ്കിലും ഇനി ഈ വഴിക്കെങ്ങും കണ്ടുപോകരുത്; പ്രവചനങ്ങൾ പാളിയതോടെ അക്കില്ലസ് പൂച്ച ഫുട്ബോൾ ആരാധകരുടെ ശത്രുവായി...,world cup football akkillas cat Predictions wrong fans trollskeralaonlinenews.com | Malayalam news, kerala news, onlinenews,\nTuesday April 23rd, 2019 - 12:20:pm\nപ്രവചനങ്ങളൊക്കെ ഇഷ്ടമാണ്,എങ്കിലും ഇനി ഈ വഴിക്കെങ്ങും കണ്ടുപോകരുത്;...\nPublished: Thursday 12 July 2018 02:51:06 PM\nലോകം ഒന്നടങ്കം ആവേശത്തിൽ കാത്തിരിക്കുന്ന മത്സരങ്ങളാണ് എന്നും ലോകകപ്പ് ഫുട്ബോളും ക്രിക്കറ്റുമെല്ലാം. എന്നാൽ ഈ വർഷത്തെ ലോക കപ്പ് ഫുട്ബോളിൽ കഴിഞ്ഞ മത്സരങ്ങൾ എല്ലാം തന്നെ ഏറെ വ്യത്യസ്തത നിറഞ്ഞതായിരുന്നു. ആർക്കും പ്രവചിക്കാനോ പ്രതീക്ഷിക്കാനോ പോലും കഴിയാത്ത തരത്തിലാണ് ഓരോ മത്സരങ്ങളും നടന്നത്.\nഅങ്ങനെ അട്ടിമറികളുടെ തുടര്‍ച്ച കണ്ട ഇത്തവണത്തെ ഫുട്‌ബോള് ലോകകപ്പ് അതിന്റെ അവസാന ഘട്ടത്തിലെത്തി നില്‍ക്കുന്നു. ഓരോ മത്സരത്തിലും ആരാധകരെ അത്ഭുതപ്പെടുത്തിയ തിരിച്ചടികളും ആകാംക്ഷകളും ഒരുപാടുണ്ടായ ഈ വർഷത്തെ ലോകകപ്പിന്റെ ഫൈനലില് എത്തി നില്‍ക്കുകയാണ് ഫ്രാന്‍സ്, ക്രൊയേഷ്യ എന്നീ രാജ്യങ്ങള്.\nപതിനഞ്ചിനാണ് ഫൈനൽ മത്സരം നടക്കുന്നതെങ്കിലും ഇപ്പോഴേ വാതുവെപ്പുകാരും പ്രവചനക്കാരും സജീവമായിക്കഴിഞ്ഞു. എന്നാൽ പ്രവചനങ്ങളൊക്കെ ഇഷ്ടമാണെങ്കിലും അക്കില്ലസ് പൂച്ചയെ ആ വഴിക്കെങ്ങും കണ്ടുപോകരുത് എന്നാണ് ഫ്രാന്‍സ് ക്രൊയേഷ്യ ആരാധകരും ലോകമെങ്ങുമുള്ള ഫുട്‌ബോള് ആരാധകരും പറയുന്നത്. ആദ്യ പ്രവചങ്ങളൊഴികെ പിന്നീടുള്ള അക്കില്ലസിന്റെ പ്രവചനങ്ങളെല്ലാം പാളിയിരുന്നു. നൈജീരിയക്കെതിരെ അര്‍ജന്റീന തോല്‍ക്കുമെന്ന പ്രവചനത്തോടെയാണ് അക്കില്ലസ്, ഫുട്‌ബോള് ആരാധകരുടെ ശത്രുവായത്. മത്സരത്തില് അര്‍ജന്റീന ജയിച്ചതോടെ പൂച്ചക്ക് പൊങ്കാല പ്രവാഹമായിരുന്നു.\nഉദ്ഘാടനമത്സരത്തില് ഈജിപ്തിനെതിരെ സൗദി ജയിക്കുമെന്നും കോസ്റ്റാറിക്കക്കെതിരെ ബ്രസീല് ജയിക്കുമെന്നും അക്കില്ലസ് പ്രവചിച്ചിരുന്നു. അതുരണ്ടും ശരിയാവുകയും ചെയ്തു. കഴിഞ്ഞ വര്‍ഷം റഷ്യയില് വച്ചുനടന്ന കോണ്‍ഫഡറേഷന്‍സ് കപ്പ് കൃത്യമായി പ്രവചിച്ചതോടെയാണ് അക്കില്ലസ് പൂച്ച ലോക ശ്രദ്ധയാകർഷിച്ചത്. അതോടെ പോള് നീരാളിയുടെ പിന്‍ഗാമിയായിപ്പോലും അക്കില്ലസ് അവരോധിക്കപ്പെട്ടു. ഏത് രാജ്യങ്ങള് തമ്മിലാണോ മത്സരം, ആ രണ്ട് പതാകകളും ഉറപ്പിച്ച രണ്ട് പാത്രങ്ങളില് ഭക്ഷണം വെക്കും. ഏത് രാജ്യത്തിന്റെ പതാകയുള്ള പാത്രത്തില് നിന്നാണോ പൂച്ച ഭക്ഷണം കഴിക്കുന്നത്, ആ രാജ്യം ജയിക്കുമെന്നാണ് പ്രവചനം.\nഫൈനലിനുള്ള ഒരുക്കത്തിലാണ് ഫ്രാന്‍സും ക്രൊയേഷ്യയും. മുന്‍തൂക്കം ഫ്രാന്‍സിനാണെങ്കിലും ക്രൊയേഷ്യയെ ചെറുതായി കാണാൻ കഴിയില്ല. ഇരുടീമുകളും ഒന്നിനൊന്ന് മികച്ചതായതിനാല് അവര് കളിച്ചുതന്നെ ജയിക്കട്ടേയെന്നും ഇത്തവണയെങ്കിലും ഉഡായിപ്പുമായി ആ വഴി എത്തരുതെന്നും പൂച്ചയോട് ആളുകള് അഭ്യര്‍ത്ഥിക്കുന്നുണ്ട്. തരുന്ന ഭക്ഷണവും കഴിച്ച് ഒരിടത്ത് മര്യാദക്കിരുന്നോണം എന്നാണ് ആളുകളുടെ ഉപദേശം. ഫലം പ്രവചിക്കുന്ന മൃഗങ്ങൾ മാത്രമല്ല ഭീമൻ തുകയ്ക്ക് പോലും മനുഷ്യർ വാതുവയ്‌ക്കുകയും പ്രവചനം നടത്തുകയും ചെയ്യുന്ന മത്സരങ്ങളാണ് എപ്പോഴും ലോകകപ്പുകൾ.\nRead more topics: world cup, football, akkillas, cat\nlike the predictions, but do not get to see this way anymore; predictions was wrong akkillas cat is now the enemy of football fans


bail – Malayalam today news\nജഡ്ജിന് സ്ഥലമാറ്റം; ബോളിവുഡ് നടന് സല്‍മാന് ഖാന്റെ ജയില്‍വാസം നീളും\nBy Mtoday on April 7, 2018 announcement, India, Latest News\nജോധ്പുര്: കൃഷ്ണമൃഗങ്ങളെ വേട്ടയാടി കൊന്ന കേസില് തടവിനു ശിക്ഷിക്കപ്പെട്ട ബോളിവുഡ് നടന് സല്‍മാന് ഖാന്റെ ജയില്‍വാസം നീളുമെന്ന് സൂചന. സല്‍മാന്റെ ജാമ്യാപേക്ഷ പരിഗണിക്കുന്ന സെഷന്‍സ് ജഡ്ജിനെ സ്ഥലം മാറ്റിയതോടെയാണ് താരത്തിന്റെ ജയില്‍മോചനം വീണ്ടും പരുങ്ങലിലായത്. 87 ജില്ലാ ജഡ്ജിമാര്‍ക്കൊപ്പമാണ് സെഷന്‍സ് ജഡ്ജായ രവീന്ദ്ര കുമാര് ജോഷിയെയും രാജസ്ഥാന് ഹൈക്കോടതി സ്ഥലം മാറ്റിയത്. ശനിയാഴ്ചയാണ് ജോഷി കേസ് പരിഗണിക്കേണ്ടിയിരുന്നത്. 1998 ഒക്ടോബറില് കൃഷ്ണമൃഗങ്ങളെ വേട്ടയാടി കൊന്നുവെന്ന കേസില് സല്‍മാന് ഖാന് ജോധ്പൂര് കോടതി അഞ്ച് വര്‍ഷം തടവ് വിധിച്ചിരുന്നു. […]\nഐഎന്‍എക്സ് മീഡിയ കേസില് കാര്‍ത്തി ചിദംബരത്തിന് ഉപാധികളോടെ ജാമ്യം\nBy Mtoday on March 23, 2018 India, Latest News\nന്യൂഡല്‍ഹി: ഐഎന്‍എക്സ് മീഡിയ കേസില് കാര്‍ത്തി ചിദംബരത്തിന് കോടതി ജാമ്യം അനുവദിച്ചു. ഡല്‍ഹി ഹൈക്കോടതിയാണ് ഉപാധികളോടെ ജാമ്യം അനുവദിച്ചത്. 10 ലക്ഷം രൂപ കെട്ടിവയ്ക്കണം, രാജ്യം വിട്ടുപോകരുത് എന്നീ ഉപാധികളോടെയാണ് ജാമ്യം. പി.ചിദംബരം കേന്ദ്രമന്ത്രിയായിരുന്ന 2007ല് ഐഎന്‍എക്സ് മീഡിയ എന്ന മാധ്യമസ്ഥാപനം വിദേശത്തുനിന്നു 305 കോടിരൂപ നിക്ഷേപം സ്വീകരിച്ചതില് വിദേശനിക്ഷേപ പ്രമോഷന് ബോര്‍ഡിന്റെ (എഫ്ഐപിബി) ചട്ടങ്ങള് ലംഘിച്ചെന്നാണു കേസ്. ഇക്കാര്യത്തില് കാര്‍ത്തി വഴിവിട്ടു സഹായിച്ചെന്നും കമ്മിഷന് വാങ്ങിയെന്നുമാണ് ആരോപണം. ഐഎന്‍എക്‌സ് മീഡിയ ഉടമസ്ഥരായിരുന്ന പീറ്റര് മുഖര്‍ജി, ഭാര്യ […]\nനികുതി വെട്ടിപ്പ്; നടി അമല പോളിനെ അറസ്റ്റ് ചെയ്തു\nകൊച്ചി: പോണ്ടിച്ചേരിയില് ആഡംബര കാര് രജിസ്റ്റര് ചെയ്ത് നികുതി വെട്ടിച്ചതുമായി ബന്ധപ്പെട്ട കേസില് നടി അമല പോളിനെ അറസ്റ്റ് ചെയ്ത് വിട്ടയച്ചു. കൊച്ചി ക്രൈം ബ്രാഞ്ചാണ് അറസ്റ്റ് ചെയ്തത്. എപ്പോള് വേണമെങ്കിലും അന്വേഷണ ഉദ്യോഗസ്ഥന് മുന്നില് ഹാജരാകണം എന്നാണ് ജാമ്യവ്യവസ്ഥ. കേസിലെ അന്വേഷണം പുരോഗമിക്കവേയാണ് അമലയെ വിളിച്ചുവരുത്തി പോലീസ് അറസ്റ്റ് ചെയ്തത്. കഴിഞ്ഞ വര്‍ഷം ആഗസ്റ്റിലാണ് അമല 1.12 കോടി വില വരുന്ന ബെന്‍സ് എസ് ക്ലാസ് വാങ്ങിയത്. ചെന്നൈയില് നിന്ന് വാങ്ങിയ കാര് പോണ്ടിച്ചേരിയിലാണ് രജിസ്റ്റര് […]\nദിലീപിന്റെ ജാമ്യം റദ്ദാക്കിയേക്കും\nBy Mtoday on October 6, 2017 announcement, Information, Kerala, Latest News, Lifestyle, Movies, politics\nയുവനടി ആക്രമിക്കപ്പെട്ട കേസില് ജാമ്യം ലഭിച്ച പ്രമുഖ നടന് ദിലീപിന്റെ ജാമ്യം റദ്ധാക്കാന് സാധ്യതയെന്ന് നിരീക്ഷകരുടെ നിഗമനം. ഫാന്‍സുക്കാരുടെ പേക്കൂത്ത് തന്നെയാണ് ദിലീപിന് വിനയാകാന് പോകുന്നത് എന്നാണ് പുതിയ റിപ്പോര്‍ട്ട്. അധികമായാല് അമൃതവും വിഷം എന്നത് പോലെ ആരാധന അതിരു കടന്ന ഫാന്‍സുക്കാര് ഏഷ്യാനെറ്റ് ന്യൂസ് ചാനലിന് മുന്നില് പ്രതിഷേധവുമായി എത്തുകയും മാധ്യമപ്രവര്‍ത്തരെയും മറ്റ് ജോലിക്കാരെയും ബുദ്ധിമുട്ടിക്കുന്ന രീതിയിലുള്ള കോലാഹലങ്ങള് സൃഷ്ടിക്കുകയും ചെയ്തു എന്നാണ് അറിയാന് സാധിച്ചത്. ദിലീപിനെ അറസ്റ്റ് ചെയ്തതിന് ശേഷം ”ജാമ്യം കിട്ടി അവന് […]\nഒടുവില് ജനപ്രിയ നായകന് ദിലീപിന് ജാമ്യം\nBy Mtoday on October 3, 2017 announcement, Kerala, Latest News, Lifestyle\nഅഞ്ചാം ശ്രമത്തില് നടന് ദിലീപ് കോടതിയില് നിന്നും ജാമ്യം നേടി. നടി ആക്രമിക്കപ്പെട്ട കേസുമായി ബന്ധപ്പെട്ട് റിമാന്‍ഡിലായിരുന്ന താരത്തിന് ഹൈക്കോടതിയാണ് ജാമ്യം നല്‍കിയത്. കൊച്ചി: അങ്ങനെ അഞ്ചാം ശ്രമത്തില് നടന് ദിലീപിന് കോടതിയില് നിന്നും ജാമ്യം നേടി. നടി ആക്രമിക്കപ്പെട്ട കേസുമായി ബന്ധപ്പെട്ട് റിമാന്‍ഡിലായിരുന്ന താരത്തിന് ഹൈക്കോടതിയാണ് ജാമ്യം നല്‍കിയത്. കഴിഞ്ഞ രണ്ടു തവണയും ജാമ്യം നിഷേധിച്ച ജസ്റ്റീസ് സുനില് പി. തോമസാണ് മൂന്നാം ഹര്‍ജിയില് ജാമ്യം അനുവദിച്ചത് എന്നതും ശ്രദ്ധേയമാണ്. ഉപാധികളോടെയാണ് താരത്തിന് ജാമ്യം നല്‍കിയിരിക്കുന്നത്. […]\nദിലീപിന്റെ ജാമ്യാപേക്ഷ വീണ്ടും കോടതി തള്ളി\nBy Mtoday on September 18, 2017 Kerala, Latest News\nഅങ്കമാലി: കൊച്ചിയില് ഓടുന്ന കാറില് യുവനടിയെ തട്ടിക്കൊണ്ടുപോയി ഉപദ്രവിച്ച് അപകീര്‍ത്തികരമായ ദൃശ്യങ്ങള് പകര്‍ത്താന് ക്വട്ടേഷന് നല്‍കിയെന്ന കേസില് നടന് ദിലീപ് സമര്‍പ്പിച്ച ജാമ്യാപേക്ഷ അങ്കമാലി മജിസ്‌ട്രേട്ട് കോടതി വീണ്ടും തള്ളി. ഇത് നാലാം തവണയാണ് അങ്കമാലി മജിസ്‌ട്രേട്ട് കോടതി ദിലീപിന് ജാമ്യം നിഷേധിക്കുന്നത്. നേരത്തെ അങ്കമാലി കോടതി ജാമ്യം നിഷേധിച്ചതിനെ തുടര്‍ന്നു ദിലീപ് രണ്ടു തവണ ഹൈക്കോടതിയെ സമീപിച്ചെങ്കിലും ഹൈക്കോടതി രണ്ടുതവണയും ജാമ്യാപേക്ഷ തള്ളിയിരുന്നു. ഇതോടെയാണു ദിലീപ് വീണ്ടും അങ്കമാലി കോടതിയുടെ കനിവു തേടിയെത്തിയത്. കേസ് അന്വേഷണം […]\nജാമ്യമില്ലാതെ തന്നെ ദിലീപ് പുറത്ത് കടക്കും\nBy Mtoday on September 2, 2017 announcement, Events, Information, Kerala, Latest News, Movies, politics\nകൊച്ചി: ഹൈക്കോടതി ജാമ്യം അനുവദിച്ചില്ലെങ്കിലും ദിലീപിന് വീട്ടില് പോകാം. അച്ഛന്റെ ശ്രാദ്ധത്തില് പങ്കെടുക്കാന് ദിലീപിന് കോടതിയുടെ അനുമതി. സെപ്തംബര് ആറിന് അച്ഛന്റെ ശ്രാദ്ധത്തില് പങ്കെടുക്കാന് പ്രത്യേകം അനുമതി വേണം എന്നാവശ്യപ്പെട്ട് ദിലീപിന്റെ അഭിഭാഷകന് അങ്കമാലി കോടതിയെ സമീപിച്ചിരുന്നു. പ്രോസിക്യൂഷന് ഇതിനെ എതിര്‍ത്തെങ്കിലും കോടതി അനുമതി കൊടുക്കുകയായിരുന്നു. അമ്പത് ദിവസത്തിലേറെയായി ആലുവ സബ് ജയിലില് കഴിയുന്ന ദിലീപിന് സ്വന്തം വീട്ടിലേക്ക് പോകാനുള്ള സാഹചര്യം ആണ് ഇപ്പോള് ലഭിച്ചിട്ടുള്ളത്. റിമാന്‍ഡ് കാലാവധി തീരുന്ന ദിവസം തന്നെ ആയിരുന്നു ദിലീപ് ഇത്തരം […]\nദിലീപേട്ടനെ പുറത്തിറക്കാന് കഴിയുമോ മാഡം..? വേണമെങ്കില് എന്നെ അറസ്റ്റ് ചെയ്‌തോളൂ; വികാര നിര്‍ഭരയായി കാവ്യ\nBy Mtoday on July 27, 2017 Kerala, Latest News\nകൊച്ചി: ദിലീപേട്ടനെ പുറത്തിറക്കാന് കഴിയുമോ മേഡം, വേണമെങ്കില് എന്നെ അറസ്റ്റ് ചെയ്‌തോളു…. വികാര നിര്‍ഭരമായിരുന്നു കാവ്യയുടെ വാക്കുകള്. നടി ആക്രമിക്കപ്പെട്ട കേസില് ദിലീപിന്റെ തറവാട്ട് വീട്ടില് വച്ചാണ് കാവ്യയെ അന്വേഷണ സംഘം ചോദ്യം ചെയ്തത്. ആറ് മണിക്കൂറോളം ചോദ്യം ചെയ്യല് നീണ്ടു നിന്നു. കൃത്യമായി എഴുതി തയാറാക്കിയ ചോദ്യാവലിയോട് ആദ്യ ഘട്ടത്തില് കാവ്യ പിടിച്ചു നിന്നുവെങ്കിലും താന് പെടുകയാണെന്നു ബോധ്യമായതോടെ കാവ്യ വാവിട്ടു കരഞ്ഞു. വികാര നിര്‍ഭരമായിരുന്നു പിന്നീടുള്ള രംഗങ്ങളെന്നാണ് അന്വേഷണ സംഘത്തില് നിന്നും വ്യക്തമാകുന്നത്. ദിലീപേട്ടനെ […]\nദിലീപിനെതിരെ ഞെട്ടിപ്പിക്കുന്ന വെളിപ്പെടുത്തലുകളുമായി ലിബര്‍ട്ടി ബഷീര്\nBy Mtoday on July 24, 2017 Business, Entertainment, Kerala, Latest News, Movies\nകൊച്ചി: ദിലീപ് നേരത്തെ നിരവധി നടികള്‍ക്കെതിരെ ക്വട്ടേഷന് നല്‍കിയിരുന്നുവെന്ന് ലിബര്‍ട്ടി ബഷീറിന്റെ വെളിപ്പടുത്തല്. ഇതിലും വലിയ ക്വട്ടേഷന് നടത്താന് ഉദ്ദേശിച്ച വ്യക്തിയാണ് ദിലീപ്. ഇത് പാളിപ്പോയത് കൊണ്ടാണ് അത് നടക്കാതിരുന്നത്. അല്ലെങ്കില് സംയുക്താ വര്‍മ, ഗീതു മോഹന്‍ദാസ് എന്നിവര്‍ക്കെതിരെ ആക്രമണം നടന്നേനെ. അവരൊക്കെ എന്തൊ ഭാഗ്യം കൊണ്ട് രക്ഷപ്പെട്ടതാണ്. ദിലീപിന്റെ എല്ലാക്കാര്യങ്ങളും നോക്കുന്നത് അപ്പുണ്ണിയാണ്. അപ്പുണ്ണിയെ കിട്ടിയാല് കൂടുതല് സത്യങ്ങള് പുറത്തുവരും.ലിബര്‍ട്ടി ബഷീര് പറഞ്ഞു. ‘നിഷാം കേസില് എന്ത് സംഭവിച്ചോ അതേ അവസ്ഥയാണ് ദിലീപിന്റെ കേസിലും നടക്കാന് പോകുന്നത്. […]


Bollywood – Page 10 – East Coast Movies & Entertainments News\nകേദാര്‍നാഥ് ചിത്രത്തിന് ഉത്തരാഖണ്ഡിലെ7ജില്ലകളില് വിലക്ക്\nബോളിവുഡ് താരം സെയ്‌ഫ് അലിഖാന്റെ മകൾ സാറ അലിഖാൻ ആദ്യമായി നായികയാകുന്ന ചിത്രമാണ് കേദാര്‍നാഥ്. സുശാന്ത് സിംഗ് രാജ്പുത് നായകനാകുന്ന ചിത്രത്തിൽ ഹിന്ദു മുസ്ലീം പ്രണയമാണ് പശ്ചാത്തലമാകുന്നത്.…\nഇന്റിമേറ്റ് രംഗങ്ങള് കൂടെ അഭിനയിക്കുന്നവരുമായി ഒത്തുപോകാന് പറ്റിയില്ലെങ്കില് ആ സീന് ഉപേക്ഷിക്കുക; കരണ്\nസിനിമയില് ഇന്റിമേറ്റ് രംഗങ്ങള് ആവശ്യമാണെന്നു പറയുകയാണ് ബോളിവുഡ് നടന് കരണ് വാഹി. അത്തരം രംഗങ്ങള് ചിത്രീകരിക്കുമ്പോള് ഒപ്പം അഭിനയിക്കുന്നയാളുമായുള്ള ഒത്തിണക്കമാണ് തനിക്ക് ഏറ്റവും പ്രധാനമെന്നും താരം പറയുന്നു.…\nഅയാള് എന്റെ താടിയെല്ല് തകര്‍ത്തു; പല പെണ്‍കുട്ടികള്‍ക്കും ഈ ദുരനുഭവം ഉണ്ടായിട്ടുണ്ട്; നിര്‍മ്മതാവിനെതിരെ നടി\nബോളിവുഡില് വീണ്ടും മീ ടു വിവാദം കത്തിപടരുകയാണ്. കങ്കണ, തനുശ്രീ എന്നിവര്‍ക്ക് പിന്നാലെ നിര്‍മ്മാതാവിനെതിരെ രംഗത്ത് എത്തിയിരിക്കുകയാണ് നടി ഫ്‌ളോറ സൈനി. 2007ല് നടന്ന സംഭവമാണ് ഇപ്പോള്…\nസുനാമിയില് നിന്ന് രക്ഷ നേടി ; ആരാധകരെ അമ്പരപ്പിച്ച് പ്രീതി സിന്റ\nസുനാമിയില് നിന്ന് രക്ഷപ്പെട്ട അതിശയകരമായ സംഭവം പ്രേക്ഷകരോട് പങ്കുവെയ്ക്കുകയാണ് ബോളിവുഡ് നടി പ്രീതി സിന്റ. 2004 ഡിസംബര് 26-ന് സുഹൃത്തുക്കള്‍ക്കൊപ്പം അവധിക്കാലം ആഘോഷിക്കുന്നതിനിടയിലായിരുന്നു സുനാമിയില് നിന്ന് പ്രീതി…\nഅപ്രതീക്ഷിതമെന്ന് പ്രേക്ഷകര് അതിശയപ്പെടുത്തി കങ്കണ; മണികര്‍ണിക ടീസര്\nഝാന്‍സി റാണിയുടെ ജീവിതകഥ പറയുന്ന മണികര്‍ണ്ണികയുടെ ടീസര് പുറത്തിറങ്ങി, ആരാധകരെ ആവേശത്തിലാക്കി കൊണ്ട് കങ്കണ റണാവത്ത് സ്ക്രീനിലുടനീളം വിസ്മയം തീര്‍ക്കുമെന്നാണ് ടീസര് നല്‍കുന്ന സൂചന. വിവാദങ്ങളുടെ വന്…\nഅവർ നിര്‍ബന്ധിച്ച് സ്തനസൗന്ദര്യം കൂട്ടാനുളള ശസ്ത്രക്രിയയ്ക്ക് വിധേയമാക്കി ; ദുരന്ത അനുഭവങ്ങൾ തുറന്നുപറഞ്ഞ് തനുശ്രീ\nബോളിവുഡ് താരം തനുശ്രീ ദത്ത അടുത്തിടെ നടത്തിയ വെളിപ്പെടുത്തലുകളൊക്കെ വിവാദമായിരിക്കുകയാണ്. ബോളിവുഡിലെ പ്രമുഖര്‍ക്കെതിരെ വെല്ലുവിളിച്ചാണ് തനിക്ക് നേരിട്ട പീഡനങ്ങളും, ചൂഷണങ്ങളും തനുശ്രീ വിളിച്ചുപറയുന്നത്. നാനാ പടേക്കറും, കോറിയോഗ്രാഫര്…\nതനുശ്രീ – നാനാ പടേക്കര് വിവാദം കനക്കുന്നു; തനുശ്രീയുടെ ലൈംഗിക പരാമര്‍ശത്തിന്‍റെ മുനയൊടിച്ച് നാനാ പടേക്കര്\nലൊക്കേഷനില് വെച്ച് നാനാ പടേക്കര് ലൈംഗികമായി ഉപദ്രവിക്കാന് ശ്രമിച്ചെന്ന ബോളിവുഡ് നടി തനുശ്രീ ദത്തയുടെ ആരോപണത്തിനെതിരെ തുറന്നടിച്ച് നാനാ പടേക്കര് രംഗത്ത്. നാനൂറോളം പേരുടെ മുന്നില് വെച്ച്…\nവസ്ത്രമഴിച്ച് ആടിപ്പാടാന് ആവശ്യപ്പെട്ടു; പ്രശസ്ത സംവിധായകനെതിരെ തനുശ്രീ\nനാന പടേക്കര് തന്നെ ലൈംഗികമായി പീഡിപ്പിച്ചെന്ന തനുശ്രീയുടെ വെളിപ്പെടുത്തല് ഞെട്ടലോടെയാണ് സിനിമാ ലോകം കേട്ടത്, ഇപ്പോഴിതാ അപ്രതീക്ഷിതമായ മറ്റൊരു തുറന്നു പറച്ചിലുമായി തനുശ്രീ വീണ്ടും വിവാദ കോളങ്ങളില്…\nസണ്ണി ലിയോണിന് ആടിപ്പാടാന് അനുമതി\nസണ്ണി ലിയോണിന്റെ ബംഗ്ലൂര് പരിപാടിക്ക് അനുമതി. ചില നിബന്ധനകള് മുന്നോട്ടുവെച്ചാണ് കന്നഡ സംഘടനകള് ഇത്തവണ സണ്ണിയ്ക്ക് പരിപാടി അവതരിപ്പിക്കാനുള്ള അനുമതി നല്‍കിയത്. കന്നഡ ഗാനങ്ങള് ഉള്‍പ്പെടുത്തിയുള്ള പരിപാടിയായിരിക്കണം…\nഅയാള്‍ക്ക് ആവശ്യം എന്നെയായിരുന്നു; ഞെട്ടിക്കുന്ന സംഭവത്തിന്‍റെ ചുരുളഴിച്ച് തനുശ്രീ\nഒരു സിനിമയുടെ ഗാനരംഗം ചിത്രീകരിക്കുമ്പോഴായിരുന്നു നടനില് നിന്ന് തനിക്കു മോശം അനുഭവം നേരിട്ടതെന്ന് തനുശ്രീ വ്യക്തമാക്കുന്നു. ആ ഗാനരംഗത്തില് അദ്ദേഹത്തിന്റെ സാന്നിധ്യം ഉണ്ടായിരുന്നില്ല, പക്ഷെ അതൊരു സോളോ…


കൃഷ്ണ അഭിഷേക്: നിരസിച്ചു: കപിൽ ശർമ്മ ഷോ എപ്പിസോഡിൽ അവതരിപ്പിക്കാൻ: മമ ഗോവിന്ദ: പിന്നിലെ കാരണം: | Puthen Vartha\nHome » entertainment » കൃഷ്ണ അഭിഷേക്: നിരസിച്ചു: കപിൽ ശർമ്മ ഷോ എപ്പിസോഡിൽ അവതരിപ്പിക്കാൻ: മമ ഗോവിന്ദ: പിന്നിലെ കാരണം:\nഹാസ്യനടൻ കൃഷ്ണ അഭിഷേക്കും നടൻ ഗോവിന്ദയും തമ്മിലുള്ള ബന്ധം ജനിച്ച് ഒരു വർഷമായി. പ്രസംഗം പൂർത്തിയാക്കിയ ശേഷം മമ-ഭഞ്ജയുടെ ഈ യഥാർത്ഥ ജീവിത ദമ്പതികൾ ഒത്തുചേരാൻ തയ്യാറല്ലെന്ന് തോന്നുന്നു. കുറച്ച് ദിവസങ്ങൾക്ക് മുമ്പ്, ഈ വാരാന്ത്യ എപ്പിസോഡിന്റെ ഭാഗമാകാൻ മാമ ഗോവിന്ദൻ പോകുന്നുവെന്ന് അറിഞ്ഞപ്പോൾ കൃഷ്ണ അഭിഷേക് ‚ദ കപിൽ ശർമ ഷോ’യുടെ എപ്പിസോഡ് ചെയ്യാൻ വിസമ്മതിച്ചു. കൃഷ്ണൻ തന്നെയാണ് ഇത്തവണ തീരുമാനിച്ചത്.\nടൈംസ് ഓഫ് ഇന്ത്യയോട് സംസാരിച്ച കൃഷ്ണ അഭിഷേക് പറയുന്നു, “10 ദിവസം മുമ്പാണ് ചിച്ചി മാമ ഷോയിൽ വരുന്നതെന്ന് ഞാൻ അറിഞ്ഞത്. സുനിത മാമി അവരോടൊപ്പം വരാത്തതിനാൽ, പ്രകടനത്തിൽ എനിക്ക് ഒരു പ്രശ്‌നവുമില്ലെന്ന് ടീമിന് തോന്നി. പക്ഷേ, കഴിഞ്ഞ കുറച്ച് വാക്യങ്ങൾ എന്നിൽ ഒരു പുളിപ്പ് അവശേഷിപ്പിച്ചു. കഴിഞ്ഞ വർഷം 2019 ൽ ഞാൻ പ്രകടനം നടത്തണമെന്ന് സുനിത മാമി ആഗ്രഹിച്ചില്ല, അതിനാൽ ഇത്തവണ ഷോയിൽ തന്നെ പ്രകടനം നടത്തേണ്ടെന്ന് ഞാൻ തീരുമാനിച്ചു. ”\nകൃഷ്ണ തുടരുന്നു, “എന്റെ അമ്മാവനുമായി എനിക്ക് വളരെ ശക്തമായ ബന്ധമുണ്ട്. പക്ഷേ, ചില കാര്യങ്ങൾ എന്നെ വല്ലാതെ ബാധിച്ചു. രണ്ട് ആളുകൾ തമ്മിലുള്ള ബന്ധത്തിൽ വിള്ളൽ ഉണ്ടാകുമ്പോൾ, ഒരു കോമഡി ഷോയിൽ അവതരിപ്പിക്കുന്നത് ബുദ്ധിമുട്ടാണ്. എന്റെ തമാശ അമ്മാവൻ തെറ്റായി വ്യാഖ്യാനിക്കരുതെന്ന് തോന്നുന്നു. സെറ്റിന് നല്ല കോമഡിക്ക് നല്ല അന്തരീക്ഷം ഉണ്ടായിരിക്കണം. കൃഷ്ണനുപകരം സപ്ന (ഷോയിൽ കൃഷ്ണയായി അഭിനയിക്കുന്ന കഥാപാത്രം) ആയി മാതാവിന്റെ അമ്മാവന്റെ മുന്നിൽ പ്രകടനം നടത്തിയാൽ വീട്ടിൽ തീ ഉണ്ടാകുമെന്ന് എനിക്ക് വാശിപിടിക്കാം.\nഐശ്വര്യ റായ് ബച്ചൻ, അഭിഷേക് ബച്ചൻ ഈ വർഷം മകൾ ആരണ്യ ബച്ചന്റെ ജന്മദിനം ആഘോഷിക്കില്ല\n9 വർഷം -9 ഫോട്ടോകൾ, അമിതാഭ് ബച്ചൻ ചെറുമകൾ ആര്യ ബച്ചന് ജന്മദിനാശംസകൾ വളരെ പ്രത്യേകമായി നൽകി, പറഞ്ഞു – എന്റെ എല്ലാ പ്രണയവും നിങ്ങളുടേതാണ്\nലോക്ക്ഡ down ൺ സമയത്ത് ഗോവിന്ദൻ അമ്മാവനോട് സംസാരിക്കാൻ പലതവണ ശ്രമിച്ചതായി കൃഷ്ണ പറയുന്നു. അദ്ദേഹം പറയുന്നു, „എന്റെ രണ്ടു മക്കളെ കാണാൻ ആ ആളുകൾ ആശുപത്രിയിൽ പോലും വന്നിട്ടില്ല, അവരിൽ ഒരാൾ ജീവിതത്തിനും മരണത്തിനും ഇടയിൽ മാറുകയായിരുന്നു.“ ഞാൻ അവരെ വിളിച്ചു, പക്ഷേ ഉത്തരം വന്നില്ല. ഒരു തെറ്റിദ്ധാരണ മൂലമാണ് കാര്യങ്ങൾ ശരിയാക്കാൻ ഞാൻ എത്രനേരം അവരുടെ പിന്നാലെ ഓടണം. എനിക്ക് ഒട്ടും മോശമായി തോന്നുന്നു. അവർക്ക് എന്നെ കാണാൻ ആഗ്രഹമില്ല, അവരെ കാണാനും ഞാൻ ആഗ്രഹിക്കുന്നില്ല. നമുക്കിടയിലെ പ്രശ്‌നത്തിന് പരിഹാരം കാണാൻ കപിലിനു മാത്രമേ കഴിയൂ. അടുത്ത തവണ എന്റെ അമ്മാവൻ വരുമ്പോൾ, എന്നെ വിളിച്ച് സ്റ്റേജിൽ സംസാരിച്ച് എല്ലാവരുടെയും മുന്നിൽ അനുരഞ്ജനം നടത്തുക. എന്നിരുന്നാലും, സെലിബ്രിറ്റികൾ ഷോയിൽ ആവർത്തിക്കുന്നില്ല. 2021 ൽ ഇത് സംഭവിക്കുമെന്ന് ഞാൻ കരുതുന്നു. „\nREAD ഒരു കലാപത്തിന്റെ യഥാർത്ഥ ഫോട്ടോ സ്വര ഭാസ്‌കർ വിളിച്ചു, നടി മോശമായി ട്രോൾ ചെയ്യപ്പെടുന്നു | കലാപത്തിന്റെ യഥാർത്ഥ ഫോട്ടോ സ്വരാ ഭാസ്‌കർ പറഞ്ഞു, ഫോട്ടോഷോപ്പ്, നടി മോശമായി ട്രോൾ ചെയ്തു\nഇക്കാര്യത്തിൽ ഗോവിന്ദ ഇതുവരെ ഒരു പ്രതികരണവും നൽകിയിട്ടില്ല. കുറച്ച് വർഷങ്ങളായി ഗോവിന്ദനും കൃഷ്ണന്റെ കുടുംബവും തമ്മിൽ വിള്ളൽ ഉണ്ടായിരുന്നുവെന്ന് അറിയാം. ചില ആളുകൾ പണത്തിനായി നൃത്തം ചെയ്യുന്നുവെന്ന് കശ്മീരി ഷാ (കൃഷ്ണ അഭിഷേക്കിന്റെ ഭാര്യ) ട്വീറ്റിൽ എഴുതിയിട്ടുണ്ട്. ഇത് വായിച്ചപ്പോൾ സുനിതയ്ക്ക് (ഗോവിന്ദയുടെ ഭാര്യ) തോന്നിയത് താൻ ഗോവിന്ദയിലേക്കാണ് വിരൽ ചൂണ്ടുന്നതെന്ന്. ഇക്കാരണത്താൽ, ഇരുവരും തമ്മിൽ വിള്ളലുണ്ടായി, അതിനുശേഷം പരസ്പരം ആശയവിനിമയം അവസാനിപ്പിച്ചു. 2019 ലെ എപ്പിസോഡിൽ ഭാര്യ സുനിതയ്ക്കും മകൾ ടീന അഹൂജയ്‌ക്കുമൊപ്പം ഗോവിന്ദ സെറ്റിലെത്തി. അപ്പോഴും കൃഷ്ണ അഭിഷേക്കിനെ എപ്പിസോഡിൽ നിന്ന് കാണാനില്ലായിരുന്നു. കൃഷ്ണൻ വേദിയിൽ അവതരിപ്പിക്കുന്നത് സുനിതയ്ക്ക് ഇഷ്ടപ്പെട്ടില്ല.


കെവിന് വധക്കേസ്: 10 പ്രതികള്‍ക്കും ഇരട്ട ജീവപര്യന്തവും പിഴയും - Muhimmath\nHeadline Kerala Top\nകെവിന് വധക്കേസ്: 10 പ്രതികള്‍ക്കും ഇരട്ട ജീവപര്യന്തവും പിഴയും\nകോട്ടയം: സംസ്ഥാനത്തെ നടുക്കിയ ആദ്യ ദുരഭിമാന കൊലക്കേസില് 10 പ്രതികള്‍ക്കും ഇരട്ട ജീവപര്യന്തവും പിഴശിക്ഷയും. കോട്ടയം കെവിന് വധക്കേസിലാണ് കോട്ടയം പ്രിന്‍സിപ്പല് സെഷന്‍സ് കോടതി ഇരട്ട ജീവപര്യന്തവും 40,000 രൂപ വീതം പിഴയും ചുമത്തിയിരിക്കുന്നത്. ഇരട്ട ജീവപര്യന്തം ഒരുമിച്ച് അനുഭവിച്ച് അനുഭവിച്ചാല് മതി. വധശിക്ഷ മുതല് ജീവപര്യന്തം വരെ ശിക്ഷ ലഭിക്കുന്ന കുറ്റങ്ങളാണ് ഇവര്‍ക്കെതിരെ ചുമത്തിയിരുന്നത്.\nപിഴത്തുകയില് ഒരു ലക്ഷം രൂപ മുഖ്യ സാക്ഷി അനീഷിന് നല്‍കണം. ബാക്കി തുക കെവിന്റെ ഭാര്യ നീനുവിനും പിതാവ് ജോസഫിനും തുല്യമായി വീതിച്ചു നല്‍കണം. പ്രതികള് പിഴത്തുക നല്‍കിയില്ലെങ്കില് അത് അവരുടെ വാഹനങ്ങള് വിറ്റ് ഈടാക്കി നല്‍കണം. പ്രതികള് ഐപിസി 449 പ്രകാരം അഞ്ചു കൊല്ലം ശിക്ഷയും 5000 രൂപ പിഴ. പിഴ നല്‍കിയില്ലെങ്കില് ഒരു വര്‍ഷം കൂടി ശിക്ഷ അനുവദിക്കണം. ഓരോ പ്രതികളും ചെയ്ത കുറ്റങ്ങള്‍ക്ക് പ്രത്യേകം എടുത്തുപറഞ്ഞ കോടതി പ്രത്യേകം ശിക്ഷയും വിധിച്ചും. ഇവയെല്ലാം ഒരുമിച്ച് അനുഭവിച്ചാല് മതിയാകും.\nജീവപര്യന്തം തടവുശിക്ഷ എന്നത് ജീവിതാവസാനം വരെയാണെന്നും സര്‍ക്കാര് അവര്‍ക്ക് ഇളവ് നല്‍കിയില്ലെങ്കില് ജീവിതകാലം മുഴുവന് ജയിലില് കഴിയണമെന്നുമാണ് നിയമമെന്നും പ്രോസിക്യൂഷന് വ്യക്തമാക്കി. പ്രതികള്‍ക്ക് അര്‍ഹമായ ശിക്ഷ ലഭിച്ചുവെന്ന് മുഖ്യ സാക്ഷി അനീഷ് പ്രതികരിച്ചു. ജീവിതകാലം മുഴുവന് ജയിലില് കിടന്നാല് അത് വധശിക്ഷയേക്കാള് വലിയ ശിക്ഷയാണെന്നും അനീഷ് പറഞ്ഞു.\nപ്രതികള്‍ക്ക് പരമാവധി ശിക്ഷ നല്‍കണമെന്ന് പ്രോസിക്യൂഷന് വാദിച്ചിരുന്നു. എന്നാല് പ്രതികളുടെ പ്രായവും അവര് മുന്‍പ് ഒരു ക്രിമിനല് കുറ്റകൃത്യത്തിലും ഉള്‍പ്പെട്ടിട്ടില്ല എന്നതും പരിഗണിച്ച് വധശിക്ഷ നല്‍കണരുതെന്ന് പ്രതിഭാഗം വാദിച്ചിരുന്നു. അപൂര്‍വ്വങ്ങളില് അപൂര്‍വ്വമായ കേസ് ആണെന്നതും ദുരഭിമാനക്കൊലമാണെന്നതും പരിഗണിച്ചാണ് ഇരട്ട ജീവപര്യന്തം നല്‍കിയിരിക്കുന്നത്.\nകെവിന്റെ ഭാര്യ നീനുവിന്റെ സഹോദരന് സാനു ചാക്കോ ആണ് കേസിലെ ഒന്നാം പ്രതി. നിയാസ് മോന്, ഇഷാന് ഇസ്മയില്, റിയാസ് ഇബ്രാഹിംകുട്ടി, മനു മുരളീധരന്, ഷിഫിന് സജ്ജാദ്, എന് നിഷാദ്, ടിറ്റു ജെറോം, ഫസില് ഷെരീഫ്, ഷാനു ഷാജഹാന് എന്നിവരാണ് മറ്റു പ്രതികള്. എല്ലാ പ്രതികള്‍ക്കെതിരെയും കൊലപാതകം, ദ്രവ്യം മോഹിച്ചല്ലാതെ തട്ടിക്കൊണ്ട് പോയി വിലപേശല്, കൊല്ലുമെന്ന ഭീഷണിപ്പെടുത്തല് എന്നീ വകുപ്പുകള് ചുമത്തിയിരുന്നത്.\nസാനു ചാക്കോ, നിയാസ് മോന്, റിയാസ് ഇബ്രാഹിം കുട്ടി എന്നിവര്‍ക്കെതിരെ പ്രത്യേക ഗൂഢാലോചന കുറ്റവുമുണ്ട്. ഏഴാം പ്രതി ഷിഫിന് സജ്ജാദിനെതിരെ തെളിവ് നശിപ്പിച്ചതിനുള്ള കുറ്റം അധികമായി ചുമത്തി. എട്ടാം പ്രതി നിഷാദും പന്ത്രണ്ടാം പ്രതി ഷാനു ഷാജഹാനുമാണ് കെവിനെ തട്ടിക്കൊണ്ട് പോയി ക്രൂരമായി മര്‍ദ്ദിച്ചത്. കേസില് നീനുവിന്റെ അച്ഛന് ചാക്കോ ജോണിനെ അടക്കം നാല് പേരെ കോടതി വെറുതെ വിട്ടിരുന്നു. പത്താം പ്രതി അപ്പുണിയെന്ന വിഷ്ണു, പതിമൂന്നാം പ്രതി ഷിനു ഷാജഹാന്, പതിനാലാം പ്രതി റനീസ് ഷെരീഫ് എന്നീ പ്രതികളെയാണ് വെറുതെ വിട്ടത്.


കോവിഡ് ചികിത്സ നിഷേധിച്ചാൽ 1912 ൽ പരാതി അറിയിക്കാം - News Bengaluru\nബെംഗളൂരു : കോവിഡ് രോഗികൾക്ക് ആശുപത്രികൾ ചികിത്സ നിഷേധിക്കുകയാണെങ്കിൽ 1912 എന്ന നമ്പറിൽ അറിയിക്കണമെന്ന് അധികൃതർ. ആംബുലൻസ് സേവനത്തിനായി 108 എന്ന നമ്പറിലും വിളിക്കാം. കഴിഞ്ഞ ദിവസങ്ങളിൽ ബെംഗളൂരുവിൽ ചികിത്സ നിഷേധിച്ചതിനെ തുടർന്ന് രോഗികൾ മരണപ്പെട്ട സംഭവങ്ങളെ തുടർന്നാണ് സർക്കാറിന്റെ നടപടി. രോഗികളെ മറ്റ് ചികിത്സാ കേന്ദ്രങ്ങളിലേക്ക് മാറ്റുന്നതടക്കമുള്ള കാര്യങ്ങളിൽ വ്യക്തമായ നിർദ്ദേശം സർക്കാർ പുറത്തിറക്കി. കോവിഡ് കെയർ സെന്ററുകളിൽ നിന്ന് രോഗികളെ മാറ്റുന്നതിന്റെ ചുമതല 108 ആരോഗ്യ കവച ടീമിനാണ്. അടിയന്തിര ഘട്ടത്തിൽ ഫോൺ കോളുകൾ വന്നാൻ 108 ആംബുലൻസ് സേവനം ലഭ്യമാക്കണം. രോഗിയെ ആശുപത്രിയിലേക്ക് മാറ്റുന്നതിന് മുമ്പായി, രോഗിക്ക് കോവിഡ് ബാധയുണ്ടോ എന്ന് സംശയമുണ്ടായാൽ ബിബിഎംപിയുടെ ഇതുമായി ബന്ധപ്പെട്ട വിഭാഗവുമായി കൂടിയാലോയിക്കണം. പിപിഇ കിറ്റും മതിയായ ആരോഗ്യ പ്രവർത്തകരുമുള്ള എൽഎൽഎസ് സംവിധാനമുള്ള ആംബുലൻസിലേക്കാണ് മാറ്റേണ്ടത്.\nകഴിഞ്ഞ ദിവസങ്ങളിൽ അടിയന്തിര ഘട്ടങ്ങളിൽ ആംബുലൻസ് സേവനം ലഭിക്കാത്തതിനാൽ രണ്ടു പേരാണ് മരണപ്പെട്ടത്. കോവിഡ് സ്ഥിരീകരിച്ച 65 കാരനും ശ്വാസ സംബന്ധമായ അസുഖമുള്ള 50 കാരനുമാണ് ജീവന് നഷ്ടപെട്ടത്.\nKarnataka Govt has putasystem in place to get all citizens toahospital quickly in view of the evolving #Covid19 pandemic.\nThose with breathing difficulty should call108 & an ambulance will be sent to admit them to the nearest designated Covid hospital.(1/3)#BBMP #Bengaluru pic.twitter.com/WJQLERV4fd\nMain Topic : Dial 1912 ifaBengaluru hospital denies bed for COVID-19 patient\nകോവിഡ് വായുവിലൂടെ പകരുമെന്ന് ശാസ്ത്രജ്ഞര്


വേദനകളോടു ബൈ പറയാം : Deepika.com Sthreedhanam News\nമുട്ടിനും നടുവിനും കൊളുത്തി വലിക്കുന്നതുപോലുള്ള വേദന ഒരിക്കലെങ്കിലും അനുഭവിച്ചിട്ടില്ലാത്തവർ വിരളമായിരിക്കും. മുട്ടുവേദനയും നടുവേദനയും മൂലം വിഷമിക്കുന്ന സ്ത്രീകളുടെ എണ്ണം ഇന്ന് കൂടിവരുകയാണ്. ഏറെ സമയം നിന്ന് ജോലി ചെയ്യേണ്ടിവരുക, ഭക്ഷണക്രമത്തിലെ മാറ്റം, അമിത ശരീരഭാരം, ഹോർമോണ് വ്യതിയാനത്തിെൻറ ഭാഗമായുള്ള അസ്ഥിബലം കുറയൽ, ആർത്തവവിരാമത്തോടനുബന്ധിച്ചുള്ള പ്രശ്നങ്ങൾ ഇവയെല്ലാം മുട്ടുവേദനയും നടുവേദനയും കൂടാൻ കാരണമാകുന്നു.\nമുട്ടുവേദന കാൽമുട്ടിെൻറ തേയ്മാനമാണ് മുട്ടുവേദനയ്ക്കു കാരണം.\nഅമിത ഭാരം ഉയർത്തുന്പോൾ, കുത്തിയിരുന്നിട്ട് എഴുന്നേൽക്കുന്പോൾ, കൂടുതലായി വീട്ടുജോലികൾ ചെയ്യുന്പോഴൊക്കെ മുട്ടുവേദന ഉണ്ടാകാം.\n* തേയ്മാനം സംഭവിച്ച മുട്ടു ചിരട്ട, അസ്ഥി, തരുണാസ്ഥി എന്നിവയുടെ ഉരസൽ എന്നിവയെല്ലാം മുട്ടുവേദനയുടെ കാരണങ്ങളാണ്.\n* മുട്ടിനുള്ളിലെ തരുണാസ്ഥികൾ അർധചന്ദ്രാകൃതിയിലാണ് ഇരിക്കുന്നത്. ശരീരഭാരം അമിതമാകുന്പോൾ ഈ അസ്ഥികൾക്കുണ്ടാകുന്ന കീറൽ കാലക്രമേണ മുട്ടുവേദനയുണ്ടാക്കും.\n* കായികവിനോദങ്ങളിൽ ഏർപ്പെടുന്നവർ പെട്ടെന്ന് ചാടുകയോ തിരിയുകയോ വീഴുകയോ ചെയ്യുന്പോഴും കാൽമുട്ട് പെട്ടെന്ന് മടങ്ങുന്പോഴും ലിഗ്മെൻറിനുണ്ടാകുന്ന ക്ഷതം മുട്ടുവേദനയുടെ കാരണങ്ങളിൽ പെടുന്നു.\n* ഒരേ പ്രവൃത്തി പല പ്രാവശ്യം ചെയ്യുന്പോൾ അസ്ഥിക്കുണ്ടാകുന്ന ക്ഷതവും മുട്ടുവേദനയുണ്ടാക്കും.\n* യൂറിക് ആസിഡ് കൂടുന്നതും മുട്ടുവേദനയുടെ കാരണങ്ങളാണ്.\n* വാതരോഗങ്ങളായ വാതരക്തം, ആമവാതം, സന്ധിവാതം എന്നിവ ശരീരത്തിെൻറ പ്രതിരോധശക്തി കുറയ്ക്കും. പ്രതിരോധശേഷിയുടെ ഈ അസന്തുലിതാവസ്ഥയും മുുവേദനയുണ്ടാക്കും.\nതുടയിലെ മസിലുകളുടെ(മുന്നിലെയും പിന്നിലെയും) ബലം കൂട്ടിയെടുക്കാനുള്ള വ്യായാമങ്ങൾ ശീലിക്കണം.\nവേദനയും തേയ്മാനവുമുള്ളവർ സ്റ്റെയർ കേസ് കയറുന്നതും ഇറങ്ങുന്നതും, ഓട്ടം, മലകയറൽ, ഏറെ സമയം കുത്തിയിരിക്കൽ, മുട്ടുമടയ്ക്കി വച്ച് ഇരിക്കൽ എന്നിവയും ഒഴിവാക്കണം.\nആയുർവേദ മരുന്നുകൾ കഴിക്കുന്പോൾ ആഹാരകാര്യത്തിൽ ശ്രദ്ധിക്കണം. വറ്റൽമുളകുപൊടി, എരിവ്, മസാലക്കൂട്ട്, തൈര് എന്നിവ ഒഴിവാക്കണം. സമയം തെറ്റിയും വൈകിയുമുള്ള ഭക്ഷണ ക്രമം എന്നീ കാര്യങ്ങൾ ഒഴിവാക്കണം.\nഅസ്ഥിബലം കൂാനുള്ള ഭക്ഷണത്തിനാണ് പ്രാധാന്യം നൽകുന്നത്. കാത്സ്യം കൂടുതൽ അടങ്ങിയിട്ടുള്ള എള്ള്, റാഗി, ബീറ്റ്റൂട്ട് എന്നിവ ഭക്ഷണത്തിൽ കൂടുതലായി ഉൾപ്പെടുത്തണം.\nമുട്ടുവേദനയുണ്ടായാൽ ഒരു വിദഗ്ധ ഡോക്ടറുടെ നിർദേശ പ്രകാരം മാത്രമാണ് ചികിത്സ നടത്തേണ്ടത്. ഓരോരുത്തരുടെയും രോഗസ്ഥിതിയും പ്രായവും അനുസരിച്ചുള്ള ചികിത്സാരീതിയാണ് ആയുർവേദം അനുശാസിക്കുന്നത്. ക്ഷതം പലപ്പോഴും മർഭാഗത്തെ ബാധിക്കുന്നതിനാൽ മർമ്മ ചികിത്സ, വാതരക്ത ചികിത്സ, തുടങ്ങി വ്യത്യസ്ത ചികിത്സാരീതികളാണ് ചെയ്യുന്നത്.\nഒൗഷധസേവയോടൊപ്പം വീട്ടിലിരുന്നും ആശുപത്രിയിൽ കിടന്നും ചികിത്സ ചെയ്യാം. ഒൗഷധസേവയോടൊപ്പം വീട്ടിലിരുന്നുള്ള ചികിത്സയിൽ മുതിര, മണൽ, പുളിയില, ആവണക്കില എന്നിവക്കൊണ്ടുള്ള കിഴിയിടലും ചൂർണം ഉപയോഗിച്ചുള്ള ലേപന ചികിത്സയുമാണ് നടത്തുക. ഇത് ലഘുരീതിയിലുള്ള ചികിത്സയാണ്. മുട്ടിെൻറ പരിചരണത്തിനാണ് ചികിത്സാരീതിയിൽ പ്രാധാന്യം നൽകുന്നത്.\nആശുപത്രിയിലെ ചികിത്സയിൽ പഞ്ചകർമ്മ ചികിത്സയ്ക്കാണ് പ്രാധാന്യം നൽകുന്നത്. മുട്ടിലെ നീർക്കെട്ട് മാറ്റുന്നതിനായി പൊടി, ഇല, നാരങ്ങ, ഇലക്കിഴി ഇവ ഉപയോഗിച്ച് കിഴിയിടുന്നു. തൈലധാര, ധാന്യാമ്ളധാര എന്നിവ കൂടാതെ സന്ധിബലം കൂട്ടുന്നതിനായി ഞവരക്കിഴി, ജാനുവസ്തി എന്നിവ ചെയ്യും. മുട്ടിലെ നീർക്കെട്ടും വേദനയും കുറഞ്ഞാൽ മാത്രമേ തൈലങ്ങൾ പുരൂ. വേദന ശക്തമാണെങ്കിൽ ഡോക്ടറുടെ നിർദേശപ്രകാരം താൽക്കാലിക ആശ്വാസം നൽകുന്ന ബാമുകൾ നൽകാറുണ്ട്. എല്ലാറ്റിനും ഉപരിയായി ഡോക്ടറുടെ നിർദേശ പ്രകാരം മാത്രമേ ചികിത്സ തുടങ്ങാവൂ.\nരോഗത്തിെൻറ കാഠിന്യം അനുസരിച്ചാണ് പലപ്പോഴും ചികിത്സ നിശ്ചയിക്കുന്നത്. പ്രാദേശികമായി രക്തം എടുത്തു കളയുന്ന ചികിത്സാരീതികളായ ശൃംഗം, സിരാവേധം ചികിത്സ (ആ പ്രദേശത്തേക്ക് പുതിയ രക്തം കൊണ്ടുവരുകയും രക്തയോട്ടം സുഗമമായി ത്വരിതപ്പെടുത്താനും), പ്രത്യേക ഭാഗത്തായി ചെറുതായി കുത്തി ചൂട് കൊടുക്കുന്ന ചികിത്സാരീതിയായ അഗ്നികർമം, ബാൻഡേജിംഗ്(വച്ചുകെട്ടൽ) എന്നിവയിലൂടെ വേദനയ്ക്കും നീർക്കെിനും പുകച്ചിലിനും ആശ്വാസം ലഭിക്കും.\nനട്ടെല്ലില്ലോ ബന്ധപ്പെട്ട പേശികളിലോ സന്ധികളിലോ ഉണ്ടാകുന്ന ഏതെങ്കിലും രോഗത്തിെൻറ ലക്ഷണമാണ് നടുവേദന. അതായത് അവയവ സംബന്ധമായും അസ്ഥിസംബന്ധമായും നടുവേദന വരാം.\n35 വയസു കഴിഞ്ഞാൽ നടുവേദനയ്ക്കുള്ള സാധ്യതയേറെയാണ്. എല്ലുകളുടെ ബലം കുറഞ്ഞു തുടങ്ങുകയും പേശികളുടെ ഇലാസ്തികത കുറയുന്നതുമാണ് ഇതിനു കാരണം. നട്ടെല്ലിലെ ഡിസ്കുകളിലെ ജലാംശം കുറയുന്നതുമൂലം വഴക്കം കുറഞ്ഞ് നടുവേദന വരാം.\nഹോർമോണ് വ്യതിയാനം, ഭാരം പെട്ടെന്ന് എടുത്തുയർത്തുക, വ്യായാമമില്ലായ്മ, അമിതഭാരം എടുക്കുക, ചാടി ഇറങ്ങുക, തെന്നിവീഴുക, കശേരുക്കളുടെ ചുറ്റുമുള്ള ലിഗമെൻറിനു വേദന, മസിലുകളുടെ മുറുക്കം, ത്വക്കിനുണ്ടാകുന്ന അണുബാധ, ഗർഭപാത്രം, കിഡ്നി, അണ്ഡാശയം എന്നിവയ്ക്കുണ്ടാകുന്ന അസുഖങ്ങൾ, മലശോധന ശരിയായി നടക്കാതെ വരുക, മലദ്വാരവും മലാശയവുമായി ബന്ധപ്പെട്ട അസുഖങ്ങൾ എന്നിവയെല്ലാം നടുവേദനയ്ക്കുള്ള കാരണങ്ങളാണ്.\nവാതരോഗങ്ങളുടെ ഭാഗമായുള്ള അസ്ഥി തേയ്മാനം, കശേരുക്കളെ ബാധിക്കുന്ന സ്പോണ്ടിലോസിസ് എന്നിവയും നടുവേദനയുണ്ടാക്കും. ശരീരത്തിലെ ഏതെങ്കിലും അവയവത്തിനുണ്ടാകുന്ന രോഗം മൂലമാണ് നടുവേദനയുണ്ടാകുന്നതെങ്കിൽ അവയ്ക്കുള്ള ചികിത്സയാണ് വേണ്ടത്. അതുപോലെത്തന്നെ മൂത്രത്തിലെ കല്ല്, ട്യൂമർ, കാൻസർ എന്നിവ മൂലം നടുവേദന ഉണ്ടാകുകയാണെങ്കിൽ വിശദമായ പരിശോധനയും തുടർ ചികിത്സയും വേണ്ടിവരും.\nനീർക്കെട്ട് കശേരുക്കളുടെ കീഴ്ഭാഗത്തുള്ള അസ്ഥിയെ ബാധിച്ചുണ്ടാകുന്ന ഇീരര്യറ്യിശമ, പ്രായമായവരിൽ ഉണ്ടാകുന്ന ക്ഷതങ്ങൾ, ഹോർമോണ് വ്യതിയാനം, അസ്ഥിബലം കുറയൽ, ശരീരത്തിനു വിട്ടുമാറാത്ത വേദന (എശയൃീാ്യമഹഴശമ) എന്നിവയും നടുവേദനയുണ്ടാക്കും. കഴുത്തിനുണ്ടാകുന്ന നീർക്കെട്ട് കാലക്രമേണ നടുവേദനയുണ്ടാക്കും.\nഭക്ഷണകാര്യത്തിൽ പ്രത്യേകം ശ്രദ്ധിക്കണം. കൊഴുപ്പും എണ്ണമയവും അധികമുള്ള ഭക്ഷണം ഒഴിവാക്കണം. കൊളസ്ട്രോളും പ്രമേഹവും ഉള്ളവരാണെങ്കിൽ അതിനുള്ള ചികിത്സ കൂടി നടത്തണം.\nവ്യായാമ മുറകൾ ശീലിക്കാം\nചികിത്സയ്ക്കു ശേഷം വ്യായാമമുറകളും ചിയായ ആഹാരക്രമവും തുടർ ജീവിതശൈലിയിൽ ഉൾപ്പെടുത്തണം. ദിവസവും പത്തു മിനിറ്റ് വ്യായാമത്തിനായി മാറ്റിവയ്ക്കണം. ലഘുവായ വ്യായാമം ശീലിക്കുന്നതായിരിക്കും നല്ലത്.\nമുട്ടുവേദനയ്ക്കു പറയുന്ന ചികിത്സാരീതി തന്നെയാണ് നടുവേദനയ്ക്കും അനുശാസിക്കുന്നത്. ഓരോരുത്തരുടെയും പ്രായവും രോഗാവസ്ഥയും കണക്കാക്കി വിദഗ്ധ ഡോക്ടറുടെ നിർദേശപ്രകാരമായിരിക്കണം ചികിത്സ തുടങ്ങാൻ.\nനീർക്കെട്ടും വേദനയും മസിലുകളുടെ പിടുത്തവും കുറയ്ക്കുന്നതിനായുള്ള മർമ്മ ചികിത്സയും നീർക്കെട്ട് വലിക്കാനായി പൊടിയും ലേപനങ്ങളും പുരിയുള്ള വച്ചുകെലും വീട്ടിൽത്തന്നെ ചെയ്യാം. ശൃംഗം ചികിത്സയും അഗ്നികർമ്മവും ഇവിടെയും നിർദേശിക്കുന്നുണ്ട്.\nകടീവസ്തി, തൈലവസ്തി, കഷായവസ്തി, ഞവരക്കിഴി, പിഴിച്ചിൽ, ധാന്യാമ്ളധാര, ധാന്യകിഴി, പൊടിക്കിഴി, നാരങ്ങാക്കിഴി, മുക്കിഴി എന്നിവയും ചികിത്സാരീതിയിൽ ഉൾപ്പെടും.\nഏതു രോഗമായാലും ഡോക്ടർ നിർദേശിക്കുന്ന പഥ്യം ശ്രദ്ധിക്കണം. ആയുർവേദ മരുന്നുകൾ ദഹിച്ചിട്ടാണ് ശരീരത്തിന് ഗുണം ചെയ്യുന്നത്. ദഹനം ശരിയല്ലാതെ വരുന്പോൾ വീണ്ടും പ്രശ്നമുണ്ടാകും.\nആയുർവേദ മരുന്നു കഴിക്കുന്പോൾ ദഹന പ്രക്രിയ സുഗമമാക്കുന്നതിനായി അമിതാഹാരം വേണ്ട. രോഗത്തിന് പറ്റാത്ത ദ്രവ്യങ്ങൾ ഉപേക്ഷിക്കണം. അതായത് വാതരോഗികൾ കടല, പരിപ്പ് വർഗങ്ങളും പ്രമേഹരോഗികൾ അമിതമായ അന്നജവും ഒഴിവാക്കണം. വേദനയുളളവർ വാതത്തെക്കൂുന്ന ഉപ്പ്, മുളകുപൊടി, തൈര്, പുളി എന്നിവ വർജിക്കണം. രക്തസംബന്ധമായ അസുഖങ്ങൾ ഉള്ളവർ തൈര്, എണ്ണ, കൊഴുപ്പ് എന്നിവ ഉപേക്ഷിക്കണം. മത്സ്യവും മാംസവും ഗ്രേവി കൂടാതെ കഴിക്കാം. വറുത്തതും എണ്ണയിൽ പൊരിച്ചതുമായ ആഹാരപദാർഥങ്ങളിൽ മിതത്വം പാലിക്കണം.\nഡോ. രാജേഷ് എസ്\nസീനിയർ മെഡിക്കൽ ഓഫീസർ (എൻസി)\nജില്ലാ ആയുർവേദ ആശുപത്രി, എറണാകുളം\nതയാറാക്കിയത്: സീമ മോഹൻലാൽ


Hospital labs | 90 ശതമാനം ആശുപത്രികളിലും ബ്ലേഡ് നിരക്കാണ്, തീവെട്ടിക്കൊള്ളയാണ്; ഡോക്ടർമാർ രോഗികളെ നിർബന്ധിച്ച് ആശുപത്രി ഫാർമസിയിൽ നിന്ന് മരുന്നും, ലാബ് ടെസ്റ്റും നടത്തിക്കുന്നു; ഇത്തരം മനുഷ്യാവകാശ ലംഘനങ്ങളെ കുറിച്ച് ഐഎംഎ മൗനം പാലിക്കുന്നത് എന്തുകൊണ്ട്? ചോദ്യശരങ്ങൾ ഉതിർത്ത റോയ് മാത്യുവിന്റെ ഫേസ്‌ബുക്ക് കുറിപ്പ് വൈറൽ; രോഗികൾ ഡോക്ടറെ വിശ്വസിക്കണം; അതിന്റെ പേരിൽ രോഗനിർണ്ണയം പാളിയാൽ ഉത്തരവാദിത്തം രോഗിക്ക് മാത്രമെന്ന് പ്രതികരിച്ച് ഐഎംഎയും - MarunadanMalayali.com\nJune 14, 2019 | 03:33 PM IST | Permalink\nതിരുവനന്തപുരം: കേരളത്തിലെ ആതുരശുശ്രൂഷാ രംഗം വിവാദങ്ങളിൽ നിന്നും ഒരിക്കലൂം വിമുക്തമല്ല. എപ്പോഴും അറ്റം കാണാത്ത വിധത്തിൽ വിവാദങ്ങൾ നടക്കുന്ന ഇടമാണ് ഡോക്ടർ-രോഗീ ബന്ധങ്ങൾ. ഒരു ഡോക്ടറും രോഗിയും തമ്മിലുള്ള ബന്ധങ്ങളെ നിർവചിക്കുമ്പോൾ അതെപ്പോഴും വിവാദങ്ങൾക്ക് അപ്പുറമുള്ള ഒരു തലത്തിൽ എത്തിനിൽക്കാറുമുണ്ട്. ഇതേ ഡോക്ടർ-രോഗീ ബന്ധത്തിലെ ഒരു വിവാദവിഷയം ചൂണ്ടിക്കാട്ടിയാണ് മുതിർന്ന മാധ്യമപ്രവർത്തകനായ റോയ് മാത്യു ഫെയ്സ് ബുക്ക് പോസ്റ്റിട്ടത്. വിവാദത്തിന്റെ പൂർണമായ ഒരു അർത്ഥതലം റോയ് മാത്യുവിന്റെ ഫെയ്സ് ബുക്ക് കുറിപ്പിലുണ്ടായിരുന്നു.\nകേരളത്തിലെ ആശുപത്രികളിൽ ചികിത്സ തേടി എത്തുന്ന രോഗികളെ നിർബന്ധിച്ച് ആശുപത്രി ഫാർമസിയിൽ നിന്ന് മരുന്നും, ലാബ് ടെസ്റ്റും നടത്തിക്കുന്നത് രോഗിയുടെ അവകാശത്തിന്റെ ലംഘനമല്ലേ? സ്വകാര്യ ആശുപത്രികൾ ലാബ് ടെസ്റ്റുകൾ രോഗികളെ നിർബന്ധിച്ച് അതേ ആശുപത്രിയിൽ നിന്ന് ചെയ്യിക്കുകയും മരുന്നുകൾ അതേ ആശുപത്രി ഫാർമസിയിൽ നിന്ന് വാങ്ങിക്കുകയും ചെയ്യുന്നതിന്റെ പശ്ചാത്തലത്തിലാണ് സ്വന്തം ഫെയ്സ് ബുക്ക് പേജ് വഴി റോയ് മാത്യു ഈ ചോദ്യം ഉയർത്തിയത്.\nതീവെട്ടിക്കൊള്ള നടത്തി പള്ളവീർക്കുന്ന സ്വകാര്യ ആശുപത്രികൾക്ക് കോടികളുടെ ലാഭം ഉണ്ടാക്കാൻ ഒത്തുകളി; അമൃതയ്ക്ക് മാത്രം ലാഭം 18 കോടി; ലിസിയുടെ കുതന്ത്രത്തിൽ വീണ ഉദ്യോഗസ്ഥരും നേതാക്കളും അടിച്ചുമാറ്റിയത് എത്ര കോടി?\nദുരന്തമുഖത്തിലും കൊള്ളലാഭം കൊയ്യാൻ ആർത്തി പൂണ്ട് സ്വകാര്യ ആശുപത്രികൾ; വെടിക്കെട്ടു ദുരന്തത്തിൽ പരുക്കേറ്റവരുടെ ചികിൽസയ്ക്ക് പണം ഈടാക്കുന്നു; ജി എസ് ജയലാൽ എംഎൽഎ കൊല്ലം കലക്ടർക്ക് പരാതി നൽകി; ഇത്തരം ആശുപത്രികൾ കേരളത്തിൽ പ്രവർത്തിക്കണമെന്നില്ലെന്ന് മന്ത്രി ഷിബു ബേബി ജോൺ\nദുരന്ത സമയത്ത് ആശുപത്രികൾ തകരുന്നത് എന്തുകൊണ്ട്? ആശുപത്രികൾ അപകടകാരികൾ ആവാതിരിക്കാൻ ചില കാര്യങ്ങൾ - മുരളി തുമ്മാരുകുടി മറുനാടനിൽ എഴുതുന്നു\nആരോഗ്യ രംഗത്തെ ഒരു മാതിരിപ്പെട്ട വിഷയങ്ങളിൽ ഇടപെടുകയും അഭിപ്രായം പറയുകയും ചെയ്യുന്ന ഇന്ത്യൻ മെഡിക്കൽ അസോസിയേഷൻ (ഐഎംഎ) ഇത്തരം നഗ്‌നമായ മനുഷ്യാവകാശ ലംഘനങ്ങളെ കുറിച്ച് മിണ്ടാറില്ല. ആതുര ശുശ്രൂഷാ രംഗത്തെ കാര്യങ്ങളെക്കുറിച്ച് വാതോരാതെ സംസാരിക്കുന്ന ഐഎംഎ ഈ വിഷയങ്ങളിൽ പുലർത്തുന്ന മൗനം ചൂണ്ടിക്കാട്ടിയാണ് റോയ് മാത്യു ഐഎംഎയ്‌ക്കെതിരെ ചോദ്യ ശരങ്ങൾ ഉതിർത്തത്. എന്തിനാണ് സ്വകാര്യ ആശുപത്രികൾ അവിടെ വരുന്ന രോഗികളെ നിർബന്ധിപ്പിച്ചും ഭീഷണിപ്പെടുത്തിയും മരുന്ന് വാങ്ങാനും ടെസ്റ്റ് നടത്താനും പ്രേരിപ്പിക്കുന്നത്. രോഗിയുടെ ഇഛയ്ക്കും മുകളിൽ ഡോക്ടറിനും ആശുപത്രിക്കും അവകാശമുണ്ടോ? കുറഞ്ഞ പക്ഷം രോഗിയോടോ അവരുടെ ബന്ധുക്കളോടൊ എങ്കിലും ആലോചിച്ചിട്ടു വേണ്ടെ ഇക്കാര്യത്തിലൊരു തീരുമാനമെടുക്കാൻ - മരുന്നിന്റെ കൂറിപ്പടിയും പരിശോധനാ കുറിപ്പുമൊക്കെ രോഗിയുടെ കയ്യിൽ കൊടുക്കുന്നതിനു പകരം ആശുപത്രി ഫാർമസിയിലേക്കും ലാബിലേക്കും നേരെ വിടുന്നത് നിയമ വിരുദ്ധമല്ലേ? ഇഷ്ടമുള്ള സ്ഥലത്തു പോയി മരുന്ന് വാങ്ങാനും .ടെസ്റ്റ് നടത്താനുമുള്ള രോഗിയുടെ അവകാശം നിഷേധിക്കുകയല്ലേ?\nആശുപത്രികൾ നൽകുന്ന ചികിത്സാ സൗകര്യങ്ങളിലും മറ്റും ഈടാക്കുന്ന നിരക്കുകൾക്ക് ഒരു ഏകീകരണം ഉണ്ടാവണ്ടേ? തോന്നുംപടിയാണ് ഓരോ ആശുപത്രിയും ഡോക്ടറന്മാരും ചികിത്സ ക്കും ടെസ്റ്റുകൾക്കും. ചാർജ് ഈടാക്കുന്നത്. 90% ആശുപത്രികളിലും ബ്ലേഡ് നിരക്കാണ്, തീവെട്ടിക്കൊള്ളയാണ്. നിരക്കുകൾ ഒരാശുപത്രിയിലും എഴുതി പ്രദർശിപ്പിക്കാറില്ല.ശസ്ത്രക്രിയകളുടേയും ടെസ്റ്റുകളുടേയും രോഗികൾക്ക് നൽക്കുന്ന പ്രത്യേക ചികിത്സകളുടേയും നിരക്കുകൾ എഴുതി പ്രദർശിപ്പിക്കണമെന്നാണ് അവകാശ പത്രികയിൽ പറയുന്നത്. അതും തഥൈവ.\n2018 സെപ്റ്റംബറിൽ കേന്ദ്ര ആരോഗ്യ മന്ത്രാലയം രോഗികളുടെ അവകാശങ്ങളടങ്ങിയ ചാർട്ടർ ഓഫ് പേഷ്യന്റ്‌സ് റൈറ്റ്‌സ് ഭരണഘടനയുടെ അടിസ്ഥാനത്തിലുള്ള അവകാശമായി പ്രഖ്യാപിച്ചു കൊണ്ട് വെബ് സൈറ്റിൽ പ്രസിദ്ധീകരിച്ചിട്ടുണ്ട്. പക്ഷേ, മാധ്യമങ്ങളോ, ഉപഭോക്തൃ സംഘടനകളോ ആരോഗ്യ പ്രവർത്തകരോ രോഗികളുടെ ഈ അവകാശത്തെക്കുറിച്ച് അധികമൊന്നും മിണ്ടാറില്ല. ആരോഗ്യ മന്ത്രാലയം പ്രസിദ്ധീകരിച്ച രോഗികളുടെ 18 പ്രധാന അവകാശങ്ങൾ നടപ്പാക്കുന്നതിൽ ആശുപത്രികളും ആരോഗ്യ പ്രവർത്തകരും എത്രമേൽ ജാഗരൂകരാണ്.? ഇങ്ങനെയൊക്കെ അവകാശങ്ങൾ രോഗികൾക്ക് ഉള്ളതായുള്ള പ്രചരണങ്ങളോ ആശയ പ്രചരണങ്ങളോ നടത്തുന്നതിൽ കുറ്റകരമായ മൗനം ഐഎംഎയുടെ ഭാഗത്തുണ്ട്. ഇത്തരം കാര്യങ്ങളിൽ മുഖ്യധാരാ മാധ്യമങ്ങൾ അവരുടെ കടമ നിർവഹിക്കുന്നതിൽ ഗുരുതരമായ വീഴ്ച വരുത്തിയിട്ടുണ്ടെന്ന് പറയാതെ വയ്യ.\nമിക്ക ആശുപത്രികളിലെ ഫാർമസികളിലെ വിലയേക്കാൾ കുറഞ്ഞ വിലയ്ക്ക് മരുന്നുകളും രോഗ പരിശോധനാ ടെസ്റ്റുകളും ലഭിക്കുന്ന സാഹചര്യങ്ങൾ നിലവിലുള്ളപ്പോൾ രോഗികളെ തെറ്റിദ്ധരിപ്പിച്ചും ഭീഷണിപ്പെടുത്തിയും മരുന്നു മേടിപ്പിക്കുകയും ടെസ്റ്റുകൾ നടത്തിക്കുന്ന അവസ്ഥയ്ക്ക് ഒരു മാറ്റമുണ്ടാക്കായേ മതിയാവു. ഡോക്ടറന്മാരുടേയും ആശുപത്രികളുടേയും നിയമ വിരുദ്ധ ഇത്തരം നടപടികളെക്കുറിച്ച് ഐഎംഎ ഇനിയെങ്കിലും നിലപാട് സ്വീകരിക്കണം - മിതമായ ഭാഷയിൽ പറഞ്ഞാൽ , നിങ്ങൾ ഐഎംഎക്കാർ രോഗികളുടെ അവകാശങ്ങൾക്കൊപ്പം നിൽക്കാതെ കച്ചവട താല്പര്യങ്ങളോടൊപ്പം ചേരുന്നത് ഭരണഘടനാ വിരുദ്ധവും മനുഷ്യാവകാശ ലംഘനവുമാണ്. രോഗിക്ക് ഇഷ്ടമുള്ള മരുന്ന് വിപണന കേന്ദ്രത്തിൽ നിന്ന് മരുന്ന് വാങ്ങാനും.\nഇഷ്ടമുള്ള ലാബിൽ പോയി ടെസ്റ്റ് നടത്താനും അവകാശമുണ്ടെന്ന് വളരെ അസന്നിഗ്ദ്ധമായി അവകാശപത്രികയിൽ രേഖപ്പെടുത്തിയിട്ടുണ്ട്. ഇത്തരം കാര്യങ്ങളിൽ വ്യക്തമായ മാർഗ നിർദ്ദേശമുള്ളപ്പോഴാണ്. ഡോക്ടറന്മാർ കമ്മീഷൻ തട്ടാൻ അവർക്ക് താല്പര്യമുള്ള ഫാർമസികളിലേക്കും ലാബിലേക്കും സ്‌കാൻ സെന്ററുകളിലേക്കും രോഗികളെ പറഞ്ഞു വിടുന്നത്.രോഗികളുടെ അവകാശങ്ങളെ കുറിച്ച് സമഗ്രമായ അറിവു പകരാൻ ആരോഗ്യ രംഗത്തെ വിദഗ്ധരും അവരുടെ സംഘടനകളും മാധ്യമങ്ങളും മനുഷ്യാവകാശ പ്രവർത്തകരും ഉപഭോക്തൃ സംഘടനകളും മുന്നോട്ട് വരണം-ഇതാണ് ഫെയ്സ് ബുക്ക് പോസ്റ്റിൽ റോയ് മാത്യു ആവശ്യപ്പെട്ടത്.\nരോഗി ഡോക്ടറെ വിശ്വസിക്കണമെന്ന് ഐഎംഎ\nറോയ് മാത്യുവിന്റെ ഇത്തരം ചോദ്യങ്ങൾക്ക് മറുപടിയുമായാണ് ഐഎംഎ രംഗത്തുവന്നത്. ഐഎംഎ സംസ്ഥാന സെക്രട്ടറി സുൾഫി നൂഹുവാണ് ഈ കാര്യത്തിൽ മറുനാടനുമായി പ്രതികരിച്ചത്. ആശുപത്രിയിൽ നിന്ന് തന്നെ ടെസ്റ്റ് നടത്തുന്നതിനെയും ആശുപത്രിയിൽ നിന്ന് മരുന്നുകൾ വാങ്ങിക്കാനും നിർദ്ദേശിക്കുന്ന ഡോക്ടർമാരെ ന്യായീകരിച്ചുകൊണ്ടാണ് ഡോക്ടർ സുൾഫി രംഗത്തു വന്നത്. ആരോപണങ്ങൾ ഒന്നിന് പിന്നാലെ ഒന്നൊന്നായി തന്നെ ലംഘിച്ചുകൊണ്ടാണ് സുൾഫി മറുനാടനോട് പ്രതികരിച്ചത്. രോഗിക്ക് ടെസ്റ്റുകൾ നടത്തേണ്ടതുണ്ടെങ്കിൽ മരുന്നുകൾ വാങ്ങിക്കണമെന്നുണ്ടെങ്കിൽ ഒരു ഡോക്ടർ അതേ ആശുപത്രിയിൽ നിന്ന് തന്നെ അത് നടത്തണമെന്ന് പറഞ്ഞാൽ ആ ഡോക്ടറെ തെറ്റുപറയാൻ കഴിയില്ല. മരുന്നുകളെയും ലാബ് റെസ്റ്റുകളെക്കുറിച്ചും സങ്കീർണ്ണമായ സാഹചര്യങ്ങൾ നിലനിൽക്കുമ്പോൾ ഡോക്ടറുടെ തീരുമാനം തെറ്റെന്നു പറയാൻ ഒരിക്കലൂം കഴിയില്ല-സുൾഫി പറയുന്നു.\nഡോക്ടർമാരുടെ ഇത്തരം നിർദ്ദേശങ്ങളിൽ മനുഷ്യാവകാശ ലംഘനമുണ്ടെന്നു പറയാൻ കഴിയില്ല. ടെസ്റ്റുകൾ എഴുതുന്നത് ചികിത്സ നിശ്ചയിക്കാൻ വേണ്ടിയാണ്. ഇതേ ആശുപത്രിയിലെ ലാബിൽ നിന്ന് ടെസ്റ്റ് എടുക്കണമെന്നുള്ള ഡോക്ടറുടെ നിർദ്ദേശത്തെ തെറ്റ് എന്ന് വിശേഷിപ്പിക്കാൻ കഴിയില്ല. പക്ഷെ രോഗി ഞങ്ങൾക്ക് ഒരു ലാബിൽ നിന്ന് ടെസ്റ്റ് എടുക്കണം എന്ന് പറയുകയാണെങ്കിൽ അതിൽ അപാകതയില്ല. അത് രോഗിയുടെ ഇഷ്ടമാണ്. പക്ഷെ ഒരു ഡോക്ടറെ സംബന്ധിച്ചിടത്തോളം ലാബ് ഏതാണ് എന്ന് പ്രധാനമാണ്. ആ ലാബിലെ ടെസ്റ്റ് റിസൽട്ട് നോക്കിയാണ് ഡോക്ടർ രോഗ നിർണ്ണയം നടത്തുന്നത്. രോഗി പറയുന്ന ലാബ് ഒരു ക്വാളിഫൈഡ് ലാബ് ആണോ അവിടുത്തെ ടെക്നീഷ്യൻ ക്വാളിഫൈഡ് ആണോ ഉപകരണങ്ങൾ നിലവാരമുള്ളതാണോ എന്നൊക്കെ ഡോക്ടർക്ക് ആലോചിക്കേണ്ടതുണ്ട്.\nലാബുകളുടെ നിലവാരത്തിൽ സംശയങ്ങൾ ഉയരുന്നുണ്ട്\nഇത്തരം കാര്യങ്ങൾ പെർഫെക്ട് ആണെങ്കിൽ ഡോക്ടർക്ക് അത് അനുവദിക്കാം. പക്ഷെ ഇപ്പോൾ ഉയർന്ന വിവാദങ്ങളുടെ പശ്ചാത്തലത്തിൽ ലാബുകളുടെ നിലവാരം സംശയിക്കേണ്ട ആവശ്യമുണ്ട്. പല ലാബുകളെയും വിശ്വസിക്കാൻ കഴിയാത്ത അവസ്ഥയുണ്ട്. ഒരു ഡോക്ടർ ലാബുകളുടെ കാര്യത്തിൽ എ, ബി, സി, ഡി എന്നിവയിൽ എയിലോ ബിയിലോ എന്ന് പറയുന്നുണ്ടെങ്കിൽ അതാണ് അഭികാമ്യം. ഒരു ലാബ് ഡോക്ടർ നിർദ്ദേശിക്കുമ്പോൾ ആ ലാബിൽ നിന്ന് ഡോക്ടർക്ക് കമ്മീഷൻ ലഭിക്കുന്നുണ്ടോ എന്നതാണ് ഇതിൽ ഉയർന്നു വരുന്ന പ്രശ്‌നം. ഈ കാര്യത്തിൽ രോഗി ഡോക്ടറെ വിശ്വസിക്കുന്നതാണ് നല്ലത്. ഇതാണ് രോഗിയുടെ താത്പര്യങ്ങൾക്ക് കൂടുതൽ നല്ലത്. രോഗി ഈ ലാബിൽ നിന്ന് ചെയ്യണം എന്ന് പറയുമ്പോൾ ഡോക്ടർക്ക് ആലോചിക്കേണ്ടതുണ്ട് എന്ന് തന്നെയാണ് ഐഎംഎയും പറയുന്നത്. രോഗി മോശം ലാബിൽ പോയി രോഗം നിർണ്ണയം നടത്തിയാൽ ട്രീറ്റ്മെന്റിന്റെ കാര്യത്തിൽ വരുന്ന റിസ്‌ക്ക് രോഗി എടുക്കേണ്ടതായി വരും എന്ന് തന്നെയാണ് ഐഎംഎയും പറയുന്നത്.\nഡോക്ടർ പറഞ്ഞ ലാബ് ആണെങ്കിൽ അത് സംബന്ധമായ ചികിത്സകൾ തുടരുന്നതിൽ ഡോക്ടർക്ക് ബുദ്ധിമുട്ട് കാണില്ല. വിശ്വസിക്കാൻ കഴിയുന്ന ലാബിൽ മാത്രമേ ടെസ്റ്റ് നടത്താൻ ഡോക്ടർമാർ പറയുകയുള്ളൂ. അതിനാൽ രോഗി ഡോക്ടറെ വിശ്വസിക്കണം. ഫാർമസിയുടെ കാര്യവും ഇതുതന്നെ. വെളിയിൽ നിന്ന് മരുന്ന് വാങ്ങാം. പക്ഷെ ഇതേ ആശുപത്രിയിൽ തന്നെ മരുന്നുണ്ടെന്ന് ഡോക്ടർ പറയുകയാണെങ്കിൽ അതിലും തെറ്റ് കാണാൻ കഴിയില്ല. നല്ല കമ്പനിയുടെ നല്ല മരുന്നുകൾ ആണോ എന്ന് ഡോക്ടർക്ക് ഉറപ്പുവരുത്തേണ്ടി വരുന്നുണ്ട്. എമോക്സലിൻ ആന്റി ബയോട്ടിക് മരുന്നാണ്. ഈ മരുന്ന് വാങ്ങുമ്പോൾ ഏത് കമ്പനിയുടെ മരുന്ന് എന്നതും പ്രസക്തമാണ്. നൂറായിരം കമ്പനിക്കാർ ഈ മരുന്ന് നിർമ്മിക്കുന്നുണ്ട്. ഈ മരുന്നിന്റെ നല്ല ബ്രാൻഡ് ആശുപത്രി ഫാർമസിയിൽ ഉണ്ടായിരിക്കും. ഈ മരുന്ന് വാങ്ങാനാണ് ഡോക്ടർ പറയുന്നത്. ഇതിൽ തെറ്റ് കാണാനാവില്ല.\nമെഡിക്കൽ ഷോപ്പുകൾ നൽകുന്ന മരുന്നുകളെക്കുറിച്ച് ഗ്യാരണ്ടി പറയാൻ കഴിയില്ല. മരുന്നുകളുടെ ക്വാളിറ്റി തിരിച്ചറിയാനുള്ള സംവിധാനം ഇന്ത്യാ മഹാരാജ്യത്തില്ല. രണ്ടോ മൂന്നോ ശതമാനം മരുന്നുകൾ മാത്രമേ പരിശോധിച്ച് ക്വാളിറ്റി തിരിച്ചറിയുന്നുള്ളൂ. ഡോക്ടർമാർ നല്ല ക്വാളിറ്റിയുള്ള കമ്പനിയുടെ മരുന്നുകൾ വാങ്ങാനാണ് ആവശ്യപ്പെടുക. പക്ഷെ ഒരു ഫാര്മസിയിൽ നിന്നേ മരുന്ന് വാങ്ങുകയുള്ളൂ എന്ന് പറഞ്ഞാൽ അത് നിഷേധിക്കാൻ ഡോക്ടർക്ക് അവകാശമില്ല. പക്ഷെ റിസ്‌ക്ക് രോഗി എടുക്കേണ്ടതായി വരും. ക്വാളിറ്റിയാണ് പ്രധാനം. സിടി സ്‌കാൻ ചെയ്യുമ്പോൾ വരെ. അത് ഏത് കമ്പനിയുടെ മെഷീൻ എന്ന് കൂടി നോക്കേണ്ടി വരും. അതുകൊണ്ടെക്കെ തന്നെയാണ് ഡോക്ടർമാർ ഇത്തരം നിർദ്ദേശങ്ങൾ നടത്തുന്നത്. പക്ഷെ ഇതിലൊന്നും തന്നെ മനുഷ്യാവകാശ ലംഘനത്തിന്റെ പ്രശ്‌നങ്ങളില്ല-സുൾഫി പറയുന്നു.\_


മാഞ്ചസ്റ്റര് യുണൈറ്റഡിനെ തകര്‍ത്ത് ബേണ്‍ലി; ടോട്ടനത്തിനും ലെസ്റ്ററിനും ജയം | manchester united stunned by burnley - Malayalam MyKhel\n» മാഞ്ചസ്റ്റര് യുണൈറ്റഡിനെ തകര്‍ത്ത് ബേണ്‍ലി; ടോട്ടനത്തിനും ലെസ്റ്ററിനും ജയം\nUpdated: Thursday, January 23, 2020, 9:12 [IST]\nമാഞ്ചസ്റ്റര്: ഇംഗ്ലീഷ് പ്രീമിയര് ലീഗില് മാഞ്ചസ്റ്റര് യുണൈറ്റഡിനെ തോല്‍പ്പിച്ച് ബേണ്‍ലിയുടെ കുതിപ്പ്. എതിരില്ലാത്ത രണ്ട് ഗോളുകള്‍ക്കാണ് യുണൈറ്റഡ് സ്വന്തം മൈതാനത്ത് ബേണ്‍ലിയോട് അടിയറവ് പറഞ്ഞത്. അതേസമയം, ടോട്ടനവും ലെസ്റ്റര് സിറ്റിയും ജയം സ്വന്തമാക്കി. ലീഗില് 22 കളികളില്‍നിന്നും 64 പോയന്റുമായി ലിവര്‍പൂള് ലീഗില് ഒന്നാം സ്ഥാനത്ത് തുടരുമ്പോള് 24 കളികളില്‍നിന്നും 51 പോയന്റുള്ള മാഞ്ചസ്റ്റര് സിറ്റി രണ്ടാം സ്ഥാനത്താണ്.\nതുടരെ ആക്രമണങ്ങള് നടത്തിയ മാഞ്ചസ്റ്റര് യുണൈറ്റഡിനെ പ്രത്യാക്രമണത്തിലൂടെയാണ് ബേണ്‍ലി മറികടന്നത്. ക്രിസ് വുഡ്(39), റോഡ്രിഗസ്(56) എന്നിവര് വിജയികള്‍ക്കായി വലകുലുക്കി. മത്സരത്തില് 73 ശതമാനവും പന്ത് കൈവശംവെച്ചത് യുണൈറ്റഡാണ്. 24 തവണ ഗോള് ശ്രമവും7തവണ പോസ്റ്റ് ലക്ഷ്യമാക്കി ഷോട്ടുകള് പായിച്ചിട്ടും ആതിഥേയര്‍ക്ക് ഗോള് നേടാനായില്ല. ലിവര്‍പൂളിനെതിരെ തോറ്റതിന് പിന്നാലെയാണ് ലീഗില് മറ്റൊരു തോല്‍വികൂടി യുണൈറ്റഡ് ഏറ്റുവാങ്ങിയത്.\nടോട്ടനം 2-1ന് നോര്‍വിച്ച് സിറ്റിയെയാണ് തോല്‍പ്പിച്ചത്. ദലെ അലി(38), സണ് ഹെങ് മിന് (79) എന്നിവര് ടോട്ടനത്തിനായും ടീമു പുക്കി(70) നോര്‍വിച്ചിനായും ഗോള് നേടി. ലെസ്റ്റര് 4-1ന് വെസ്റ്റ്ഹാമിനേയും തോല്‍പ്പിച്ചു. ഹാര്‍വി ബാര്‍ണെസ്(24), പെരേര(45+5) അയോസി പെരസ്(81, 88) എന്നിവര് ലെസ്റ്ററിനായി ഗോള് കണ്ടെത്തിയപ്പോള് മാര്‍ക്ക് നോബിള്(50) വെസ്റ്റ് ഹാമിന്റെ ആശ്വാസഗോള് നേടി.\n21 min ago IPL 2021: പഞ്ചാബിനെ പൂട്ടി സിഎസ്‌കെ, മത്സരത്തില് വഴിത്തിരിവായ മൂന്ന് പ്രകടനങ്ങള് ഇതാ\n45 min ago IPL 2021: സിഎസ്‌കെ x പഞ്ചാബ്, നേട്ടങ്ങളുടെ നെറുകയില് ചഹാര്, മത്സരത്തിലെ റെക്കോഡുകളിതാ\nStory first published: Thursday, January 23, 2020, 9:09 [IST]


Friday 27 October 2017 3:39 pm IST\nകല്‍പ്പറ്റ: പാവപ്പെട്ട കുടുംബത്തിന്റെ ഭൂമി അന്യായമായി പിടിച്ചെടുത്തത് ശരിയാണെന്ന് സമര്‍ത്ഥിക്കാന് നിയമസഭയെയും മന്ത്രിയെയും തെറ്റിദ്ധരിപ്പിച്ച വനംവകുപ്പ് ഉദ്യോഗസ്ഥന് എതിരായ നടപടി പൊതുഭരണവകുപ്പ് ഉപേക്ഷിച്ചു. അതേ സമയം നീതിക്കുവേണ്ടിയുള്ള കുടുംബത്തിന്റെ അലച്ചില് തുടരുന്നു.\nതൊണ്ടര്‍നാട് വില്ലേജിലെ കാഞ്ഞിരത്തിനാല് കുടുംബത്തിന്റെ 12 ഏക്കര് ഭൂമി പിടിച്ചെടുത്ത സംഭവത്തില് വിജിലന്‍സ് റിപ്പോര്‍ട്ടില് പ്രതിസ്ഥാനത്തുള്ള ഐ.എഫ്.എസ്. ഉദ്യോഗസ്ഥനായ ഇ. പ്രദീപ്കുമാറിനെതിരായ നടപടിയാണ് പൊതുഭരണവകുപ്പ് ഉപേക്ഷിച്ചത്.\nകാഞ്ഞിരത്തിനാല് കുടുംബം 1967ല് വില കൊടുത്തു വാങ്ങിയ വനംവകുപ്പ് 1976ലാണ് പിടിച്ചെടുത്തത്. മുന് നോര്‍ത്ത് വയനാട് ഡെപ്യൂട്ടി ഫോറസ്റ്റ് കണ്‍സര്‍വേറ്ററായിരുന്നു ഇ. പ്രദീപ്കുമാര്. വിജിലന്‍സ് ആന്‍ഡ് ആന്റി കറപ്ഷന് ബ്യൂറോ കോഴിക്കോട് നേര്‍ത്തേണ് റെയ്ഞ്ച് സൂപ്രണ്ട് ടി. ശ്രീശുകന് 2009ല് കാഞ്ഞിരത്തിനാല് ഭൂമി സംബന്ധിച്ച് അന്വേഷണം നടത്തി വിജിലന്‍സ് ഡയറക്ടര്‍ക്ക് നല്‍കിയ റിപ്പോര്‍ട്ടില് പ്രദീപ്കുമാറിന്റെ തെറ്റായ നടപടികള് പരാമര്‍ശിക്കുന്നുണ്ട്. തെറ്റായ വിവരങ്ങള് നല്‍കിയതിന് ഡെപ്യൂട്ടി ഫോറസ്റ്റ് കണ്‍സര്‍വേറ്റര്‍ക്കെതിരേ നടപടി എടുക്കണമെന്നും യഥാര്‍ത്ഥത്തില് മറ്റൊരു ഭൂമി വനമായി ഏറ്റെടുക്കേണ്ടതിനു പകരം വനംവകുപ്പ് തെറ്റായി കാഞ്ഞിരത്തിനാല് ജോര്‍ജിന്റെ ഭൂമി പിടിച്ചെടുക്കുകയായിരുന്നും വിജിലന്‍സ് റിപ്പോര്‍ട്ടില് പറയുന്നു.\nഇതേ തുടര്‍ന്ന് കുറ്റക്കാര്‍ക്കെതിരേ നടപടി സ്വീകരിക്കുന്നതിന്\nപൊതുഭരണം, റവന്യൂ, വനം-വന്യജീവി വകുപ്പുകള്‍ക്ക് വിജിലന്‍സ് ഡയറക്ടര് നിര്‍ദേശം നല്‍കിയിരുന്നു. ഇതില് പൊതുഭരണവകുപ്പാണ് പ്രദീപ്കുമാറിനെതിരായ അച്ചടക്ക നടപടി ഉപേക്ഷിച്ചത്. ഭാവിയില് നിയമസഭാ ചോദ്യങ്ങള്‍ക്ക് മറുപടി നല്‍കുമ്പോള് കൂടുതല് ശ്രദ്ധിക്കണമെന്ന താക്കീതോടെ നടപടി അവസാനിപ്പിച്ചുവെന്നും വിവരാവകാശ ചോദ്യത്തിനുള്ള മറുപടിയില് പറയുന്നു.\nഭൂമി പിടിച്ചെടുത്തതില് വനംവകുപ്പിന് തെറ്റ് പറ്റിയെന്ന് വിവിധ അന്വേഷണ റിപ്പോര്‍ട്ടുകള് വ്യക്തമാക്കിയിട്ടും കാഞ്ഞിരത്തിനാല് കുടുംബത്തിന് നീതി ലഭ്യമാക്കാന് സര്‍ക്കാര് ഇതുവരെ തയാറായിട്ടില്ല. വിജിലന്‍സ് റിപ്പോര്‍ട്ടില് പറയുന്ന കാര്യങ്ങളാണ് മുന് വയനാട് സബ് കലക്ടര് ശീറാം സാംബശിവറാവുവും അന്വേഷണത്തില് കണ്ടെത്തിയത്.\nകാഞ്ഞിരത്തിനാല് കുടുംബം അവകാശവാദം ഉന്നയിക്കുന്ന സ്ഥലം എംപിപിഎഫ് നിയമത്തിന്റെ പരിധിയില് വരുന്നതാണെന്ന് സ്ഥാപിക്കുന്ന രേഖകള് ഒന്നുംതന്നെ വനം വകുപ്പിന്റെ പക്കലില്ല. 1971നു മുമ്പേ ഭൂമിയില് കൃഷി ഉണ്ടായിരുന്നു. എന്നാല് ഉദ്യോഗസ്ഥര് വിവിധ ഘട്ടങ്ങളില് തെറ്റായി നല്‍കിയ വിവരങ്ങള് കാഞ്ഞിരത്തിനാല് കുടുംബത്തിനു 1977നു മുമ്പുള്ള ചെറുകിട വനം കൈയേറ്റങ്ങള് സാധുവാക്കുന്ന 1993ലെ കേരള ലാന്‍ഡ് അസൈന്‍മെന്റ് നിയമത്തിന്റെ ആനകൂല്യങ്ങള് നഷ്ടമാകുന്നതിന് ഇടയാക്കിയെന്നും സബ് കലക്ടറുടെ റിപ്പോര്‍ട്ടില് പറയുന്നു.\nതങ്ങള്‍ക്കെതിരായ വിധിക്കെതിരേ കാഞ്ഞിരത്തിനാല് കുടുംബ നല്‍കിയ കേസില്\nസത്യാവസ്ഥ കോടതിയെ ബോധിപ്പിക്കാന് സര്‍ക്കാര് ഇതുവരെ തയാറായിട്ടില്ല.\nകാഞ്ഞിരത്തിനാല് കുടുംബത്തിന്റെ ഭൂമി : സബ് കളക്ടറുടെ റിപ്പോര്‍ട്ട് നല്‍കി\nകാഞ്ഞിരത്തിനാല് ഭൂ വിഷയം: രാപകല് ഉപവാസ സമരം ഇന്ന്(ചൊവ്വാഴ്ച)\nകളക്ടറേറ്റ് ബസാര് പൗരസമിതിയുടെ നേതൃത്വത്തില് നിരാഹര സമരം


ഗോപി സുന്ദറിന്റെ ക്രിസ്മസ് കരോൾ ഗാനം മഞ്ജു വാര്യർ പുറത്തിറക്കി\nPosted by Arunima S, 24 Dec, 2020\nഉണ്ണീശോ... എന്ന ഗോപി സുന്ദറിന്റെ ക്രിസ്മസ് കരോൾ ഗാനം പ്രശസ്ത സിനിമാ താരമായ മഞ്ജു വാര്യർ പുറത്തിറക്കി. ഗോപി സുന്ദറും ഹരിനാരായണനും ആദ്യമായി ഒരുമിച്ചൊരുക്കുന്ന ക്രിസ്മസ് കരോൾ വീഡിയോ ഗാനം കൂടിയാണിത് എന്ന പ്രത്യേകതയുമുണ്ട്.\nപുതുതലമുറയിലെ വളർന്നു വരുന്ന ഗായികയായ മെറിൽ ആൻ മാത്യുവിനൊപ്പം പ്രശസ്ത ഗായകരായ സിയ ഉൽ ഹഖ്, അക്ബർ ഖാൻ, സുജയ് മോഹൻ എന്നിവർ ചേർന്നാണ് ഗാനം ആലപിച്ചിരിക്കുന്നത്. ദേശി രാഗ് എന്ന ഗാനത്തിലൂടെ ശ്രദ്ധേയയായി മാറിയ മെറിൽ ആദ്യമായി ഗോപി സുന്ദറിന്റെ ഈണത്തിൽ പാടുന്നു എന്ന പ്രത്യേകതയും ഈ ഗാനത്തിനുണ്ട്.\nതിരുപ്പിറവിയുടെ വാഴ്ത്തൽ മാത്രമല്ല തിരിച്ചു പിടിക്കലിന്റെയും പ്രതീക്ഷയുടെയും ഗാനം കൂടിയാണ് ഉണ്ണീശോ. നമുക്ക് നഷ്ടപ്പെട്ട കണ്ണീർക്കാലങ്ങളുടെയും, വറുതികളുടെയും അപ്പുറം പ്രതീക്ഷയുടെ ഒരു കിരണമുണ്ട്. ഒലീവിലയിൽ നിന്നിറ്റു വീഴുന്ന മഞ്ഞുതുള്ളി പോലെയുള്ള സ്‌നേഹവുമുണ്ടെന്നോർമിപ്പിക്കുക കൂടിയാണ് ഈ ഗാനം.\nഖത്തർ ദോഹയിലെ ബിർള പബ്ലിക് സ്‌കൂളിലെ ആറാം ക്ലാസുകാരിയാണ് മെറിൽ ആൻ മാത്യു. കണ്ണൂർ ആലക്കോട് അറക്കൽ മനോജ് മാത്യു-നിഷ വർഗീസ് ദമ്പതികളുടെ മകളാണ് മെറിൽ . പ്രശസ്ത സംഗീതാധ്യാപകരായ ശങ്കർ ദാസിന്റെയും അഭിലാഷിന്റേയും കീഴിൽ കർണാടിക് വെസ്‌റ്റേൺ സംഗീതം അഭ്യസിക്കുന്ന കൊച്ചു ഗായിക നിരവധി ആൽബങ്ങളിലും സ്‌റ്റേജ് ഷോകളിലും മുൻപ് പാടിയിട്ടുണ്ട്.\nഗോപിസുന്ദർ മ്യൂസിക് കമ്പനി നിർമ്മിക്കുന്ന ഈ വീഡിയോ ആൽബത്തിന്റെ ആശയവും സംവിധാനവും യൂസഫ് ലെൻസ്മാന്റെതാണ്. സോഷ്യൽ മീഡിയയിലൂടെ വൈറൽ താരങ്ങളായ ബൈസി ഭാസി, ഇവാനിയ നാഷ് എന്നിവരും ഈ വീഡിയോ ആൽബത്തിലൂടെ ശ്രദ്ധേയ വേഷങ്ങളിലെത്തുന്നുണ്ട്. ശ്രീജിത്ത് ഡാൻസ് സിറ്റി കൊറിയോഗ്രാഫി നിർവഹിക്കുമ്പോൾ ക്യാമറ യൂസഫ് ലെൻസ്മാൻ, മോഹൻ പുതുശ്ശേരി, അൻസൂർ. എഡിറ്റർ- രഞ്ജിത്ത് ടച്ച്‌റിവർ, പ്രൊജക്റ്റ് ഡിസൈനർ- ഷംസി തിരൂർ. പ്രൊജക്റ്റ് മാനേജർ- ഷൈൻ റായംസ്. പ്രൊജക്റ്റ് കോർഡിനേറ്റർ- ശിഹാബ് അലി. പിആർഒ- എ.എസ് ദിനേശ് എന്നിവ നിർവഹിക്കുന്നു.\nപുറത്തിറങ്ങി മണിക്കൂറുകൾക്കുള്ളിൽ തന്നെ മികച്ച അഭിപ്രായങ്ങളാണ് ഈ ഗാനത്തിന് ലഭിച്ചിട്ടുള്ളത്.ഏതൊരു ആഘോഷങ്ങൾക്കിടയിലും എത്ര പ്രതിസന്ധികൾക്കിടയിലാണെങ്കിലും നമ്മൾ ഓർമിക്കപ്പെടേണ്ട മാനുഷിക സന്ദേശം ഈ ഗാനത്തിലുണ്ടെന്നുള്ള പ്രതേകത ഈ ഗാനത്തെ ശ്രദ്ധേയമാക്കുന്നു.


July 13, 2012 സനാതനം\nആധുനികകേരളം കണ്ട അപ്രതിമനായ ഋഷീശ്വരനാണ് ശ്രീചട്ടമ്പിസ്വാമികള്. സനാതനധര്‍മ്മത്തിന്റെ അമൂല്യങ്ങളായ സന്ദേശങ്ങളെ പൂര്‍വ്വാധികം തേജസോടെ പ്രസരിപ്പിക്കുകയായിരുന്നു അദ്ദേഹത്തിന്റെ ജീവിതലക്ഷ്യം. നിരന്തരമായ തീവ്ര തപസിലൂടെയും സാധനയിലൂടെയും നേടിയെടുത്ത സിദ്ധികള് മൂലം അദ്ദേഹം കേരളീയരുടെ ആദ്ധ്യാത്മക ഗുരുവായി മാറി.\n1029 ചിങ്ങമാസം 2-ാം തീയതി ഭരണി നക്ഷത്രത്തിലാണ് ചട്ടമ്പിസ്വാമികള് ഭൂജാതനായത്. തിരുവനന്തപുരത്തിനടുത്തുള്ള കൊല്ലൂര് ഗ്രാമത്തില് താമരശ്ശേരി ഇല്ലത്ത് വാസുദേവന് നമ്പൂതിരിയും ഉള്ളൂര്‍കോട്ട് കുടുംബത്തിലെ നങ്ങമ്മപ്പിള്ളയുമാണ് മാതാപിതാക്കള്. കുഞ്ഞന് എന്നും അയ്യപ്പന് എന്നുമാണ് ചെറുപ്പത്തില് അദ്ദേഹത്തെ വിളിച്ചിരുന്നത്. ദരിദ്രകുടുംബമായിരുന്നതിനാല് ഔപചാരിക വിദ്യാഭ്യാസത്തിനുള്ള ഭാഗ്യം ലഭിച്ചില്ല.\nകൗമാരത്തിലേക്ക് കാലൂന്നിയപ്പോഴാണ് ആരുടെയൊക്കെയോ സഹായത്താല്, പേട്ടയില് രാമന്‍പിളള ആശാന്റെ അടുക്കല് സംസ്‌കൃതവും സംഗീതവും അഭ്യസിക്കാനെത്തിച്ചേര്‍ന്നത്. ക്ലാസിലെ ചട്ടമ്പിയായി കുഞ്ഞന്‍പിള്ളയെ തിരഞ്ഞെടുത്തു. അന്നുമുതലാണ് കുഞ്ഞന്‍പിള്ള ചട്ടമ്പി എന്ന പ്രചാരത്തിലായത്. സാമ്പത്തികക്ലേശം മൂലം പഠനം തുടരാനായില്ല. ഒരു ജോലി കണ്ടെത്തിയേ പറ്റൂ എന്നായി. അങ്ങനെയിരിക്കെയാണ് കൊല്ലൂര് മഠത്തിലെ കണക്കപ്പിള്ളയായി ഉദ്യോഗം ലഭിച്ചത്. മഠത്തിലെ കുട്ടികളെ പഠിപ്പിക്കാന് വന്ന പണ്ഡിതനില് നിന്ന് സംസ്‌കൃതമഭ്യസിക്കാനുള്ള ഭാഗ്യമുണ്ടായി.\nസംസ്‌കൃതഭാഷയുമായുള്ള പരിചയം, അദ്ദേഹത്തിന്റെ സഹജമായുള്ള വിജ്ഞാനതൃഷ്ണയെ പതിന്മടങ്ങു വര്‍ദ്ധിപ്പിച്ചു. അതിനെ ശമിപ്പിക്കാനായി നിരവധി ഗ്രന്ഥങ്ങള് വായിക്കുകയും പഠിക്കുകയും ചെയ്തു. പഴയ തറവാടുകുളിലെ ഗ്രന്ഥപ്പുരകളില് വെളിച്ചം തട്ടാതെകിടന്ന അമൂല്യങ്ങളായ താളിയോലകളും മറ്റും അദ്ദേഹം ഹൃദസ്ഥമാക്കി. കാവ്യം, ശാസ്ത്രം, തര്‍ക്കം, വേദാന്തം എന്നീ വിജ്ഞാന ശാഖകളിലൊക്കെ പ്രാവീണ്യം നേടി.\nദൈനംദിന ജീവിത പ്രശ്‌നങ്ങള് വീണ്ടും അദ്ദേഹത്തെ അലട്ടിക്കൊണ്ടിരുന്നു. വിജ്ഞാനദാഹം തീര്‍ക്കുന്നിതനോടൊപ്പം വിശപ്പടക്കുന്നതിലുള്ള യത്‌നത്തിലും ഏര്‍പ്പെടേണ്ടയിരുന്നു. കൂലിവേലക്കാരനായും കണക്കെഴുത്തുകാരനായും ആധാരമെഴുത്തുകാരനായും വക്കീല് ഗുമസ്തനായുമൊക്കെ പണിയെടുക്കേണ്ടിവന്നു. പക്ഷെ, അവിടെയൊന്നും ഉറച്ചു നില്‍ക്കാനായില്ല. അസ്വസ്തമായ മനസ് എന്തിനോ വേണ്ടി ഉഴലുകയായിരുന്നു. അമ്മയുടെ നിര്യാണശേഷം, വീടുമായുണ്ടായിരുന്ന ബന്ധത്തെ പൂര്‍ണ്ണമായി വിച്ഛേദിക്കുകയും ചെയ്തു.\nസമൂഹത്തില് നിലവിലിരുന്ന അന്ധവിശ്വാസങ്ങളെയും അനാചാരങ്ങളെയും ഇല്ലാതാക്കാനുള്ള പ്രവര്‍ത്തനങ്ങളിലാണ് അദ്ദേഹം ആദ്യം ഏര്‍പ്പെട്ടത്. സനാതതന ധര്‍മ്മത്തിനു സംഭവിച്ചുകൊണ്ടിരുന്ന അപചയങ്ങളും അദ്ദേഹത്തിന്റെ മനസിനെ വ്രണപ്പെടുത്തിക്കൊണ്ടിരുന്നു. കര്‍മ്മത്തിന്റെ കുരുക്ഷേത്രത്തിലേക്ക് പാഞ്ചജന്യവും മുഴക്കി, സ്വാമികള് കാലെടുത്തുവച്ചും നവോത്ഥാനത്തിന്റെ കാഹളധ്വനി ഹിന്ദു സമുദായത്തെ ആകെയൊന്നുണര്‍ത്തി.\nസ്വസമുദായാംഗങ്ങളില് ഗുപ്തമായി കിടന്നിരുന്ന വീര്യത്തെ തൊട്ടുണര്‍ത്താനായിരുന്നു അദ്യത്തെ ശ്രമം. ബ്രാഹ്മണരുടെ പരിചാരകന്മാര് എന്ന സ്ഥാനമേ അന്നുവരെ നായന്‍മാര്‍ക്കുണ്ടായിരുന്നുള്ളൂ. ആ ദാസ്യമനോഭാവവും അപകര്‍ഷതാബോധവും നായര്‍സമുദായത്തെ ജഡവും ജീര്‍ണ്ണവുമാക്കിക്കൊണ്ടിരുന്ന കാലഘട്ടമായിരുന്നു അത്. അടിമത്തത്തിന്റെ ഈ കാല്‍ച്ചങ്ങലയെ പൊട്ടിച്ചെറിയാന് ചട്ടമ്പിസ്വാമികളാണ് നായര് സമുദായത്തെ പ്രേരിപ്പിച്ചത്.\nസ്വാമിയുടെ ‘പ്രാചീന മലയാളം’ എന്ന കൃതിയിലെ അപൂര്‍വ്വമായ കണ്ടെത്തലുകളും കാഴ്ചപ്പാടുകളുമാണ് ഒരു സാമൂഹിക സാംസ്‌കാരിക നവോത്ഥാനത്തിനിവിടെ കളമൊരുക്കിയത്. കേരളം, പരശുരാമന് നിര്‍മ്മിച്ച് ബ്രഹ്മണര്‍ക്ക് ഇഷ്ടദാനമായി കൊടുത്തതാണെന്ന ഐതിഹ്യകഥയെ, യുക്തിയുടെയും ചരിത്രവസ്തുതകളുടെയും അടിസ്ഥാനത്തില് അദ്ദേഹം നിരാകരിച്ചു. കേരളത്തിലെ ആദിമനിവാസികള് ദ്രാവിഡരാണെന്നും നായന്മാരും അതിലുള്‍പ്പെടുമെന്നും അതിപ്രാചീനമായ സാംസ്‌ക്കാരിക പാരമ്പര്യത്തിനുടമകളവരെന്നും സ്വാമി സ്ഥാപിച്ചു. നായന്മാര് നായകന്മാരാണെന്ന ഭാഷ്യം, ആലസ്യത്തിലാണ്ടുകിടന്ന സമുദായാംഗങ്ങള്‍ക്ക് ഉണര്‍വും ഉത്തേജനവുമേകി.\n‘ശുദ്രമാക്ഷരസംയുക്തം ദൂരതഃ പരിവര്‍ജ്ജയേല്’ എന്ന ചൊല്ലിന്റെ നിരര്‍ത്ഥതയെ തുറന്നുകാണിച്ച മഹര്‍ഷിവര്യനായിരുന്നു ചട്ടമ്പിസ്വാമികള്. ആദ്ധ്യാത്മികജ്ഞാനം ആഹാരംപോലെ ആര്‍ക്കും അത്യന്താപേക്ഷിതമാകയാല് അതു നിഷേധിക്കുന്ന ഏതൊരു ശക്തിയോടും പൊരുതാന് ഓരോ മനുഷ്യനും ബാദ്ധ്യസ്ഥാനാണെന്ന് അദ്ദേഹം ഉല്‍ബോധിപ്പിച്ചു. ഈ ലക്ഷ്യസാക്ഷാല്‍ക്കാരത്തിനുവേണ്ടിയാണ് ‘വേദാധികാരനിരൂപണം’ എന്ന ഗ്രന്ഥം രചിച്ചത്. വേദം പഠിക്കാനുള്ള ആരുടേയും ആഗ്രഹത്തെ മറ്റാര്‍ക്കും തടയാനാവില്ല. അതിനുള്ള അവകാശവും അധികാരവും ആര്‍ക്കുമില്ല. അതു മനുഷ്യരുടെ മൗലികാവകാശമാണ്.\nബ്രാഹ്മണര്‍ക്കുമാത്രമല്ല ക്ഷത്രിയര്‍ക്കും വൈശ്യര്‍ക്കും ശൂദ്രര്‍ക്കുമെല്ലാം വേദാഭ്യാസത്തിലും അനുഷ്ഠാനങ്ങളിലും ഏര്‍പ്പെടാമെന്ന് പ്രാചീനഗ്രന്ഥങ്ങളെ ഉദ്ധരിച്ചുകൊണ്ട് അദ്ദേഹം സ്ഥാപിക്കുന്നുണ്ട്. വേദങ്ങള് അപൗരുഷേയങ്ങളാണെന്ന സിദ്ധാന്തത്തെയും സ്വാമി നിരാകരിക്കുന്നു. അവ മനുഷ്യനിര്‍മ്മിതങ്ങള്‍തന്നെ. നിരന്തരമായ ഏകാന്തധ്യാനത്തിലൂടെ ഋഷിമാര് ദര്‍ശിച്ച സനാതനസത്യങ്ങളാണവ. മാനവരാശിയുടെ പൊതുസ്വത്താണത്. ആര്‍ക്കും കുത്തക അവകാശപ്പെടാനാവുകയില്ല.\n‘അഹിംസാ പരമോ ധര്‍മ്മഃ’ എന്ന ചിന്തനസൂക്തത്തെ അടിവരയിട്ടു പറയുവാനും ലളിതമായി വ്യാഖ്യാനിക്കാനുമാണ് ‘ജീവകാരുണ്യ പദ്ധതി’ എഴുതിയത്. അഹിംസയുടെ കാര്യത്തില് ചട്ടമ്പിസ്വാമികള് ഒരഭിനവ ബുദ്ധന് തന്നെയായിരുന്നു. ചിലക്ഷേത്രങ്ങളില് നടന്നിരുന്ന ജന്തുബലിയെ അദ്ദേഹം നിര്‍ദാക്ഷണ്യം എതിര്‍ത്തു. പക്ഷിമൃഗാദികളെ ഭക്ഷിക്കുന്നതിനോടും തികഞ്ഞ വിയോജിപ്പായിരുന്നു. പ്രകൃതി വിരുദ്ധമായ ഒരു നടപടിയായിട്ടാണ് ഹിംസയെ അദ്ദേഹം വിലയിരുത്തിയത്. പാമ്പ്, പട്ടി തുടങ്ങിയ ജന്തുജാലങ്ങളോട് സ്വാമിക്കുണ്ടായിരുന്ന സവിശേഷപരിഗണന പല ജീവിതചരിത്രകാരന്മാരും എടുത്തു പറഞ്ഞിട്ടുണ്ട്. പരിസ്ഥിതിയെക്കുറിച്ചുള്ള സൂക്ഷ്മബോധം അദ്ദേഹത്തിനുണ്ടായിരുന്നു.\nതമിഴിലെ സുപ്രസിദ്ധമായ വേദാന്തകൃതികള്‍ക്ക് സ്വാമി നല്‍കിയ തര്‍ജമയാണ് ‘നിജാനന്ദവിലാസം’. ഗുരുശിഷ്യസംവാദ രൂപത്തിലാണ്, ഗഹനമായ വേദാന്തസിദ്ധാന്തങ്ങളെ ഈ ഗ്രന്ഥത്തില് അവതരിപ്പിച്ചിരിക്കുന്നത്. അപാരപാണ്ഡിത്യമുണ്ടാിരുന്ന ഒരു ചരിത്ര ഗവേഷകന് കൂടിയായിരുന്ന സ്വാമിജി ‘ആദിഭാഷ’ എന്ന പ്രൗഢപ്രബന്ധത്തില് വിപ്ലവാത്മകങ്ങളായ പല നിഗമനങ്ങളിലും അദ്ദേഹം എത്തിച്ചേര്‍ന്നിട്ടുണ്ട്. കേരളത്തിലെ ദേശനാമങ്ങളെയും സ്വാമി പഠനവിഷയമാക്കിയിട്ടുണ്ട്. ഭജനഗാനങ്ങള്, കീര്‍ത്തനങ്ങള്, ഒറ്റശ്ലോകങ്ങള് എന്നിവയും രചിച്ചിട്ടുണ്ട്. അദൈ്വതചിന്താപദ്ധതി, ചിദാകാശലയം, അദൈ്വതപഞ്ജരം, ക്രിസ്തുമതസാരം, ക്രിസ്തുമതച്ഛേദം ബ്രഹ്മതത്വനിര്‍ഭാസം, വേദാന്തസാരം, മോക്ഷപ്രദീപഖണ്ഡനം തുടങ്ങിയവയും സ്വാമിയുടെ പ്രസിദ്ധകൃതികളാണ്.\nസര്‍വ്വകലാവല്ലഭനും സര്‍വ്വമതസാരഗ്രാഹിയുമായിരുന്നു ചട്ടമ്പിസ്വാമികള്. ഗീതം, വാദ്യം, ചിത്രകല, ഹഠയോഗം, ആയൂര്‍വേദം, മര്‍മ്മചികിത്സ, പക്ഷിമൃഗാദികളെ അടക്കിനിര്‍ത്തല് തുടങ്ങിയവയില് നിഷ്ണതനായിരുന്നു അദ്ദേഹം.\nബൈബിള് ആമൂലാഗ്രം പഠിച്ച്, ക്രിസ്തുമതത്ത്വങ്ങളെക്കുറിച്ച് അഗാധജ്ഞാനമര്‍ജിക്കാനും സ്വാമിക്കു കഴിഞ്ഞു. അതിന്റെ ഫലമാണ് ‘ക്രിസ്തുമതസാരം’ എന്ന കൃതി. അക്കാലത്തെ പാതിരിമാരും മിഷണറിമാരും ഹിന്ദുമതതത്വങ്ങളെ അവഹേളിക്കുന്നതും പരിഹസിക്കുന്നതും പക്ഷെ, കണ്ടില്ലെന്നു നടിക്കാന് സാനതനധര്‍മ്മത്തിന്റെ വക്താവും പ്രയോക്താവുമായ അദ്ദേഹത്തിനു കഴിഞ്ഞില്ല. മഹാക്ഷേത്രങ്ങളുടെ മുമ്പില്‍നിന്ന് ‘പാപികളേ, വിഗ്രഹാരാധികളേ’ എന്നു വിളിച്ചവര്‍ക്കു മറുപടി കൊടുക്കാതിരിക്കാന് അദ്ദേഹത്തിനായില്ല. അങ്ങനെയാണ് ക്രിസ്തുമതച്ഛേദം എഴുതേണ്ടിവന്നത്. ബൈബിളിലെ ചില യുക്തിഭംഗങ്ങളെയും വൈരുദ്ധ്യങ്ങളെയുമാണ് ഇതില് ചൂണ്ടിക്കാണിച്ചിരിക്കുന്നത്. തമിഴ്‌നാട്ടില് വെച്ച് ഒരു മുസ്ലീം പണ്ഡിതന്റെ സഹായത്തോടെ, ഇസ്ലാംമത സിദ്ധാന്തങ്ങളെക്കുറിച്ച് മനസിലാക്കാനും സ്വാമിക്കു കഴിഞ്ഞിരുന്നു.\n‘ഏകം സദ്വിപ്രാ ബഹുധാ വദന്തി’ സത്യം ഒന്നുമാത്രം പണ്ഡിതന്മാര് അതിനെ പലതായി വ്യവഹരിക്കുന്നു എന്ന ഋഗ്വേദസൂക്തത്തില് അദ്ദേഹം വിശ്വസിച്ചിരുന്നു. ബഹുദൈവവിശ്വാസത്തെ സ്വാമി നിരസിച്ചു. ഏകയോഗക്ഷേമമായിരുന്നു ആ ആര്‍ഷദാസന്റെ ലക്ഷ്യം.\nചട്ടമ്പിസ്വാമികളും ശ്രീനാരായണ ഗുരുവും തമ്മില് അഗാധസ്പര്‍ശിയായ ആത്മബന്ധം പുലര്‍ത്തിയിരുന്നു. അവരിരുവരും അവധൂതന്മാരായി സഞ്ചരിച്ചിരുന്നു. ശ്രീനാരായണനെ തൈക്കാട് അയ്യാവുമായി പരിചയപ്പെടുത്തിയത് ചട്ടമ്പിസ്വാമികളാണ്. അയ്യാവില് നിന്നാണ് ഇരുവരും യോഗമുറകള് അഭ്യസിച്ചത്. ചട്ടമ്പിസ്വാമികളെ ഗുരുതുല്യനായാണ് ഗുരുദേവന് പരിഗണിച്ചരുന്നത്. അവര് കത്തിടപാടുകളും നടത്തിയിട്ടുണ്ട്. സമാധിയടുക്കാറായ ചട്ടമ്പിസ്വാമികളെ കാണാന് ശ്രീനാരായണ ഗുരു വന്നിരുന്നു. സ്വാമിയുടെ അസാധാരണങ്ങളും അമാനുഷികങ്ങളുമായ കഴിവുകളെ പ്രകീര്‍ത്തിക്കുന്ന ഏതാനും ശ്ലോകങ്ങളും ഗുരുദേവന് രചിച്ചിട്ടുണ്ട്.\nസര്‍വ്വകലാവല്ലഭനും സര്‍വ്വമതസാരഗ്രാഹിയും സര്‍വശാസ്ത്രപാരംഗതനുമായതുകൊണ്ടാണ്, ,സ്വാമികള്‍ക്ക് വിദ്യാധിരാജന് എന്ന നാമം ലഭിച്ചത്. സ്വാമിയുടെ സന്യാസിമാര്‍ഗത്തെ അവലംബിക്കുന്നവരെ തീര്‍ത്ഥപാദസമ്പ്രദായക്കാര് എന്നാണു പറയുക. തിരുവനന്തപുരം, വാഴൂര്, എഴുമറ്റൂര് തുടങ്ങിയ സ്ഥലങ്ങളില് തീര്‍ത്ഥപാദസന്യാസാശ്രമങ്ങളുണ്ട്. പ്രസിദ്ധമായ ചെറുകോല്‍പുഴ ഹിന്ദുമതപരിഷത്ത് ചട്ടമ്പിസ്വാമികളുടെ സ്മരണയോടെയാണ് നടത്തിവരുന്നത്.\n1068ല് സ്വാമി വിവേകാനന്ദനെ കണ്ടു സംസാരിക്കാനുള്ള ഭാഗ്യവും ചട്ടമ്പിസ്വാമികള്‍ക്കുണ്ടായി. സംസ്‌കൃതഭാഷയിലാണ് അവര് സംസാരിച്ചത്. പരസ്പരസ്‌നേഹവും ബഹുമാനവും ആ യോഗിവര്യന്മാരുടെ സംവാദത്തില് നിറഞ്ഞുനിന്നിരുന്നു. ചിന്മുദ്രകാണിച്ച് വിവേകാനന്ദ സ്വാമിയെ വിസ്മയിപ്പിക്കാന് ചട്ടമ്പിസ്വാമികള്‍ക്കു കഴിഞ്ഞു. ‘ഞാന് കേരളത്തില് ഒരു അതുഭതു പ്രതിഭാശാലിയെ കണ്ടു’ എന്ന് പില്‍ക്കാലത്ത് വിവേകാനന്ദ സ്വാമി പറഞ്ഞത് ശ്രീ ചട്ടമ്പിസ്വാമിയെക്കുറിച്ചായിരുന്നു!\nകൊല്ലൂര് ക്ഷേത്രത്തിലെ ധ്യാനശീലനായിരുന്ന ഒരവധൂതസന്യാസിയില് നിന്നു ലഭിച്ച സുബ്രഹ്മണ്യമന്ത്രമാണ്, കുഞ്ഞന്‍പിള്ളയിലെ ആധ്യാത്മിക തേജസിനെ ഉജ്ജ്വലിപ്പിച്ചതെന്നു വിശ്വസിക്കപ്പെടുന്നു. തൈക്കാട്ട് അയ്യാവ്, സ്വാമിനാഥദേശികന്, സുബ്ബയാ ജടാപാഠി, ആത്മാനന്ദസ്വാമി എന്നീ ഗുരുക്കന്മാരില് നിന്ന് വേദോപനിഷത്തുകളും പുരാണേതിഹാസങ്ങളും ഷ്ടദര്‍ശനങ്ങളുമെല്ലാം പഠിച്ചു. ജീവിതത്തിന്റെ പൊരുള്‍തേടി ദേശാന്തരങ്ങളില് സഞ്ചരിച്ചു. ബഹുഭാഷാപാണ്ഡിത്യവും ഉണ്ടായിരുന്നു. സന്യാസിമാര് സാധാരണ ധരിക്കുന്ന കാവിവസ്ത്രം അദ്ദേഹം ഉപയോഗിച്ചില്ല. ശുഭ്രവസ്ത്രത്തോടായിരുന്നു താല്‍പര്യം. വേദികളില്‍നിന്ന് പ്രസംഗിക്കുന്നതിനോടും യോജിപ്പില്ലായിരുന്നു. ഗൃഹസ്ഥന്മാരെ ചെന്നുകണ്ട് ഉപദേശിക്കുകായിരുന്നു പതിവ്. വ്യക്തിയും കുടുംബവും നന്നായാല് സമൂഹം ശുദ്ധമാകും എന്ന ദര്‍ശനമായിരുന്നു സ്വാമിയുടേത്.\nജാതിമതമോ, വര്‍ണ്ണവര്‍ഗ്ഗമോ പരിഗണിക്കാതെ എല്ലാ വീടുകളും അദ്ദേഹം സന്ദര്‍ശിച്ചിരുന്നു. അയിത്തമുള്ള വീടുകളില് സ്വാമി പ്രവേശിക്കുന്നത് യാഥാസ്ഥിക നായര്‍പ്രമാണികളെ ക്ഷുഭിതരാക്കി. അവര് അദ്ദേഹത്തെ പരിഹസിക്കുകയും ചെയ്തു. നവോത്ഥാനത്തിന്റെ ആ പ്രവാചകനെ കണ്ടെത്താനുള്ള ദീര്‍ഘവീക്ഷണം അവര്‍ക്കില്ലാതെ പോയി കഷ്ടം!\nകേരളത്തിലെ ഗ്രാമഗ്രാമാന്തരങ്ങളിലൂടെ സനാതന ധര്‍മ്മസന്ദേശത്തിന്റെ ദീപശീഖയുമായി നടന്ന് സാമൂഹികവും സാംസ്‌ക്കാരികവും ആദ്ധ്യാത്മികവുമായ നവോത്ഥാനത്തിനു നാന്ദികുറിച്ച ആ പരിവ്രാജകന് 1099 മേടം 23ന് പന്‍മനയില് വച്ച് മഹാസമാധിയടഞ്ഞു.


കാലിഫോര്‍ണിയയിലെ ബീച്ചിന് അവകാശം ഉന്നയിച്ച് ഇന്ത്യന് വംശജന് സമര്‍പ്പിച്ച ഹര്‍ജി അമേരിക്കന് സുപ്രീം കോടതി തള്ളി – Malanad Online\nThursday, March 21, 2019 01:05:39\nലോസ് ആഞ്ചലസ്: കാലിഫോര്‍ണിയയിലെ മാര്‍ട്ടിന്‍സ് ബീച്ചിന് അവകാശം ഉന്നയിച്ച് ഇന്ത്യന് വംശജനായ വിനോദ് ഖോസ്‌ല സമര്‍പ്പിച്ച ഹര്‍ജി അമേരിക്കന് സുപ്രീം കോടതി തള്ളി. വടക്കന് കാലിഫോര്‍ണിയയിലെ മാര്‍ട്ടിന്‍സ് ബീച്ച് തന്റേതാണെന്നും, സര്‍ഫര്‍മാരെയും ബീച്ചിലേക്ക് വരുന്ന മറ്റുള്ളവരെയും പ്രദേശത്തേക്ക് കടക്കാനനുവദിക്കരുതെന്നും കാണിച്ച് അദ്ദേഹം സുപ്രിം കോടതിയില് ഹര്‍ജി നല്‍കിയത്.\nസണ് മൈക്രോസിസ്റ്റംസിന്റെ സഹസ്ഥാപകനായ വിനോദ് ഖോസ്‌ല 2008 ലാണ് 32.5 മില്യണ് അമേരിക്കന് ഡോളര് നല്‍കി കടലിനോട് ചേര്‍ന്ന 53 ഏക്കര് സ്ഥലം സ്വന്തമാക്കുന്നത്. അവിടുന്നിങ്ങോട്ടാണ് ഖോസ്‌ല 2000 കിലോമീറ്റര് വരുന്ന പസഫിക് തീരത്ത് പൊതുജനങ്ങള്‍ക്ക് പ്രവേശനാനുമതി നല്‍കുന്ന വകുപ്പിനെതിരെ നിയമയുദ്ധത്തിലേര്‍പ്പെട്ടത്.\nഹാഫ്മൂണ് ഉള്‍ക്കടലിനോട് ചേര്‍ന്ന മാര്‍ട്ടിന്‍സ് ബീച്ചിനോട് ചേര്‍ന്നാണ് ഖോസ്‌ലയുടെ സ്വകാര്യ ഭൂമി സ്ഥിതി ചെയ്യുന്നത്. സര്‍ഫര്‍മാരും സഞ്ചാരികളും ധാരാളമായെത്തുന്ന സ്ഥലമാണിത്. നേരത്തേ കീഴ്‌കോടതികളെ സമീപിച്ചിരുന്നെങ്കിലും അനുകൂല വിധിയുണ്ടാകാത്തതിനെ തുടര്‍ന്നാണ് ഖോസ്‌ല സുപ്രീം കോടതിയെ സമീപിച്ചത്. അതേസമയം തീരസംരക്ഷണ സമിതിയും സര്‍ഫര്‍മാരുടെ സംഘടനകളും കോടതിവിധിയെ സ്വാഗതം ചെയ്തു.\n#vinod Latest News, News, World No Comments » Print this News\n« ബ്രൂവറി അനുവദിക്കുന്നത് മദ്യത്തിന്റെ ഇറക്കുമതി കുറയ്ക്കാന്; മദ്യത്തിന്റെ ഇറക്കുമതി കുറയ്ക്കുന്നതിനെ പ്രതിപക്ഷ നേതാവ് തന്നെ പിന്തുണച്ചിട്ടുണ്ട്; പിന്നെങ്ങനെ സര്‍ക്കാരിന്റെ നയം തെറ്റാകുമെന്നും മുഖ്യമന്ത്രി (Previous)\n(Next) സംവിധായകന്റെ കരണത്തടിച്ച വാര്‍ത്ത ശരിവെച്ച് നടി ഭാമ; പക്ഷേ ചെറിയ തിരുത്തുണ്ട് »


india loss against england chennai test\nഇംഗ്ലണ്ടിനെതിരെ ഇന്ത്യക്ക് 227 റൺസിന്റെ വൻതോൽവി\nവ്യക്തമായ ഗെയിം പ്ലാൻ ഇല്ലാതെയാണ് ഇന്ത്യ ഇന്ന് ബാറ്റിങ്ങിന് ഇറങ്ങിയതെന്ന് വ്യക്തമാക്കുന്നതായിരുന്നു ഇന്ത്യയുടെ കളി.\nPublished on : 09 Feb, 2021 , 9:32 am\nചെന്നൈ: ഇംഗ്ലണ്ടിനെതിരെ വൻതോൽവി ഏറ്റുവാങ്ങി ഇന്ത്യ. അഞ്ചാംദിനം റെക്കോഡ് റൺചേസ് തേടിയിറങ്ങിയ ഇന്ത്യ 227 റൺസിന്‍റെ കനത്ത തോൽവി ഏറ്റുവാങ്ങുകയായിരുന്നു. ഇന്ത്യയെ 192 റൺസിന് പുറത്താക്കിയ ഇംഗ്ലണ്ട് വമ്പൻ വിജയത്തോടെ പര്യടനം ആഘോഷമായിത്തുടങ്ങി. നാലുവിക്കറ്റ് വീതമെടുത്ത വെറ്ററൻ പേസ് ബൗളർ ജെയിംസ് ആൻഡേഴ്സണും സ്പിന്നർ ജാക്ക് ലീഷുമാണ് ഇന്ത്യയെ എറിഞ്ഞിട്ടത്.\nവ്യക്തമായ ഗെയിം പ്ലാൻ ഇല്ലാതെയാണ് ഇന്ത്യ ഇന്ന് ബാറ്റിങ്ങിന് ഇറങ്ങിയതെന്ന് വ്യക്തമാക്കുന്നതായിരുന്നു ഇന്ത്യയുടെ കളി. വിജയത്തിനായി ബാറ്റ് ചെയ്യണമോ സമനിലക്കായി പൊരുതണമോ എന്നറിയാതെ ബാറ്റ് ചെയ്ത ഇന്ത്യ ഇംഗ്ളണ്ടിന് മുന്നിൽ അടിയറവ് പറഞ്ഞു. 50 റൺസെടുത്ത ശുഭ്മാൻ ഗില്ലും 72 റൺസെടുത്ത വിരാട് കോഹ്ലിയുമാണ് ഇന്ത്യൻനിരയിൽ ചെറുത്തുനിന്നത്.\nഒരുവിക്കറ്റിന് 39 റൺസെന്ന നിലയിൽ അഞ്ചാംദിനം റൺമലകയറാനെത്തിയ ഇന്ത്യക്ക് വന്മതിൽ ചേതേശ്വർ പുജാരെയെയാണ് (15) ആദ്യം നഷ്ടമായത്. അധികം വൈകാതെ ഇന്ത്യൻ സ്കോർ 92ൽ നിൽക്കേ നന്നായി ബാറ്റുചെയ്ത ഗില്ലിനെ (50) തകർപ്പൻ ഇൻസ്വിങ്ങറിലൂടെ കുറ്റിതെറിപ്പിച്ച് ആൻഡേഴ്സൺ മടക്കി. അതേ ഓവറിൽ തന്നെ റൺസൊന്നുമെടുക്കാത്ത രഹാനെയയും ആൻഡേഴ്സൺ ക്ലീൻ ബൗൾഡാക്കിയതോടെ ഇന്ത്യൻ വിധി തീരുമാനമായിരുന്നു.\nഋഷഭ് പന്ത് (11), വാഷിങ്ടൺ സുന്ദർ (0), രവിചന്ദ്രൻ അശ്വിൻ (9) എന്നിവരും വൈകാതെ നിരായുധരായി കൂടാരം കയറി. അപ്പോഴും ഒരറ്റത്ത് ആത്മവിശ്വാസത്തോടെ ബാറ്റുചെയ്ത കോഹ്ലി ഇന്ത്യക്ക് നേരിയ ആശ്വാസം പകർന്നു സ്കോർ 179ൽ നിൽക്കേ എട്ടാം വിക്കറ്റായി കോഹ്ലി സ്റ്റോക്സിനുമുമ്പിൽ ക്ലീൻ ബൗൾഡായതോടെ ശേഷിച്ചത് ചടങ്ങുകൾ മാത്രമായിരുന്നു. ഷഹബാസ് നദീം പൂജ്യത്തിനും ജസ്പ്രീത് ബുംറ നാലുറൺസുമെടുത്തും പുറത്തായി.\nനാലുമത്സരങ്ങളടങ്ങിയ പരമ്പരയിൽ ഇംഗ്ലണ്ട് 1-0ത്തിന് മുമ്പിലെത്തി. ഫെബ്രുവരി 13 മുതൽ 17 വരെ ഇതേ സ്റ്റേഡിയത്തിൽ തന്നെയാണ് രണ്ടാം ടെസ്റ്റ്.